text:
ትምህርቲ 20
ሎሚ፡ ኣመሓዳሪ ኣካል ብኸመይ ይዓዪ፧
ኣብ ቀዳማይ ዘመን፡ ንእሽቶ ጕጅለ፡ ማለት እቶም “ኣብ የሩሳሌም ዝነበሩ ሃዋርያትን ሽማግለታትን” ከም ኣመሓዳሪ ኣካል ኰይኖም ኣብ ክንዲ መላእ ጉባኤ ቕቡኣት ክርስትያናት ኣገዳሲ ውሳነታት ይገብሩ ነበሩ። (ግብሪ ሃዋርያት 15:2) ቅዱሳት ጽሑፋት ዚብሎ ተመያይጦምን ንመሪሕነት መንፈስ ኣምላኽ ስዒቦምን ኣብ ሓደ ውሳነ ይበጽሑ ነበሩ። (ግብሪ ሃዋርያት 15:25) ሎሚ እውን ከምዚ ዝበለ ኣሰራርሓ እዩ ዘሎ።
ኣምላኽ ፍቓዱ ንምፍጻም ይጥቀመሉ ኣሎ። ኣባላት ኣመሓዳሪ ኣካል ኰይኖም ዜገልግሉ ቕቡኣት ኣሕዋት፡ ኣብ ቃል ኣምላኽ ሓያል ተገዳስነት ኣለዎም፣ ንኣሰራርሓን ንመንፈሳዊ ነገራትን ብዚምልከት ድማ ምኩራት እዮም። ኣብ መላእ ዓለም ዘለዉ ኣሕዋት እንታይ ከም ዜድልዮም ንምፍላጥ ሰሙናዊ ይእከቡ እዮም። ከምቲ ኣብ ቀዳማይ ዘመን ዚግበር ዝነበረ፡ ኣብ መጽሓፍ ቅዱስ እተመስረተ መምርሒታት ብደብዳበታት ወይ ብገየሽቲ ሓለውትን ካልኦትን ይመሓላለፍ እዩ። እዚ ኸኣ፡ ህዝቢ ኣምላኽ ሓደ ሓሳብን ሓደ ግብርን ኪህልዎም ይሕግዝ። (ግብሪ ሃዋርያት 16:4, 5) ኣመሓዳሪ ኣካል፡ መንፈሳዊ ምግቢ ንምድላው ዚግበር ዕዮ ብሓላፍነት ይመርሕ፡ ዕዮ ብስራት መንግስቲ ኣምላኽ ቀዳምነት ኪወሃቦ የተባብዕ፡ ሓላፍነት ዚስከሙ ኣሕዋት ዚሽየሙሉ መስርሕ ይቈጻጸር።
ንመሪሕነት መንፈስ ኣምላኽ ይስዕብ። ኣመሓዳሪ ኣካል ካብቲ ልዑላዊ ገዛኢ ዝዀነ የሆዋን ርእሲ ጉባኤ ዝዀነ የሱስን፡ መምርሒ ኺረክብ ይጽዕር እዩ። (1 ቈረንቶስ 11:3፣ ኤፌሶን 5:23) እቶም ኣባላቱ ንርእሶም ከም መራሕቲ ህዝቢ ኣምላኽ ገይሮም ኣይቈጽርዋን እዮም። ንሳቶም ኰኑ ዅሎም ቅቡኣት ክርስትያናት፡ ‘ነቲ ገንሸል ናብ ዚኸዶ ዘበለ ይስዕብዎ እዮም።’ (ራእይ 14:4) ኣመሓዳሪ ኣካል ነቲ ምእንታኡ እነቕርቦ ጸሎት የማስወሉ እዩ።
ኣብ ቀዳማይ ዘመን፡ ኣባላት ኣመሓዳሪ ኣካል ዝነበሩ መን እዮም፧
ሎሚ ዘሎ ኣመሓዳሪ ኣካል መምርሒ ኣምላኽ ኪረክብ ዚጽዕር ብኸመይ እዩ፧
ብዝያዳ ፍለጥ
መስራቲ ናይ የሆዋ መሰኻኽር መን እዩ፧
ቻርለስ ቴዝ ራስል ስለምንታይ መስራቲ ናይ የሆዋ መሰኻኽር ከም ዘይኰነ ኣንብብ።


c: text/html

text:
ቤት ጽሕፈት ኢመግረሽን ኣስመራ ናብ ዝቕመጡለን ሃገራት ክምለሱ ብዝደልዩ ኤርትራውያን የዕለቅልቅ:
እቶም ንመበል 25 ዓመት ጽንብል ናጽነት ኤርትራ ንምብዓል ኢሎም ናብ ኤርትራ ከይዶም ዘሎዉ ኣብ ደገ ዝቕመጡ ኤርትራውያን፡ በቲ ኣብ ዕለተ ሰንበት ኣብ ዶብ ኤርትራን ኢትዮጵያን ዘጋጠመ ኩናት ዝመንቀሊኡ ፍርሕን ራዕድን ተዋሒጦም ትማሊ ሶኑይን ሎሚ ሰሉስን እግረይ ኣውጽእኒ ብዝዓይነቱ ኣገባብ፡ ካብ ሃገር ናይ መውጺኢ ፍቓድ (exit visa) ንምውሳድ ነቲ ኣብ ኣስመራ ዝርከብ ቤት ጽሕፈት ኢመግረሽን ኣዕለቕሊቖሞ ከም ዝውዓሉ ኣብ ኣስመራ ዝርከቡ ኣባላት ዓርቢ ሓርነት ሓቢሮም።
እዞም በቲ ካብ ባይታ ዝርሓቐ ዘቕርብዎ ስነ ሞጎትን፡ ነቲ ኣብ ሃገርና ነጊሱ ዘሎ ምልካዊ ስርዓት ብዝገብርዎ ትሓላቕነትን ልዕሊ እቲ ንሃገሩ ዝገልገለን ዝተኻላኸለን ዜጋ ሃገራውያን ክኾኑ ዝፍትኑ በላዕቲ ክልተ ስጋ ኤርትራውያን፡ ኣብ 2000 ዓመተ ምህረት’ውን፡ ኣብቲ ሓደ ሲሶ ካብ መሬት ኤርትራ ኣብ ትሕቲ ጎበጣ ሰራዊት ኢትዮጵያ ወዲቑሉ ዝነበረ እዋን ከምዚ ሕጂ ዘርእይዎ ዘለዎ ባህሪ ብዝመሳሰል ኣገባብ ነናብ እተን ዝነብሩለን ሃገራት ክም ዝተዓዝሩ ዝዝከር እዩ።
ብኣንጻሩ ኩሉ ኣብ ካልይ ደራጃ ኣብያተ ትምህርቲ ኤርትራን ኣስመራ ዮኒቨርሲትን ዝመሃር ዝነበረ ኤርትራዊ መንእሰይ ከኣ ሃገር ንምክልኻል ኢሉ፡ እቲ ዘይትዓለመ መባእታዊ ታዕሊም ንምቕሳም ናብ ጋሕቴላይ፡ እቲ ዝተዓለመ ከኣ ብቐጥታ ናብ ግንባራት ከም ዝተሰለፈ ናይ ቀረባ እዋን ተዠክሮ እዩ።
14 ሰነ 2016
ፕሮጀክት ዓርቢ ሓርነት

robotstxt: allowed

filter: keep


text:
እታ ዓመተ 2016 ተወዲኣ፣ ኣብ ዓመተ 2017 ድማ ኣቲና። እወ፣ እዛ ዝሓለፈት ዓመተ 2016፣ ነቲ ብሰንኪ ባርባራዊ መግዛእቲ ልኡኽ መላኺ ኢሰያስ ኣፈወርቂ ዝተፈጥረ፣ ፍልልያትን፡ ጽልእን፡ ቅርሕንትን ህልኽን፡ ስደት ብምድረ-በዳን፡ ቀላያትን፣ ንሱ ዘስዓቦ ጓሂን፡ ሞትን፡ ካብ ህዝብና ቀንጢጣ ንሓዋሩ ተማሊኣቶ ክትከይድን፣እዛ ድሮ ጀሚርናያ ዘሎና ዓመተ 2017 ድማ፣ ዓመተ ለውጥን ሰላምን፣ ጽጋብን፣ ትምህርትን፣ ዓመተ...
by Henry Makow Ph.D. As my readers know by now, I believe the world has for the last hundred years or more been in the grips of a conspiracy by an ultra rich elite whose goal is nothing less than the destruction of civilization, as we know it. I believe we are in the...
ዝኸበርካ ሓው ተስፋጽዮን ወዲ ወዱ ንሃብተስሉስ!! እቲ ብትብዓት ጀሚርካዮን ግንከኣ ከይተሓለልካ ከምቲ ኣመል እቦሓጎታትካ ብሓቦ ትቕጽሎ ዘሎኻ ኣግኣዝያዊ ኣስተምህሮ ኣዚና ነመስግነካ። ተዓወት! ንትዓወት! ዓወት ንህዝቢ ኣግኣዝያን ከኣንብል!! ከም ኣልፋን ኦሜጋን መጠን፣ ዓወት ድሕሪ ስቕይ ረኺቡ፣ ኣብቲ ኦሜጋ ምሉእ ፍጹም ክኾነሉ፣ ብስም ደቀባት ደቂ ኣግኣዝያን መጠን ብልቢ ንምነ። ርግጽዩ ንሕና ነገደ ኣግኣዝያን፣ ሕቡን...
መልሲ ነቲ ብዕለ 17.12.2016 ተዘርጊሑ ዝነበረ፣መለለዪ ህዝቢ ኣግኣዝያን ትፈልጡዎዶ? ዝብል ሕቶ። ስለምንታይ ኣብዚ እዋንዚ ድሕሪ ኲናት ዶጓሊን ዓድዋን፣ በቶም ካብ ብኣእምርኦም ብሕምብርቶም ዝሓስቡ፣ ብዓል ክናናን ምናናን ኢሰያስን ጭፍራ ህግደፍን፣ ወለዶ ህዝቢ ኣግኣዝያን (ሎሚ ህዝቢ ኤርትራን ትግራይን) ይጸንት ከምዘሎ ንኽንርዳእ ክሕግዘና ዝኽእል ሓጺር ትንተና። ህዝቢ ኣግኣዝያን ዝጠፍእ ዘሎ፣ ብጭፍራ ህግደፍ...
ህ.ግ.ሓ.ኤ.ን ህ.ግ.ሓ.ት.ን ስለምንታይ ግና ነቲ ጥንታዊን ታሪኻዊን ኣግኣዝያናዊ መንነቶም ረሲዖም ኣብዚ ሎሚ ወዲቖሞ ዘለው ሃለዋት ወዲቖም? ካብ 15 ክፍለ–ዘመን ጀሚሮም፣ ኣባሓጎታትና፣ ደቂ ኣግኣዝያን (ሎሚ ኤርትራውያንን፣ ትግራዎትን) ብሓባር ኮይኖም እዮም፣ ነቲ ዳርጋ ንመላእ ኢትዮጵያ ተቛጻጺሩዋ ዝነበረን፣ ንቤተ-ክርስትያን ማርያም ጽዮን እኽሱም ከይተረፈ ዘቃጸለ ኣረሚን ወራር መሓመድ ግራኝ፣ ብ1543...


text:
ንቕሑ! ቍ. 2 2016
መጽሓፍ ቅዱስ ጽቡቕ መጽሓፍ ጥራይ ድዩ፧
መጽሓፍ ቅዱስ፡ ኣብ ታሪኽ እቲ ልዕሊ ዝዀነ ይኹን መጽሓፍ ብዝበዝሐ ቛንቋታት እተተርጐመን እተሓትመን ዝዀነሉ ምኽንያት ኣሎ።
መጽሓፍ ቅዱስ ጽቡቕ መጽሓፍ ጥራይ ድዩ፧
ሰባት መጽሓፍ ቅዱስ ኬንብቡ ወይ ድማ ኪውንኑ ኢሎም ህይወቶም ኣብ ሓደጋ ዜእትዉ ስለምንታይ እዮም፧
ውሉድካ ንዕድመ ብጽሕና ኺዋጽኣሉ ምሕጋዝ
ኣብ መጽሓፍ ቅዱስ እተመስረተ ሓሙሽተ ነጥብታት ነዚ ኣጸጋሚ እዋን ንኽትዋጽኣሉ ቐሊል ኪገብሮ ይኽእል እዩ።
ሓደ ኽኢላ ስነ ድቂ ብዛዕባ እምነቱ ዝገለጾ
ፕሮፌሰር ያን-ደ ሱ ፈለማ ኣብ ፍልቀት እዩ ዚኣምን ነይሩ፣ ጸኒሑ ተመራማሪ ስነ ፍልጠት ምስ ኰነ ግና ኣተሓሳስባኡ ቐየረ።
ጭንቀት
ኣወንታዊ ጭንቀት ጠቓሚ ኪኸውን ከሎ፡ ኣሉታዊ ጭንቀት ግና ጐዳኢ እዩ። ንጭንቀት ክትዋጽኣሉ እትኽእል ብኸመይ ኢኻ፧
ውቁባት ማካው
ህይወት እዘን ጽቡቓትን ዜደንቓን ኣዕዋፍ ከመይ ከም ዚመስል እስከ ርአ።
ኣትኵሮ ኣብ ርክብ
ኣብ ቀረባ ግዜ እተገብረ ምርምር፡ መጽሓፍ ቅዱስ ጥበብ ዝሓዘ መጽሓፍ ምዃኑ የረጋግጽ።


text:
1ዬካፓ ዬሱሴ፦ “ዬኖ ዎዶና ጫሪንጮ ካኣቱማ ጌሊፆ ጎይጻ ፖዒ ዔኪ፥ ዑኡታ ጎይሣ ዔካኒ ኬስኪ ካፔ ታጶ ዉዱሮ ናይስኬንሢ ሓይሴ ጉዲ ማዓንዳኔ። 2ዬንሢዳፓ ዶንጎ ዉዱሮ ናኣቶንሢ ቦኦዛ፥ ዓቴ ዶንጎንሢ ጪንጫኬ፤ 3ቦኦዞንሢ ፖዖ ፖዒሶሢ ዔካዖ፥ ጋዓንቴ ጋፓዛ ዋሃኒ ኮይላ ላምባሢ ዔኪባኣሴ። 4ጪንጮንሢ ጋዓንቴ ፖዖ ፖዒሶሢንታ ሃሣ ጋፓዛ ዋሆንዶ ላምባሢያ ኮይላ ዓርቄኔ። 5ዑኡታሢ ኔጌም ቢያሢ ጊንዓ ባሼም ጊንዔኔ። 6“ዬካፓ ሳዓ ጊዲሚሺ ማዓዛ ‘ዑኡታሢ ሙኬኔ፥ ዔካኒ ኬስኩዋቴ!’ ጋዓ ዔኤሊሢ ዋይዚንቴኔ። 7ዬማና ዉዱሮ ናኣቶንሢ ቢያ ዔቃዖ፥ ፖዒሶ ባኮ ጊኢጊሼኔ፤ 8ዒማና ቦኦዞንሢ ጪንጮንሢ ኮራ ‘ኑ ፖዓ ሃይቃኒ ዎኦታሢሮ፥ ዒንሢኮ ላምባስካፓ ኑም ዒንጉዋቴራ!’ ጋዓዛ፥ 9ጪንጮ ዉዱሮ ናኣቶንሢ ማሃዖ ‘ኑኡኮ ዓኣ ላምባሢ ኑኡና ዒንሢናም ጊዲንዱዋኣሢሮ፥ ዴንዲ ሻንቻ ዓሶይዳፓ ዒንሢ ሻሻንቁዋቴ’ ጌዔኔ። 10ዬማና ዔያታ ላምባሢ ሻንቃኒ ዴንዳዛ ዑኡታሢ ሙኬም ጊኢጊ ዓኣ ዉዱሮ ናኣቶንሢ ዔፖ ሙዖ ቤዞ ዒዛና ዎላ ጌላዛ ካራ ዎዺንቴኔ። 11“ዓቴ ዉዱሮ ናኣቶንሢ ሃሣ ዻካ ኔጊ ሙካዖ፥ ‘ጎዳሢዮ! ካሮ ኑም ቡሌ’ ጋዓዛ፥ 12ዒዚ ማሃዖ ‘ጎኔ ታ ዒንሢም ጋዓኔ፤ ታ ዒንሢ ዔሩዋሴ’ ጌዔኔ” ጌዔኔ። 13ዬካፓ ሃሣ ዬሱሴ፦ “ዬይ ማዓንዳ ዎዶና ኬሎና ዒንሢ ዔሩዋኣሢሮ ጊኢጊንቲ ካፑዋቴ” ጌዔኔ። 14ሃሣ ዬሱሴ፦ “ፆሲ ካኣቱማ ማዻ ዓሶ ዔኤሊ፥ ዓኣ ባኮ ‘ዛጉዋቴ’ ጌይ ሜሌ ዓጪ ዓኣዼ ፔቴ ዓሲ ማላኔ፤ 15ዒዚ ዓኣዻኒ ዔቃዖ ፔቴ ፔቴሢም ዳንዳዓሢጉዲ ፔቴሢም ዶንጎ ሺያ ሹቺ ቢራ፤ ባጋሢም ላምዖ ሺያ ሹቺ ቢራ፤ ዓቴሢም ሃሣ ፔቴ ሺያ ሹቺ ቢራ ዒንጊ ጎይጾ ዓኣዼኔ። 16ዶንጎ ሺዮ ሹጮ ቢሮ ዔኬ ዓሢ ሚኢሾ ኮርሚ ጊዳ ዶንጎ ሺያ ሹቺ ቢራ ሾይዤኔ፤ 17ዬያጉዲ ሃሣ ላምዖ ሺዮ ዔኬ ዓሢያ ጊዳ ላምዖ ሺያ ሾይዤኔ፤ 18ዓቴ፥ ፔቴ ሺዮ ሹጮ ቢሮ ዔኬሢ ጋዓንቴ ማኣሮ ዓዶኮ ሚኢሾ ዔካዖ ዔቴ ቦኦኪ ዱኡኬኔ። 19“ሚርጌ ዎዴ ዴዓዖ፥ ዬንሢ ማዻ ዓሶንሢኮ ማኣሮ ዓዳሢ ሙኪ፥ ማዻዞንሢም ዒንጌ ባኮ ዛጊሢ ዓርቄኔ፤ 20ዶንጎ ሺዮ ሹጮ ቢሮ ዔኬሢ ጊዳ ዶንጎ ሺያ ሹቺ ቢራ ቃሲ ዔኪ ሙኪ ዒንጋዖ፥ ‘ጎዳሢዮ! ዶንጎ ሺያ ቢራ ታኣም ኔ ዓርቄ ጌዒ ዒንጌንቴ ሃኣዛጌ ሃሢ ዶንጎ ሺያ ሹቺ ቢራ ጊዳ ታ ሾይዤኔ’ ጌዔኔ። 21ማኣሮ ዓዴያ ‘ቃራ ኔ ማዼኔ፤ ኔኤኒ ኮዦ፥ ጉሙርቂንታ ማዻሢዮ! ዻካ ባኣዚዳ ኔ ጉሙርቂንቴያ ማዔሢሮ ሚርጌ ባኣዚ ኔ ዎይሣንዳጉዲ ታ ኔና ማሃንዳኔ፤ ሃኒ ሙኪ ታኣና ዎዛዼ’ ጌዔኔ። 22“ዬያጉዲ ሃሣ ላምዖ ሺዮ ሹጮ ቢሮ ዔኬ ማዻሢ ሙካዖ፥ ‘ጎዳሢዮ! ላምዖ ሺያ ሹቺ ቢራ ኔ ታኣም ዒንጌያታንቴ፥ ሃሢ ሃኣዛጌ ጊዳ ታ ላምዖ ሺያ ሾይዤኔ’ ጋዓዛ፥ 23ማኣሮ ዓዴያ ‘ቃራ ኔ ማዼኔ፤ ኔኤኒ ኮዦ፥ ጉሙርቂንታ ማዻሢዮ! ኔ ዻካ ባኣዚና ጉሙርቂንቴያ ማዔሢሮ ሚርጌ ባኣዚ ኔ ዎይሣንዳጉዲ ታ ኔና ማሃንዳኔ፤ ሃኒ ሙኪ ታኣና ዎዛዼ’ ጌዔኔ። 24“ጋፒንጻ ፔቴ ሺዮ ሹጮ ቢሮ ዔኬ፥ ማዻሢ ሙካዖ ‘ጎዳሢዮ! ኔኤኒ ዜርቂባኣ ቤሲዳፓ ጮኦራያ ሃሣ ዜርቂባኣዖ ታይዛያ ሜታሳ ዓሲ ኔ ማዔሢ ታ ዔራኔ፤ 25ዬያሮ ታ ዒጊጪ ኔ ዒንጌ ሹጮ ቢሮ ዔኪ ዓኣዺ ሳዖይዳ ዱኡኪ ካፔሢሮ ሃሢ ሃኣዛጌ’ ጌዔኔ። 26“ማኣሮ ዓዳሢ ማሃዖ ‘ሃይ ኔ ፑርታ፥ ሃሣ ቤልፃ ማዔሢ ሃይ! ታ ዜርቂባኣዖ ጮኦራያና ሃሣ ዜርቂባኣዖ ታይዛሢ ኔ ዔራያ ማዔቶ፥ 27ሚኢሾ ታኣኮ ኮርሚ ሾይዣ ዓሶም ሄኤዶ ኔ ዒንጌም፥ ታ ሾይቺና ዔካንዳያታንቴኬ’ ጋዓዖ፥ 28ዓካሪ ዒዛይዳፓ ሚኢሾ ዔኪጋፓ ታጶ ሺዮ ዓንጎ ቢራ ዓኣሢም ዒንጉዋቴ። 29ዓይጎሮ ጌዔቶ ዓኣ ዓሶም ጊዳ ቃሲንቴም ሚርጋንዳኔ፤ ባኣሢዳፓ ጋዓንቴ ዻካ ዓኣማታዖ ዓቱዋንቴ ዔኪንታንዳኔ። 30ሃያ ፓሡዋ ማዻሢ ጋዓንቴ ዙላ ዹማ ኬሲ ኬኤሩዋቴ፤ ዒኢካ ዒ ዬኤኪ ሃሣ ሜታዺ ዓቺ ዻዓንዳኔ” ጌዔኔ። 31ዬካፓ ዬሱሴ፦ “ዓሲኮ ናዓሢ ፔኤኮ ኪኢታንቾ ቢያሢና ዎላ ቦንቺንቲ ሙኪ፥ ቦንቾ ካኣቱሞ ዖይቶይዳ ዴዓንዳኔ፤ 32ዴራ ቢያ ዬማና ዒዛ ቤርታ ቡኪንታንዳኔ፤ ዒዚያ ሄንቃ ዓሲ ማራቶ ዋኣሮይዳፓ ቁራሢጉዲ ዴሮ ቁሪ ዱማሳንዳኔ፤ 33ዬካፓ ማራቶ ሚዛቆ ዛላ፥ ዋኣሮ ሻዉሎ ዛላ ዔቂሳንዳኔ። 34ዬኖ ዎዶና ካኣታሢ ዒዛኮ ሚዛቆ ዛላ ዓኣዞንሢም፦ ‘ዒንሢ ታ ዓዴ ዓንጄ ዓሳ፥ ሃኒ ሙኩዋቴ፤ ሳዓ ማዢንቴሢዳፓ ዓርቃዖ ዒንሢም ጊኢጌ ካኣቱሞይዳ ጌሉዋቴ፤ 35ዓይጎሮ ጌዔቶ ታኣኒ ናይዼም ታና ዒንሢ ሙኡዜኔ፥ ዼኤቢንቴም ታና ዒንሢ ዑሼኔ፤ ሃሣ ሾኦቺንሢያ ታና ዒንሢ ዔኬኔ፤ 36ታ ካላዼም ታና ዒንሢ ማይሴኔ፥ ሃርጊንቴም ታና ዒንሢ ማይሤኔ፥ ቱቴማኣ ታና ዒንሢ ዖኦጬኔ።’ 37“ጌኤዦንሢያ ማሃዖ ‘ጎዳሢዮ! ኔኤኒ ናይዺንቴም ኔና ኑ ዛጊ ዓይዴ ሙኡዜይ? ሃሣ ዼኤቢንቴም ዛጊ ዓይዴ ኔና ኑ ዑሼይ? 38ጊንሣ ሾኦቹሞ ኔ ሙኬም ዓይዴ ዛጊ ኔና ኑ ሾኦቺንሤይ? ካላዼማኣ ዓይዴ ዛጊ ኔና ኑ ማይሴይ? 39ዬያ ጉዲ ሃሣ ሃርጊያ ሃርጊንቲ፥ ቱቲያ ኔ ቱቴም ዓይዲ ኔና ኑ ዖኦጬይ?’ ጌዔኔ። 40ካኣታሢ ማሃዖ፦ ‘ጎኔ ታ ዒንሢም ጋዓኔ፤ ሃንሢ፥ ታ ዓሶንሢዳፓ ፔቴ ላኣፓሢም ዒንሢ ማዼሢ ታኣም ዒንሢ ማዼሢጉዲኬ’ ጋዓንዳኔ። 41“ዬካፓ ዒዛኮ ሻዉሎ ዛሎና ዓኣዞንሢም ሃሣ ‘ዒንሢ ጋዳንቂንቴዞንሢዮ! ፃላሄና ዒዛኮ ኪኢታንቾናም ጊኢጊንቴ፥ ናንጊና ባይቁዋ ታሞይዳ ታ ኮራፓ ዓኣዹዋቴ፤ 42ዓይጎሮ ጌዔቶ ናይዼም ታና ዒንሢ ሙኡዚባኣሴ፥ ዼኤቤም ታና ዒንሢ ዑሺባኣሴ፤ 43ሾኦቺንቂ ታ ሙኬም ዒንሢ ታና ሾኦቺንሢባኣሴ፤ ካላዼማኣ ታና ዒንሢ ማይሲባኣሴ፤ ሃርጊያ ሃርጊ፥ ቱቲያ ታ ቱቴንቴ ታና ዒንሢ ዖኦጪባኣሴ’ ጌዔኔ። 44“ዔያታ ማሃዖ ‘ጎዳሢዮ! ናይዺንቲ ሃሣ ዼኤቢንቲ፥ ሾኦቺያ ማዒ፤ ጊንሣ ካላዺ፥ ሃርጊያ ሃርጊ፥ ቱቲያ ኔ ቱቴም ዛጊ ዓይዴ ኔና ኑ ዖኦጩዋዖ ሃሼይ?’ ጋዓንዳኔ። 45ዒማና ‘ጎኔ ታ ዒንሢም ጋዓኔ፤ ሃንሢ ታ ዓሶንሢዳፓ ፔቴሢም ዒንሢ ማዺባኣሢ ታኣም ዒንሢ ማዺባኣያኬ’ ጋዓንዳኔ። 46ዬንሢ ሂዚ ጋዓዞንሢ ናንጊና ጋፑዋ ሜቶይዳ፤ ፂሎንሢ ጋዓንቴ ናንጎና ናንጎይዳ ጌላንዳኔ።
Copyright
Learn More


text:
እዚ ሕጂ ዋና መጽሓፊየይን መዛረብየይን ኮይኑ ዘሎ ብዛዕብቲ Universal Declaration of Human Rights ብቛንቛ እንግሊዝ ተጻሒፉ ብሕቡራት መንግስትታት ሃገራት ብታሕሳስ 10, 1948 ዝጸደቀ ናብ 500 ቛንቛታት ዝተተርጎመ ሕጂ ብትግርኛ ኣድማሳዊ ኣዋጅ ሰባኣዊ መሰላት ተባሂሉ ኣቶ ተስፋልደት ኣብ ደንቢኡ ኣብ Asmarino.com ኣስፊርዎ ዘሎ ኣዩ።
እዚ መደብ ኣዚ ብሓቂ ብዉሕሉል ኣገባብ ዝተዳላወን ኣብነታውን እዩ፡፡ ዉሕሉል ዘበለኒ እቲ ኣጃማምርኡን ሙዚቃኡን ቃላቱን ኣዝዩ ተዋሃሃዱ ጀሚርካ ክትገድፎ ኣጸጋሚ ስለ ዝኾነ እዩ፡፡ ኣብነታዊ ዘበለኒ ድማ ብሐደ ስብ ወይ ድማ ብገለ ቅሩብ ሰባት ጥራይ ኣይኮነን ተዳልዩ ኣንታይ ደኣ ብቡዙሓት ዓበይተን ናኣሽቱን ደቂ ኣንስትዮን ተባዓትዮን በብዓይነቶም ሰብ ሞያታት ክኢላታት ኣባላት ሲቪካዊን ፖለቲካዎን ማሕበራት ተሳቲፎሞ። እቲ ዓንቀጻት ከይተረፈ ኣብ ክንዲ ብሐደ ሰብ ብ 34 ሰባት ተነቢቡ፡፡ ብሓቂ ዓወት ናይ በብኽእለትካ ንሓደ ዓላማ ምስራሕ/ምስታፍ ኣብዛ መደብዚኣ ተራኣዩ፡፡ ኣብዚ ሕጂ ከም ሃገር ምቕጻልና ዘፍርሕ እዋን ሐቢርና በብኽእለትና ንሰላምን ፍትሕን ንክንሰርሕ የታባባዓና፡፡
ንሕና ኤርትራውያን ብናይ ገዛኣ ርእስናን ናይ ካላኦት ደቂ ሃገር ተመክሮታት መሰልና ጉፉፍ ሙኽኑ ንፈልጥ። እንተኾነ ከምቲ ሰብካ ሞይቱካ ብኽያት ይኣክል ኢልካ ክነስኻ ሓደሽ ኣልቃሳይ ምስ ረከብካ ከም ዳሕራይ ቀዳማይ ማለት ከም ሓዲሽ ትበኪ ሕጂ ድማ እዚ ኣድማሳዊ ኣዋጅ ሰብኣዊ መሰላት ምስ ስእላዊ መሰነይትኡ ብትግርኛ ኣብ ቅድሜኻ ቅጅል ክብል ከሎ እቲ ናይ መሰልና ምግፋፍ ሓዘን ይሕደስ። ካብዘን 30 ዓንቀጻት ፍርቀን ወይ ዓሰርት ወይ ሓሙሽተስ ይትረፍ ዋላ ሓንቲ ትሕለወልና የብልናን። ብሐጺሩ ከም ሰብ ከም ኤርትራዊ መጠን ኣብ ኤርትራ ምንባር ኩልኩል እዩ፡፡ ተወዲኡ ።
ኣነ ከም ዝመስለኒ ንሕና ኤርትራውያን ንራህዋን ሰላምን ኣብ ሃገርና ኣብ ነብሲ ወከፍ ስድራ ቤትና ኣብ ነፍሲወከፍና ንምምጻእ ካብ መጠን ንላዕሊ ጉቡእና ጌርና ሰላምን ራህዋን ግን ኣይረኽብናየንን፡፡ ብሓጺሩ መሰልና ከም ሕሱም ተገፊፍና፡ በብጭራም በብቅሩብ ብስልቲ ክንግፈፍ ከለና ድማ እንተ በዚ እንተ በቲ ትም ኢልና፡፡
እወ ጉቡእን መሰልን ተታሓሒዘን እየን ዝኸዳ፡፡ ጉቡእካ ከይገበርካ መሰልካ ምሕታትን መሰልካ እናደላኻ ጉብእካ ዘይምግባርን ክሊቲኤን ሓደገኛታት እየን፡ንሕና ኤርትራውያን በብጉጅለ በበውልቂ እንዳሰራሕና ነቲ ብጉሒላታት ጠለምቲ ጨካንት ዝተሰረቂ መሰልና ክንጭብጥ ንጽዕር ኣለና፡፡ እንተኾነ ኣብሓደ ተጠሚርና በብታ ክእለትና ኢድን ጋንትን ኮንና ጽባሕ ዘይኮነ ሎሚ ሕጂ ክንስጉም ኣለና፡፡
ክትገብሮ ትደሊ ግን ዘይገብርካዮ እንተዳኣ ኮንካ መዛኻኸሪ የድልየካ፡፡ መሰልና ንምጭባጥ ካብዚ መደብ ኣድማሳዊ ኣዋጅ ሰባኣዊ መሰላት ዝበልጽ መዛኻኸሪ የለን ብሃሊት እየ፡
የቅንየላይ፡፡


text:
ገበር
ንግዳም ሓደርን ንድኻታትን ዚኸውን ተስፋ
ጆ ኣብ ሕቡራት መንግስትታት ኣመሪካ ዚነብር ገዲም ወተሃደር እዩ ነይሩ። ብሰንኪ ውልቃዊ ጸገማትን ምስ ስድራ ቤት ዚተሓሓዝ ዜሕዝን ፍጻመታትን፡ ንኣስታት 18 ዓመት ግዳም ሓደር እዩ ነይሩ። ሓደ እዋን፡ ኣብቲ ኸባቢኡ ናብ ዚርከብ ቤተ መጻሕፍቲ ኪኸይድ ጀመረ፣ ኣብኡ ድማ ሓሓሊፉ ምስ ሓንቲ ኣብቲ ቤተ መጻሕፍቲ እትሰርሕ ሰበይቲ ይዛራረብ ነበረ። እቲ ዚገብሮ ዝነበረ ዝርርብ ድማ ንህይወቱ ቐየሮ።
ማርቲን ዝስሙ ኣብ ኣርጀንቲና ዚነብር መንእሰይ፡ መንፈሳዊ ጥሜት ነበሮ። ህይወት ዕላማ ዘይብላ ዀይኑ ድማ ይስምዖ ነበረ። ዕላማ ህይወት ምእንቲ ኺፈልጥ፡ ካብ ቤቱ ወጸ፣ ኣብ ገምገም ባሕሪ ኸኣ ኪሓድር ጀመረ። ኰይኑ ግና፡ ነቲ ዚደልዮ ዝነበረ ጕዳይ፡ መልሲ ኣይረኸበሉን፣ ብኣንጻሩ እኳ ደኣ፡ ብጭንቀት ተዋሕጠ። ንኣምላኽ ከኣ፡ “ብሓቂ እንተ ኣሊኻ፡ በጃኻ ኽረኽበካ ሓግዘኒ” ኢሉ እናነብዐ ለመኖ። እሞኸ ውጽኢቱ እንታይ ኰነ፧ ነዚ ጸኒሕና ኽንምለሶ ኢና።
ሰባት ብእተፈላለየ ምኽንያት እዮም ግዳም ሓደር ዚዀኑ። ገሊኣቶም ልክዕ ከም ጆ፡ ኣብ ውልቃዊ ህይወቶም ዜሕዝን ፍጻመ የጋጥሞም ይኸውን። ገሊኣቶም ከኣ ከም ማርቲን፡ ህይወት ትርጉም ዘይብሉ ዕንክሊል ስለ ዝዀኖም፡ ካብቲ “ንቡር” ዚብሃል ዚፍለ ህይወት ኪነብሩ ይደልዩ። ገሊኣቶም ድማ ብሰንኪ ድኽነትን ባህርያዊ ሓደጋን ዘቤታዊ ዓመጻን ምውሳድ ሓሽሽን ምብዛሕ ኣልኮላዊ መስተን ኣእምሮኣዊ ሕማምን ግዳም ሓደር ይዀኑ፣ ገሊኣቶም ከኣ ገዛ ኺካረዩ ዓቕሚ ስለ ዘይብሎም ወይ ካብ ስራሖም ስለ ዚስጐጉ፡ ግዳም ሓደር ዚዀኑ ኣለዉ።
ግዳም ሓደር ምዃን፡ ኣብተን ኣብ ምምዕባል ዚርከባ ወይ ከኣ ኣብተን ብውግእ ወይ ብቝጠባዊ ቕልውላው እተሃስያ ሃገራት ጥራይ ዘሎ ጸገም ጌርካ እዩ ዚርአ ነይሩ፣ ኰይኑ ግና፡ ፖል ቶሮ ዝስሙ ፕሮፌሰር ስነ ኣእምሮ፡ ግዳም ሓደር ምዃን “ኣብተን ኣዝየን ዝማዕበላ ሃገራት እውን፡ ዓብዪ ማሕበራዊ ጕዳይ ኰይኑ ኣሎ” በለ። * ገለ ኻብቲ ሰባት ግዳም ሓደር ዚዀኑሉ ዘለዉ ምኽንያት፡ ምስቲ ነተን ትሑት ኣታዊ ዘለወን ስድራ ቤታት ዚውሃብ ረድኤት ዚተሓሓዝ ዘይውጽኢታዊ ፖሊሲታት መንግስቲ፡ ከምኡ እውን እቲ እናዓበየ ዚኸይድ ዘሎ ዘይምምጥጣን ኣታዊ ኺጥቀስ ይከኣል እዩ።
ብዙሓት ሰባት ብዛዕባ ጽባሕ ይጭነቑ እዮም። ገሊኣቶም ግና፡ ብዛዕባ እቲ መጽሓፍ ቅዱስ ንመጻኢ ብዚምልከት ዚብሎ ነገራት ብምሕሳብ ንጭንቀቶም ነክዮምዎ እዮም፣ ነዚ ጕዳይ እዚ ጸኒሕና ኽንምለሶ ኢና። መጽሓፍ ቅዱስ፡ ህይወትና ኽንመርሓሉ እንኽእል ዜተኣማምን ስርዓታት ስለ ዚህበና፡ ሎሚ እውን ኪሕግዘና ይኽእል እዩ፣ ከመይሲ፡ እቲ ስርዓታት፡ ንቝጠባዊ ውሕስነትናን ንስምዒታዊ ጥዕናናን የመሓይሾ እዩ፣ ጆን ማርቲንን ከምኡ ምዃኑ ተመኪሮምዎ እዮም።
መጽሓፍ ቅዱስ ንህይወቱ ቐየሮ
ሲንዲ ዝስማ ኣብቲ ጆ ዚመላለሰሉ ዝነበረ ቤተ መጻሕፍቲ እትሰርሕ ሰበይቲ፡ ንዕኡ ብተደጋጋሚ ትርእዮ ነበረት፣ “ኣስተውዓልን እዱብ ዝጠባዩን ትሑትን እዩ” ድማ በለት። ናይ የሆዋ ምስክር ስለ ዝዀነት፡ መጽሔታት ግምቢ ዘብዐኛን ንቕሑ!ን ትህቦ ነበረት፣ ናብ ክርስትያናዊ ኣኼባታት ኪመጽእ እውን ትዕድሞ ነበረት። ናብቲ ኣኼባታት ምስ ከደ ድማ፡ እቶም ኣብኡ ዝነበሩ ብለውሃትን ብኣኽብሮትን ስለ እተቐበልዎ፡ ኣዘውቲሩ ኺእከብ ጀመረ። ሓደ ኻብቶም ኣብቲ ጉባኤ ዝነበሩ ሰባት፡ መጽናዕቲ መጽሓፍ ቅዱስ ኪመርሓሉ ምስ ሓተቶ ኸኣ፡ ፍቓደኛ ዀነ።
ጆ ኻብቲ እተማህሮ ትምህርቲ ብዙሕ ምጽንናዕ ረኸበ፣ ንትምህርትታት መጽሓፍ ቅዱስ ድማ ኪትግብሮ ጀመረ፣ እዚ ኸኣ ኣብ ህይወቱ ዓብዪ ለውጢ ኺገብር ዚሓትት እዩ ነይሩ። ንኣብነት፡ ህይወት ውህበት ኣምላኽ ስለ ዝዀነት ብኣኽብሮት ክትተሓዝ ከም ዘለዋን ምትካኽ ሽጋራ ንሰብነትና ኸም ዜርክሶን ተማህረ። (መዝሙር 36:9) ምስቲ ኣብ 2 ቈረንቶስ 7:1 ዚርከብ “ካብ ኵሉ እቲ ስጋ . . . ዜርክስ ርእስና ነንጽህ” ዚብል ስርዓት ብምስምማዕ ድማ፡ ምትካኽ ሽጋራ ኣቋረጸ። ከምኡ ምግባሩ ንጥዕናኡ ጠቒምዎ ጥራይ ዘይኰነስ፡ ገንዘብ ካብ ምጥፋእ እውን ሰቲርዎ እዩ።
ጆ ነቲ መጽሓፍ ቅዱስ ዚህቦ ንገዛእ ርእስና ንምድጋፍ ዚከኣለና ኽንጽዕር ከም ዘሎና ዚገልጽ ምኽሪ ብምስዓብ፡ ስራሕ ኪደሊ ጀመረ። * (1 ተሰሎንቄ 4:
ሲንዲ ኸም ዝገለጸቶ፡ “ኣባላት እታ ጉባኤ” ንቕንዕና ጆ ምስ ረኣዩ፡ “ሓንጎፋይ ኢሎም ተቐበልዎ፣ ገሊኣቶም ድማ ቤትን ካልእ ዜድልዮ ነገራትን ንኺረክብ ሓገዝዎ።” ጆ ቐጻሊ ዕቤት ብምግባር፡ ናይ የሆዋ ምስክር ኰይኑ ተጠምቀ። ሕጂ ንኻልኦት ሰባት ካብቲ ኣብ መጽሓፍ ቅዱስ ዚርከብ ጥበብ ኣምላኽ ኪጥቀሙ ኼተባብዖም ከሎ፡ ንውልቃዊ ተመክሮኡ እዩ ዚጠቕሰሎም።
ዕላማ ህይወት ፈለጠ
ማርቲን ብዛዕባ ዕላማ ህይወት ንኺፈልጥ ኪጽዕር ዝጀመረ፡ ወዲ 20 ዓመት ከሎ እዩ። ብዛዕባ እዚ ኺገልጽ ከሎ፡ “ነቲ ኣብ ውሽጠይ ዚስምዓኒ ዝነበረ ባዶነት ምእንቲ ኼጥፍኣለይ፡ እተፈላለያ ሃይማኖታትን ፍልስፍናን እምርምር፡ ሓሽሽ እውን እወስድ ነበርኩ፣ እዚ ግና ዋላ ሓንቲ ኣይጠቐመንን” በለ። ንእተወሰነ እዋን ኣብ ካሊፎርንያ፡ ሕ.መ.ኣ. ምስ ተቐመጠ፡ ናብ ሃዋይ ከደ። ተዘክሮኡ ኺገልጽ ከሎ ድማ፡ “ገነት ዝረኸብኩዋ ዀይኑ ተሰምዓኒ” በለ። ኰይኑ ግና፡ እቲ ባህ ዜብል ትርኢት ነቲ ዚስምዖ ዝነበረ ባዶነት ኣየጥፍኦን። ማርቲን፡ “ኣመና ብጭንቀት ስለ እተወሓጥኩ፡ ርእሰ ቕትለት ክፍጽም እውን እሓስብ ነይረ እየ” በለ። ኣብ ከምዚ ዓይነት ኵነታት ከሎ እዩ ንኣምላኽ፡ “ብሓቂ እንተ ኣሊኻ፡ በጃኻ ኽረኽበካ ሓግዘኒ” ኢሉ እናነብዐ ዝለመኖ።
ማርቲን፡ ኣቐድም ኣቢሉ “ኣዳራሽ መንግስቲ ኣምላኽ ናይ የሆዋ መሰኻኽር” ዚብል ምልክት ከም ዘንበበ ዘከረ። ናብኡ ኸይዱ ኣብ ክርስትያናዊ ኣኼባ ኺእከብ ድማ ወሰነ። ማርቲን፡ “ጸጕረይን ጭሕመይን ነዊሕ እዩ ነይሩ፣ ክዳን ካብ ዝቕይር ድማ ኣዋርሕ እዩ ሓሊፉ ነይሩ። ኰይኑ ግና፡ ሓንጐፋይ ኢሎም እዮም ተቐቢሎምኒ” በለ። ብውልቁ መጽናዕቲ መጽሓፍ ቅዱስ ኪምርሓሉ ተሰማምዐ፣ ካብቲ ኣብ ገምገም ባሕሪ ዚሓድረሉ ዝነበረ “ቤት” ናብቲ ኣብ ማእከል ከተማ ዚርከብ ኣደባባይ እናመጸ ድማ መጽሓፍ ቅዱስ የጽንዕ ነበረ።
ኣብ መወዳእታኡ፡ ማርቲን ንሕቶታቱ ዚኸውን ዜዕግብ መልስታት ኪረክብ ጀመረ። ከም ውጽኢቱ ኸኣ፡ ጭንቀቱ ሓደጎ፣ ነቲ የሱስ ዝጠቐሶ ሓጐስ ድማ ረኸበ፣ የሱስ፡ “መንፈሳውነት ዚሃርፉ . . . ሕጉሳት እዮም” ኢሉ ነይሩ እዩ።
“ሰባት በቲ ዝገበርክዎ ለውጢ ኣዝዮም እዮም ዚድነቑ”
ማርቲን እውን ህይወቱ ምእንቲ ኼተዓራሪ፡ ነቲ ኣቐዲሙ እተጠቕሰ ጆ ዝሓገዞ ስርዓታት መጽሓፍ ቅዱስ ኪትግብሮ ምስ ጀመረ፡ ብዛዕባ ህይወት ዘለዎ ኣረኣእያ ኸም እተቐየረ ብንጹር ተራእየ። ብዝያዳ ድማ ብዛዕባ ትርኢቱ ኺሓስብ ጀመረ፣ ብሓገዝ ናይ የሆዋ መሰኻኽር ከኣ ስራሕን ዚነብረሉ ቤትን ረኸበ። ከምዚ በለ፦ “ቀደም፡ ኣብ ኣደባባይ ከም ዚነብር ግዳም ሓደር እየ ዝፍለጥ ነይረ፣ ሕጂ ግና ሰባት በቲ ዝገበርክዎ ለውጢ ኣዝዮም እዮም ዚድነቑ።”
ማርቲን ጸኒሑ ናብ ኣርጀንቲና ተመልሰ፣ ኣብኡ ኸኣ ናይ የሆዋ ምስክር ኰይኑ ተጠምቀ። ሕጂ ነቶም ብመንፈሳዊ መዳይ ዚጠምዩ ሰባት፡ ንኣገዳሲ ሕቶታት ህይወት መልሲ ንኺረኽቡሉ ኺሕግዞም ምኽኣሉ ኸም ፍሉይ መሰል ገይሩ እዩ ዚርእዮ።
ግዳም ሓደር ምዃንን ድኽነትን ዚጠፍኣሉ እዋን
ጥንቲ ዝነበረ ኤርምያስ ዝስሙ ኣገልጋሊ ኣምላኽ፡ ኣዝዩ ዜጨንቕ ኵነታት ኣጋጢምዎ ነበረ። ጨካን ጸላኢ ንሃገሩ ወረራ፣ ንብዙሓት ደቂ ዓዱ ማሪኹ ብምውሳድ ድማ ባሮት ገበሮም። (ድጕዓ ኤርምያስ 1:3) ኤርምያስ ዋላ እኳ እንተ ዘይተማረኸ፡ ጥራይ ኢዱ እዩ ተሪፉ። ብሓዘን ተዋሒጡ ድማ፡ “ሽጋረይን ኰብለል ምባለይን [“ቤት ኣልቦነተይን፡” NWHS.4] . . . ዘክር” ኢሉ ናብ ኣምላኽ ጸለየ።
ኤርምያስ ብዙሕ መከራ እኳ እንተ ኣጋጠሞ፡ ተስፋ ግና ኣይቈረጸን። ስለምንታይ፧ ቀዳማይ፡ የሆዋ ኸም ዘይጥንጥኖ ይፈልጥ ነይሩ እዩ። (ኤርምያስ 1:8) ካልኣይ፡ ተመሃራይ ቅዱሳት ጽሑፋት እዩ ነይሩ፣ ኣብ ቅዱሳት ጽሑፋት ድማ፡ ድኽነትን መከራን ጠፊኡ ብናይ ሓቂ ሰላምን ድሕንነትን ዚትክኣሉ እዋን ከም ዚመጽእ ተገሊጹ ኣሎ።
እዚ ዅሉ ግና ብሰብኣዊ ጻዕርታት ዘይኰነስ፡ በታ ፍጽምቲ መንግስቲ ኣምላኽ እዩ ዚመጽእ። (ዳንኤል 7:
ትምህርትታት የሱስ ኣብ መንግስቲ ኣምላኽ ዘተኰረ እዩ። (ሉቃስ 4:43) ብዘይካዚ፡ ንሰባት፡ “መንግስትኻ ትምጻእ። ፍቓድካ ኸምቲ ኣብ ሰማይ፡ ከምኡ ድማ ኣብ ምድሪ ይኹን” ኢሎም ኪጽልዩ ምሂርዎም እዩ። (ማቴዎስ 6:9, 10) መንግስቲ ኣምላኽ ንዅሉ ነገራት ምስ ተቘጻጸረቶ፡ ኣብ ምድሪ ዚህሉ ህይወት ከመይ ኪመስል እዩ፧ መጽሓፍ ቅዱስ ብዛዕባ እዚ ይገልጸልና እዩ። ንኣብነት፡ ብዛዕባ ተገዛእቲ መንግስቲ ኣምላኽ ኪገልጽ ከሎ ኸምዚ ይብል፦
“ኣባይቲ ኺሰርሑን ኪነብሩለንን እዮም፡ ኣታኽልቲ ወይኒ ኺተኽሉ፡ ፍሬኡውን ኪበልዑ እዮም። . . . ሕሩያተይ ድማ ጻማ ግብሪ ኣእዳዎም ኪበልዑ እዮም እሞ፡ ካልኦት ዚነብሩሉ ኣባይቲ ኣይኪሰርሑን፡ ካልኦት ፍሬኡ ዚበልዕዎ ኸኣ ኣይኪተኽሉን እዮም።”
—ኢሳይያስ 65: 21, 22።
“ኣፍ እግዚኣብሄር ጐይታ ሰራዊት ተዛሪብዎ እዩ እሞ፡ ነፍሲ ወከፍ ኣብ ትሕቲ ተኽሊ ወይኑን ኣብ ትሕቲ ኦም በለሱን ኪቕመጥ እዩ፡ ዜፍርሆም ከኣ የልቦን።”
—ሚክያስ 4:4።
እዚ እተረጋገጸ ተስፋ እዚ፡ ኣብ እዋን ፈተና ኼበራትዓና ይኽእል እዩ። ብዘይካዚ፡ ከምቲ ጆን ማርቲንን ብዙሓት ካልኦትን ኣብ ህይወቶም ዝረኣይዎ፡ ስርዓታት መጽሓፍ ቅዱስ፡ ሎሚ እውን እንተ ዀነ ትርጉም ዘለዎን ዜዕግብን ህይወት ንኽንነብር ኪሕግዘና ይኽእል እዩ። እቲ ፈጣሪና ዝዀነ የሆዋ ኣምላኽ፡ “እቲ ዚሰምዓኒ ግና ብደሓን ኪነብር፡ ንኽፉእ ከይፈርሄ ኸኣ ኪሀድእ እዩ” ዚብል ውሕስነት ሂቡና ኣሎ። (ምሳሌ 1:33) ንዓኻ እውን ኣብ ህይወትካ ኸምኡ ኺስምዓካ ንምነየልካ!
^ ሕ.ጽ. 6 ብሚልዮናት ዚቝጸሩ ሰባት ብሰንኪ ግጭት፡ ዓመጻ፡ ወይ መስጐጕቲ፡ ካብ መረበቶም ተሰዲዶም እዮም፣ ብሰሩ ኸኣ ኣብ ካልእ ሃገር ስደተኛታት ይዀኑ፣ ወይ ከኣ ኣብ ገዛእ ሃገሮም ይፋናቐሉ እዮም። እዚ ጸገም እዚ፡ ኣብታ ናይ 22 ጥሪ 2002 ሕታም ንቕሑ! (እንግሊዝኛ) ተገሊጹ ኣሎ።
^ ሕ.ጽ. 11 ገሊኦም ኪሰርሑ ዚደልዩ ሰባት ምናልባት ብሰንኪ ስንክልና፡ ሕማም፡ ወይ እርጋን፡ ኪሰርሑ ኣይክእሉን ይዀኑ። ኣምላኽ ነቶም ‘ኪዓዩ ዘይደልዩ’ ሰባት እዩ ዚዅንኖም።


text:
ዕዮ ህንጸት
ኣብ ጫካ ኣማዞን ሓድሽ ኣዳራሽ ዓብዪ ኣኼባ ተሃኒጹ
ገሊኦም ናይ የሆዋ መሰኻኽር፡ ኣብዚ ኣዳራሽ ዓብዪ ኣኼባ ኣብ ዚግበር ዓበይቲ ኣኼባታት ምእንቲ ኺካፈሉ ብጃልባ ንሰለስተ መዓልቲ ይጐዓዙ እዮም።
ስራሕ ኪውሃቦም ደኣ እምበር፡ ኪኽፈሉ ኣይሓትቱን
ኣብ ዝሓለፋ 28 ዓመት፡ ናይ የሆዋ መሰኻኽር ኣብ 120 ሃገራት ህንጻታት ንምህናጽ ብዘይ ክፍሊት ክእለቶምን ግዜኦምን ወፍዮም እዮም። ብዛዕባ እዚ ፍሉይ መደብ ህንጸት ዝያዳ ተምሃር።
ተቘጻጻሪ ድሕንነት ንናይ የሆዋ መሰኻኽር ንኢድዎም
ኣብ ኣውስትራልያ ናይ የሆዋ መሰኻኽር ኣብ ህንጸት ብዛዕባ ድሕንነት ጥንቁቓት ብምዃኖም ተናኢዶም።
ዓለምለኻዊ ቐንዲ ቤት ጽሕፈት ናይ የሆዋ መሰኻኽር ኪግዕዝ ተወሲኑ
ዓለምለኻዊ ቐንዲ ቤት ጽሕፈት ናይ የሆዋ መሰኻኽር ካብ 1909 ኣትሒዙ ኣብ ብሩክሊን፡ ኒው ዮርክ ድሕሪ ምጽናሑ፡ ስለምንታይ እዮም ዜግዕዝዎ ዘለዉ፧
ክሳዕ ሕጂ ሓደ ሽሕ ኣዳራሽ መንግስቲ ኣምላኽ ተሃኒጹ
ኣብ ፊሊፒንስ ዚርከቡ ናይ የሆዋ መሰኻኽር፡ ኣብቲ ፍሉይ መደብ ህንጸት ኣዳራሽ መንግስቲ ኣምላኽ ታሪኽ ሰሪሖም እዮም።
ሓጻር ቪድዮ፦ ቀንዲ ቤት ጽሕፈት ናይ የሆዋ መሰኻኽር ንምግዓዝ እተገብረ መደብ
ቀንዲ ቤት ጽሕፈትና ናብ ሓደ ኣብ ክፍለ ሃገር ኒው ዮርክ ዚርከብ ቦታ ንምግዓዝ እተገብረ መደብ ርአ።
ንሓደ ሚልዮን ናይ የሆዋ መሰኻኽር ዚኸውን ኣዳራሻት መንግስቲ ኣምላኽ
ካብ 1999 ኣትሒዙ፡ ናይ የሆዋ መሰኻኽር ልዕሊ 5,000 ኣዳራሽ መንግስቲ ኣምላኽ ኣብ መክሲኮን ካልኦት ሸውዓተ ሃገራት ማእከላይ ኣመሪካን ሃኒጾም እዮም። ናይ የሆዋ መሰኻኽር ዘይኰኑ ሰባት ኣብ ከባቢኦም ንእተሃንጸ ሓድሽ ኣዳራሽ መንግስቲ ኣምላኽ ኪርእዩ ዚህንጠዩ ስለምንታይ እዮም፧


text:
1ሰንበት ምስ ኃለፈት ማርያም መግደላዊትን ማርያም እኖ ያዕቆብን ሰሎሜን ሥጋ ኢየሱስ ኽቐብኣ ምዑ ዝ ሽቱ ዓደጋ። 2በታ ቐዳመይቲ መዓልቲ ሰሙን ንጉሆ ፀሓይ ክትበርቕ እንተላ ናብቲ መቓብር ገሥገሣ። 3ንስንሳተን ከዓ ነቲ እምኒ ኻብቲ ኣፍ መቓብር መን ከልዕለልና እዩ? ተባሃሃላ፤ እቲ እምኒ ኼርና ገዚፍ ነበረ እሞ። 4ቅንዕ ኢለን እንተ ጠመታ እቲ እምኒ ተገልቢጡ ረአያኦ። 5ናብቲ መቓብር ኣትየን ከዓ ፃዕዳ ኽዳን ዝተኸደነ ጐበዝ ኣብ ወገን የማን ተቐሚጡ ምስ ረአያ የመና ደንገፃ። 6ንሱ ግና ኣይትደንግፃ! ንስኻትክንስ ነቲ ዝተሰቕለ ናይ ናዝሬት ኢየሱስ ኢኽን እትደልያ ዘለኽን፤ ተሢኡ እዩ፤ ኣብዙይ የለን፤ እቲ እተቐብረሉ ቦታ እንሆ። 7ስለዙይ ኪዳ ንደቀ መዛሙርቱን ንጴጥሮስን ናብ ገሊላ ኽቕድመኩም እዩ፤ ከምቲ ዝበለኩም ከዓ ኣብኡ ኽትሪእዎ ኢኹም› ኢልክን ንገራኦም በለን። 8ፍርኃትን ራዕድን ምድናቕን ኂዝወን ነበረ እሞ ካብቲ መቓብር ወፂአን ጐየያ፤ ፈሪኀን ስለ ዝነበራ ኸዓ ንሓደኳ ኣይነገራን። 9በታ ቐዳመይቲ መዓልቲ ናይ ሰሙን ንግሆ ምስ ተሥአ ነታ ሸውዓተ ኣጋንንቲ ዘውፅአላ ማርያም መግደላዊት ኣቐዲሙ ተርአያ። 10ንሳ ድማ ኸይዳ ነቶም ምስኡ ዝነበሩ እናበኸዩን እናጐሃዩን እንተለዉ ነገረቶም። 11ንሳቶም ግና ንሱ ሕያው ከምዝኾነን ንአኣውን ከም ዝተርአያን ሰሚዖም ኣይኣመንዋን። 12ድኅርዙይ ኢየሱስ ንኽልተ ኻብኣቶም ካብቲ ኸተማ ወፃኢ ናብ ዝርከብ ዓዲ እናኸዱ እንተለዉ ኣብ መንገዲ ብኻልእ መልክዕ ተርአዮም። 13ንሳቶም ከዓ ተመሊሶም ነቶም ብጾቶም ነገርዎም፤ እንተኾነ ንኣኣቶምውን ኣይኣመንዎምን። 14ብድኅሪኡ ነቶም ዓሠርተ ሓደ ደቀ መዛሙርት ኣብ ማእዲ ተቐሚጦም እንተለዉ ተርአዮም፤ ነቶም ምስ ተሥአ ዝረአይዎ ኣይኣመንዎምን ነበሩ እሞ ብዘይ ምእማኖምን ትረት ልቦምን ገሠጾም። 15ከምዙይውን በሎም፦ ናብ ኲሉ ዓለም ኪዱ፤ ንዂሉ ፍጥረት ከዓ ወንጌል ስበኹ። 16እቲ ዝኣመነን ዝተጠመቐን ክድኅን እዩ፤ እቲ ዘይኣመነ ግና ክዂነን እዩ። 17ነቶም ዝኣምኑ እዞም ምልክታት እዚኣቶም ክኽተልዎም እዮም፦ ብስመይ ኣጋንንቲ ኸውፅኡ ብሓደሽቲ ቛንቋታት ክዛረቡ 18ኣትማን ክኅዙ ዝቐትል እንተ ሰተዩውን ከቶ ኣይጐድኦምን እዩ፤ ኣእዳዎም ኣብ ልዕሊ ሕሙማት እንተንበሩ እቶም ሕሙማት ክሓውዩ እዮም። 19ጐይታና ኢየሱስ ነዙይ ምስ ተዛረቦም ናብ ሰማይ ዓረገ፤ ኣብ የማን እግዚኣብሔርውን ተቐመጠ። 20ደቀ መዛሙርቱ ድማ ወፂኦም ኣብ ኲሉ ሰበኹ፤ ጐይታ ኸዓ ምስኣቶም ይሠርሕ ነበረ፤ ነቲ ቓሉውን በቲ ዝግበር ተኣምራት የጽንዖ ነበረ። ኣሜን።
Copyright
Learn More


text:
1ዒንሢ ባኣኮይዳ ማቾ ሃሣ ዓኒ ማዒባኣያና ላሂንታ፥ ቦርሲሳ ሃይሴ ዋይዚንታኔ፤ ዬያጉዴ ማዾ ዓይሁዴ ማዒባኣ ዓሶ ባኣካታዖ ማዺንቱዋያኬ፤ ዬይያ፡- ዒንሢ ባኣካ ፔኤኮ ዒንዶ ሌጎ ዔኬ ዓሲ ዓኣኔ ጌይንታኔ። 2ዓካሪ ዬያጉዴ ቦርሲሳ ማዾ ዒንሢ ባኣካ ዓኣንቴ ዓይጎሮ ዒንሢ ዖቶርቃይ? ዬያይዳፓ ዬያ ባኮ ዛሎሮ ዖዪ፥ ዬያ ማዾ ማዼሢ ዒንሢ ባኣካፓ ሺኢሻንዳያ ኮይሳያታንቴኬ። 3ዎዚ ታ ዒንሢና ዎላቱዋቴያ ዓያኖና ታ ዒንሢና ዎላኬ፤ ሃሢ ታ ዓዳ ዒንሢና ዎላ ዓኣያ ማዒ፥ ዬያጉዴ ዒኢቴ ማዾ ማዼ ዓሢ ዑጻ ጎዳ ዬሱስ ኪሪስቶሴ ሱንፆና “ዒ ዻቤኔ” ጌይ ታ ዎጌኔ። 4ዒንሢ ቡኪንታ ዎዶና ታኣኒያ ዓያኖና ዒንሢና ዎላታሢሮ፥ ኑ ጎዳሢ፥ ዬሱሴ ሱንፆና ሃሣ ዒንሢ ባኣኮይዳ ዓኣ፥ ጎዳ ዬሱሴ ዎልቆና፥ 5ጎሜ ማዻ፥ ዬያ ዓሢኮ ዑፆ ዓሽካ ባይቃንዳጉዲ ዒንሢ ባኣካፓ ዱማሲ፥ ፃላሄም ዒዛ ዓኣሢ ዒንጋንዳያ ኮይሳኔ፤ ዬያ ዒንሢ ማዻንዳሢ፡- ጎዳ ጋፒንፆ ዎጎሮ ሙካኣና ዬያ ዓሢኮ ሼምፓሢ ዻቃንዳጉዲኬ። 6ዓካሪ ዒንሢ ሄርሺንቲ ዖቶርቃሢ ጉሪኬ፤ ሙኑቃ ፃኣዛ ዺቦ ሙኑቆ ቢያ ካፂሳሢ ዒንሢ ዔሩዋይ? 7ፃኣዛ ባኣ ሙኑቃ ዒንሢ ማዓንዳጉዲ ሙኑቆ ፃኣዞ ዒንሢዳፓ ባይዙዋቴ፤ ዒንሢዳ ዬይ ባኣሢያ ታ ዔራኔ፤ ዑሣ ዓኣዺፆ ኬሎ ማራዓሢ ማዔ፥ ኪሪስቶሴ ኑ ጋይቴ ሹኪንቲ ሃይቄኔ፤ 8ዬያሮ ፑርቱሞና ጌኔ ማዾና ኩሜ፥ ሙኑቆ ፃኣዞናቱዋንቴ ሙኑቆ ፃኣዛባኣ ላኣዶ ሙዒ ኑኡኮ ቦንቾ ኬሎ ፒዙሞና ሃሣ ጎኑሞና ኑ ቦንቾም። 9ሓያኮ ቤርታ ታ ዒንሢም ፃኣፔ ኪኢቶይዳ፦ “ማቾ ሃሣ ዓኒ ማዒባኣያና ላሃ ዓሶና ዎላ ፔቴ ማዒፖቴ” ታ ዒንሢም ጌዔኔ። 10ዬያ ታ ጋዓዛ ሃያ ዓጮይዳ ዓኣ ማቾ ሃሣ ዓኒ ማዒባኣ ዓሶና ላሃ ዓሶና ሚኢሾሮ ጎጋይቃ ዓሶና ዬያጉዲ ዉዞና ጎኔ ፆሲ ማዒባኣ ባኮ ካኣሽካ ዓሶና ዎላ ፔቴ ማዒፖቴ ጌይሢቱዋሴ፤ ያዺ ማዔያታቴ ሃያ ዓጮይዳፓ ኬስካንዳያ ዒንሢም ኮይሳኔ ጌይሢኬ። 11ታኣኒ ጋዓንቴ ዒንሢም ፃኣፔሢ፡- “ኪሪስቶሴ ጉሙርቃ ዓሲኬ” ጌይ ጌይ ማቾ ሃሣ ዓኒ ማዒባኣያና ላሃዞንሢና ሚኢሾሮ ጎጋይቃዞንሢና ዬያጉዲ ጎኔ ፆሲ ማዒባኣ ካኣዦ ካኣሽካ ዓሶና ዓሲ ጫሽካ ዓሶና ማሢንታ ዓሶና ሃሣ ዉኡቃ ዓሶና ዎላ ፔቴ ማዒፖቴ ጌይኬ። ዬያጉዴ ዓሶና ዎላ ሙኡዚታዖ ሙይፖቴ። 12ኪሪስቶሴ ጉሙርቁዋ፥ ዙላ ዓኣ ዓሶ ዑጻ ዎጋኒ ታኣም ኮይሳያቱዋሴ፤ ኪሪስቶሴ ጉሙርቃ ዓሶይዳ ጋዓንቴ ዒንሢ ዎጋኒ ዳንዳዓያቱዋይ? 13ኪሪስቶሴ ጉሙርቁዋ ዓሶይዳ ዎጋሢ ፆሲኬ፤ ዓካሪ ማፃኣፓ ጋዓሢጉዲ “ፑርቶ ዓሢ ዒንሢ ባኣካፓ ሺኢሹዋቴ።”
Copyright
Learn More


text:
ሓያሎ ሰባት፡ ካብቲ ላዕለዋይ ካልኣይ ደረጃ ትምህርቱ ዚዛዝም ዘሎ’ሞ ገና ትምህርቱ ኪቕጽሎ ዚደልይ፡ ክሳብ እቲ ብመገዲ ናይ ርሕቀት ትምህርቲ ገለ ሓድሽ ነገር ኪመሃር ዚደልይ እኹል ሰብ፡ ላዕለዋይ ደረጃ ትምህርቲ ኪከታተሉ ይሓስቡ። ላዕለዋይ ደረጃ ትምህርቲ ንውልቃዊ ምዕባለ ኣዎንታዊ ኪንየው ምዃኑ፡ እንተላይ ናይቲ ሰብ ተጠላብነት ኣብ ዕዳጋ ስራሕ የዕብዮ። ኣብዛ ሎሚ ግሎባውነት እናኣስፋሕፍሐ ዚመጻላ ዘሎ ዓለም ዕድላቶም ብምምሕያሽ፡ ተመሃሮ ናይ በበይኑ ባህልታትን ቋንቋታትን ክእለታቶም የዕብይዎ።
ኣብዛ ንእሽቶ መወከሲት መጽሓፍ፡ ኣብ ሽወደን ብደረጃ ዩኒቨርሲቲ ብዛዕባ ዚወሃብ ትምህርቲ ሓበሬታ ክትረክብ ኢኻ። ኣብዛ መጽሓፍ፡ ንዩኒቨርሲቲታትን ዩኒቨርሲቲ ኮሌጃትን፡ ንዓይነታት ትምህርትን ፕሮግራማትን፡ ንመስርሕ ቅጥዒ ጠለብ፡ ንፋይናንሳዊ ደገፍ ኣብ እዋን ትምህርትኻ ዚምልከት፡ ግብራዊ ሓበሬታ ብዛዕባ መጽለልን ስራሕ ድሕሪ ትምህርትን ብዝያዳ ክትረክብ ትኽእል ኢኻ።
ናይ ዩኒቨርሲቲ ትምህርቲ ንዅሉ ክፉት
ዩኒቨርሲቲታትን ዩኒቨርሲቲ ኮሌጃትን ሽወደን ትምህርቱ ኪቕጽሎ ንዚደልይ ዝዀነ ሰብ ክፉታት እየን። ኣብ ገለ እዋን ናይ ህይወቱ ናይ ዩኒቨርሲቲ ትምህርቲ ዚከታተል ክፍሊ ሕብረተሰብ እናበርከተ ይመጽእ ኣሎ። ገለ ሰባት ናይ ላዕለዋይ ካልኣይ ደረጃ ትምህርቶም ምስ ዛዘሙ ብቐጥታ ናይ ላዕለዋይ ደረጃ ትምህርቲ ኪቕጽልዎ ከለዉ፡ ካልኦት ድማ ኣብ ዩኒቨርሲቲ ቅድሚ ምጅማሮም ፈለማ ኪሰርሑ ወይ ናብ ወጻኢ ሃገር ይጐዓዙ። መብዛሕትኦም ተመሃሮ ኣብ ውሽጢ ክሊ ዕድመ 20 ከምኡ’ውን 25 ኪዀኑ ከለዉ፡ ብዙሓት ካልኦት ግና ልዕሊኡ እዮም።
ዩኒቨርሲቲታት ሽወደን ኣብ ጸጽባሕ ሓያሎ ባህልታት ኬአንግዳ ክኢለን ኣለዋ። ብዙሓት ወጻእተኛታት ተመሃሮ ብመሰረት በበይኖም ፕሮግራማት ልውውጥ (exchange programmes) እዮም ናብ ሽወደን ዚመጹ። ሕብረ-ባህላዊ ሃዋህው ኣብ ላዕለዋይ ደረጃ ትምህርቲ ልዑል ኣቓልቦ ስለ ዚወሃቦ፡ ብዙሕነት ንምስሳን ሓያል ጻዕሪ ይካየድ ኣሎ።
ሓቅታትን ኣሃዛትን ላዕለዋይ ደረጃ ትምህርቲ ሽወደን
ዓመት-መጸ ኣብ ሽወደን ናይ ዚመሃሩ ተመሃሮ ብዝሒ፥ 357,000
ብደረጃ ቀዳማይ ዲግሪ (bachelor) ከምኡ'ውን ካልኣይ ዲግሪ (master) ናይ ዚወሃቡ ፕሮግራማት ብዝሒ፥ ልዕሊ 4,000
ብዝሒ ናይቶም ብደረጃ ቀዳማይ ዲግሪ (bachelor) ከምኡ'ውን ካልኣይ ደረጃ (master) ብእንግሊዘኛ ዚወሃቡ ፕሮግራማት፥ ልዕሊ 700
ብውሑዱ ናይ ክልተ ዓመታት ላዕለዋይ ደረጃ ትምህርቲ ዘለዎ ካብ 30-34 ዝዕድመኡ ህዝቢ ሽወደን ብሚእታዊት፥ 47.5
ናይ ምሉእ ጊዜ ተመሃራይ ኣብ ዓመት ዚቕረበሉ ዝለዓለ መጠን ገንዘብ ተመሃራይ (ድምር ቀለተን ለቓሕን)፥ 90,240 SEK
ሚእታዊት ናይተን ኣብ 2012 ንፈለማ ጊዜ ዘመልከታ ደቂ-ኣንስትዮ፥ 58
ብዝሒ ናይ ወጻኢ ሃገር ድሕረ-ባይታ ዘለዎም ሓደስቲ ተመሃሮ 2011-2012፥ 13,100
ናይ ርሕቀት ትምህርቲ ዚከታተሉ ተመሃሮ ብዝሒ፥ 68,000
ብዝሒ ተመሃሮ ዶክተሬት ሰመስተር ሓጋይ 2012፥ 19,000
ኣብ ወጻኢ ሃገር ናይ ዚመሃሩ ተመሃሮ ብዝሒ 2011-2012፥ 27,700
መጠን ሽቕለት-ኣልቦነት ናይካልኣይ ደረጃ ትምህርቲ ጥራይ ንዚዛዘሙ ተመሃሮ፥ 7.3 %
መጠን ሽቕለት-ኣልቦነት ኣብ ላዕለዋይ ደረጃ ትምህርቲ ንእተመሃሩ ተመሃሮ፥ 4.8 %
Page last updated 2015-09-30


text:
መግለፂ ማእኸላይ ኮሚቴ ህዝባዊ ወያነ ሓርነት ትግራይ /ህወሓት/
ማእኸላይ ኮሚቴ ህወሓት ካብ መስከረም 09-13/2009 ዓ/ም ስሩዕ ኣኼብኡ ኣካይዱ ኣሎ፡፡ ኣብዚ ዘካየዶ ስሩዕ ኣኼብኡ ዓወታት ጉዕዞ ህዳሴናን ኣብ ውድብና ዘለው ሓደጋታትን ፈተናታትን፣ ምንጮም፣ ፖለትካዊ ትርጉሞምን መፍትሒኦምን ኣብ ዝብሉ ዛዕባታት ተደሪኹ ብዕሙቀት ገምጊሙ ስሩዕ ኣኼብኡ ብዓወት ዛዚሙ ኣሎ፡፡
ማእኸላይ ኮሚቴ ህወሓት ኣብዞም ዝሓለፉ 15 ናይ ተሃድሶ ዓመታት ዘመዝገቦም ዓወታት እንትግምግም ህዝቢ ትግራይ ኣብ ፅላል ልምዓታዊን ዲሞክራሲያዊን መስመር ውድቡ ዓሲሉ ብመስተንክራዊ ናይ ዕላማ ፅንዓት ኣብ ጉዕዞ ቓልሱ ብዘጋጥምዎ ሕልኽላኻትን ብድሆታትን ካብ መንገዱ ከይተመዛበለ ብሓያል ዝተወደበ ተሳትፍኡ ኣብ ገጠርን ከተማን ኣብ ዙርያ ልምዓት፣ ዲሞክራሲን ሰላምን ኣንፀባረቕቲ ዓወታት ብምርግጋፅ ህዝባዊነት መስመር ተሃድሶና ህያው ከምዝገበረ ኣረጋጊፁ እዩ፡፡
ኣብ ገጠር ዝነብር ህዝቢ ትግራይ መነባብርኡ ንምቕያር ብውድቡ ህወሓት/ኢህወዴግ ዝተሓንፀፀ ሕርሻ ዝመርሖ ስትራተጂ ልምዓት ንምትግባር ብዝተወደበ ልምዓታዊ ሰራዊት ኣብ ዝገበሮ ቓልስን ምንቅስቓስን ጭቡጣት ዓወታት ኣረጋጊፁ እዩ፡፡ ነታ ብኹናትን ድርቅን ዝተጎሳቖለት ትግራይ ብሓምለዋይ ልምዓት ንምቕያር ኣብ ስራሕቲ ሃፍቲ ተፈጥሮ ብዝወለዖ ናይ ሓፋሽ ዝተወደበ ምንቅስቓስን ዝተረኸበ ተኣምራዊ ውፅኢትን ንናይ ሕርሻን ገጠር ልምዓትን ስራሕትና መሰረት ከምዘንፀፈን ፍልፍል ብሉፅ ተሞክሮ እናኾነ ከምዝመፀን ተረጋጊፁ ኣሎ፡፡ ኣብ ስራሕቲ ሃፍቲ ተፈጥሮ ዝተረኸበ ዓወትን ውፅኢትን ጎቦታትና ብሓምለዋይ ልምዓት ምሽፋን ጥራሕ ዘይኮነስ ናይ መስኖ ዓቕምታትና ንኽጉልብትን ድርቂ ዝፃወር ቁጠባ ሕርሻ ትግራይ እናተሃነፀ ክኸይድን ኣብ ምግባር ዝለዓለ ተራ ከምዝነበሮ እውን ኣረጋጊፁ ኣሎ፡፡ ሓረስታይ ናይ ቴክኖሎጂ ኣድላይነትን ረብሓን እንዳተረደአን ኩሉ ዓይነት ናይ መንግስቲ ድጋፍ እናረኸበን፣ ብዘነፀርናዮ ናይ ሕርሻ ኤክስቴሽን ስርዓት ተደጊፉ ፍርያቱ ዘዕብየሉን ብቐንዱ ድማ ንዕዳጋ ሓሲቡ ናብ ዘፍርየሉን ኩነታት ይሰጋገር ኣሎ፡፡ ብውፅኢቱ ድማ ኣብ ሓረስታይ ትግራይ ትማሊ ዘይነበረ ሓዱሽ ሃፍቲ ምፍጣር ተጀሚሩ ኣሎ፡፡
መስመር ተሃድሶና ኣብ ገጠር ጥራሕ ከይተሓፀረ ንናይ ከተማ ህዝብና ናብራ ኣብ ምቕያር ቑልፊ ብፅሒት ዘለዎ ስትራተጂ ልምዓት ደኣንት ብምሕንፃፅን ተግባራዊ ብምግባርን እውን ኣብ ስራሕቲ ከተማ ልምዓት ተስፋ ዝህብ ለውጢ ኽምዝግብ ጀሚሩ ኣሎ፡፡ ብውፅኢቱ ድማ ኣብ ከተማታትና ብዓሰርተታት ኣሽሓት ዝቑፀሩ መናእሰይ ስራሕ ከይነዓቑ መስመር ተሃድሶና ዝፈጠረሎም ዕድል ተጠቒሞም ብፃዕሮምን ራሃፆምን ናብረኦምን ናብራ ነባራይ ከተማታትናን እናተመሓየሸ ክኸይድን ከተማታትና ማእኸል ኢንቨስትመንትን ንግድን ንክኾና መሰረት የንፅፋ ምህላዎም ብዕምቆት ተገምጊሙ ኣሎ፡፡
ኣብ ማሕበራዊ ልምዓት እውን ንፓኬጅ ፅሬት ትምህርቲ መሰረት ብምግባር ድሕረትን ድኽነትን ብናይ ፍልጠት ጥይት እዩ ዝቕተል ብዝብል ቴማ ዝተወለዐ ምንቅስቓስ ሓፋሽ ምኽንያት ሎሚ ኩሎም ህፃናት ትግራይ ኣብ መኣዲ ትምህርትን ፍልጠትን ዝውዕልሉን ትምህርቲ መሰረት ምዕባለና ዝኾነሉን ኹነታት ይፍጠር ኣሎ፡፡ ኣብ ስራሓቲ ጥዕና እውን ብተመሳሳሊ ምኽልኻል ማእኸሉ ዝገበረ ፓኬጅ ጥዕና ንምትግባር ብደ/ኣንስትዮ ትግራይ ዝተወለዐ ማሕበራዊ ምንቅስቓስ ጥዕንኡ ዝሓለወ መፍረይ ዜጋ ንምህናፅ ኣብ ዝግበር ዘሎ ምርብራብ ህዝባዊነት መስመር ተሃድሶና ዝተገሃደሉ ተግባር ከም ዝኾነ ኣረጋጊፁ ኣሎ፡፡
ኣብ ሃገርና ይኹን ክልልና ዱልዱል ሕገ መንግስታዊ ዲሞክራሲያዊ ስርዓት ንምህናፅ ብዝተኻየደ ፃዕሪ ህዝብና ዲሞክራሲያዊ ባህሉ ዘማዕብለሉን ዲሞክራሲያዊ ትካላት ዝጠናኸራሉን ስራሕቲ ምስላጦምን ንዘተኣማምን ሰላም መሰረት ከም ዝተነፀፈን ገምጊሙ እዩ፡፡
ብሓያልነት ልምዓታዊን ዲሞክራሲያዊን መስመርናን ተቃላሳይ ህዝብና ኣብቲ መስመር ዓሲሉ ብዝገብሮ ተሳትፎን እዞም ልዕል ኢሎም ዝተገለፁ ዓወታት ዋላ እኳ እንተረጋገፅና ብሓደ ገፅ ብምኽንያት ባዕሉ እቲ ዘረጋገፅናዮ ዓወት ዝፈጠሮም ተወሰኽቲ ሕ/ሰባዊ ጠለባት ብኣግባቡ ብዘይምምላስና፣ ብኻሊእ ገፅ ድማ ነቶም ኣብ እዋን ተሃድሶና ዘነፀርናዮም ናይ ስርዓትና ሓደጋ ኣተሓሳስባን ተግባርን ኣካብነት ክራይ ብፅንዓት እናመከትናን ካብ ምንጮም እናድረቕናን ብዘይምኻድና ነቲ ምርግጋፅ ጀሚርናዮ ዘለና ለውጢ ንድሕሪት ክመልሱን ናብ ሓደጋ ከእትውናን ዝኽእሉ ጉድለታት ኣመራርሓ ከም ዘለውና እውን ማእኸላይ ኮሚቴ ህወሓት ብዕምቆት ገምጊሙ ኣሎ፡፡
በዚ ምኽንያት እውን ኣብዚ ሐዚ ዘለናዮ ጭቡጥ ኩነታት ነቲ ምእንታን ፍትሒ ኢሉ ኹሉ ዓይነት መስዋእትነት ዝኸፈለ ህዝብና ሰናይ ምምሕዳር ክነንግሰሉ ብዘይምኽኣልና ዘማርረሉ ኩነታት ከም ዝተፈጠረ፣ ኩሎም ዓይነት ፀጋታትና ተጠቒምናን ዝለዓለ ትኹረት ብምሃብን ናይቲ እንሃንፆ ዘለና ሰርዓት ተረካቢ ዝኾነ መንእሰይ ብናይ ባዕሉ ዝተወደበ ተሳትፎ ተጠቃምነቱ ንምርግጋፅን ንኣጠቓላሊ ህንፀቱን ዝተገበረ ቓልስን ምንቅስቓስን ድኹም ከም ዝኾነ፣ ነተን ፍርቂ ኣካል ሕ/ሰብ ዝኾና ደቂ ኣንስትዮ ኩለመዳያዊ ተሳትፎአንን ተጠቃምነተንን ኣብ ምርግጋፅ
ጉድለት ምንባሩ፣ ብመንፅር ሽቶታት ዕብየትን መሰረታዊ ለውጥን በቲ ውድብናን ህዝብናን ትፅቢት ዝገበርሉ ደረጃ ከምዘየዐወትናን ናይ ህዝብና ዕግበት ከምዘየረጋገፅና ገምጊሙ ኣሎ፡፡
ኣብ ናይ ተሃድሶ መስመርና ናይ ውድብናን ስርዓትናን ቀንዲ ሓደጋ ፅግዕተኛ ምብስባስ ወይ ክራይ ኣካብነት ከም ዝኾነን ኣብ ዕለታዊ ምንቅስቓስና ንፃት እውን ከይተዘናጋዕና እንተ ዘይተቓሊስናዮ ናብ ሓደጋ ከም ዘእትወና ብግልፂ ኣነፂርና ኣብ ቓልሲ ፀኒሕና ኢና፡፡ ይኹን እምበር ነዚ ሓደጋ ዝበልናዮ ናይ ክራይ ኣካብነት ተግባርን ኣተሓሳስባን ብዘየቋርፅ ቓልሲ እናመከትና ብዘይምምፃእና ምኽንያት ዝሓዝካዮ ስልጣን ንናይ ህዝቢ ረብሓን ኣገልግሎትን ኣብ ክንዲ ምውዓል ንውልቀ ረብሓኻን ክብርኻን መረጋገፂ ገይርካ ምውሳድ ምንጪ ኩሎም ጉድለታትና ኮይኑ ከምዘሎ ማእኸላይ ኮሚቴ ህወሓት ደሚዲሙ ኣሎ፡፡ ካብዚ ብዝብገስ ድማ ኣብ ውሽጢ ውድብ በቢግዚኡ ቦታ እናሓዘ ዝመፀ ፀረ-ዲሞክራሲ ኣረኣእያን ተግባርን፣ በለፅን ምክእኣልን ነቲ ኣብ ውድብ ዝነበረ ደርባዊ ቓልሲ እናፍዘዘ ዝመፀሉ ኩነታት ፈጢሩ እዩ፡፡ ብሓደ ወይ በቲ ካሊእ ምኽንያት ዝግለፅ ናይ ግዕዝይናን ብልሽው ኣሰራርሓን ፀገማት እውን ካሊእ ሕመቕ ኮይኑ ተገምጊሙ ኣሎ፡፡ ንውድብ ህወሓትን ህዝቢ ትግራይን ብሓፈሻ ዝገልፅ እኳ እንተዘይኮነ ናይ ፀቢብነት ተርኢዮታት ከም ዘለው እውን ገምጊሙ እዩ፡፡ ብፍላይ ከባቢያዊነት ጎሊሁ ዝረአ ፀገም ከምዝኾነን ቐፃሊ ቓልሲ እንተዘይተገይርዎ ድማ ዝፈታተነና ሓደጋ ከምዝኸውን ተሰሚርሉ እዩ፡፡
ማእኸላይ ኮሚቴ ህወሓት ነቲ ብምኽንያት ውሽጣዊ ፀገማትና ኣብ ህዝብና ዝተፈጠረ ዘይምዕጋብ ከምዕድል ብምውሳድ ኣብ ሞንጎ ውድብናን ህዝብናን ነቓዕ ብምፍጣር ጉዕዞ ህዳሰና ንምዕንቃፍን ሕገ መንግስታዊ ስርዓትና ንምፍራስን ለይትን ቀትርን ዝፅዕሩ ዘለው ናይ ውሽጥን ናይ ደገን ፀረ ህዝብን ፀረ ሰላምን ሓይልታት ዝፈጥርዎ ዘለው ሓደጋን ኣፈታትሕኡን እውን ብኣፅንኦት ገምጊሙ እዩ፡፡
ማእኸላይ ኮሚቴ ህወሓት በዚ ልዕል ኢሉ ዝተገለፀ ኣገባብ ነቶም ዓወታትን ሓደጋታትን ብዕምቆት ድሕሪ ምግምጋም፣ ነቶም ዓወታትና ብምዕቃብ ነቶም ኣብ ውሽጢ ውድብና ዘንፀላልው ዘለው ፀገማት ድማ ብናይ ሓፂርን ነዊሕን ትሉም ቓልስን ብናይ ግዜ የለን ኣተሓሳስባን ንክፈትሕ ወሲኑ ኣሎ፡፡
በዚ መሰረት ነቲ ሐዚ ዘሎ ጭቡጥ ፀገምን ሕመቕን ውሽጢ ውድብ ንምፍታሕ ኣብ ሓፂር እዋን ኣብ ውሽጢ ውድብ ቐፃሊ፣ ሰፊሕ፣ ቓልስን ፅሬትን ብምክያድ፣ መትከል ተሓታትነት መሰረት ዝገበረ ሽግሽግን ምትዕርራይን ብምክያድ ማዕበላዊ ምንቅስቓስ ንምውላዕ ወሲኑ ኣሎ፡፡ ኣብ ውሽጢ ውድብ ዝግበር ውዑይ ቓልስን ምንቅስቓስን ውሕስ ዝኸውን ምስቲ ናይ ሓፋሽ ዝተወደበ ምንቅስቓስ እንተተኣሳሲሩ ጥራሕ ከምዝኾነ ብምእማን ዝተወደበ ናይ ሓፋሽ ምንቅስቓስ ንምፍጣር ዘኽእሉ ኣብ ዓወታትናን ጉድለታትናን ማእኸል ዝገበረ ሰፊሕ ናይ ህዝቢ መድረኻት ብምፍጣር ዓሚቕ ዘተን ምርድዳእን ንክግበር እውን ወሲኑ ኣሎ፡፡ ናይ ውድብናን ህዝብናን ዝተኣሳሰረ ቓልስን ምንቅስቓስን ዝያዳ ንክጠናኸርን ብዕምቆት ንምህዳስን ምስ ኣሓትን መሓዙትን ውድባትን ውፅዓት ህዝብታት ኢትዮጵያን ከምቲ ልማድና ሓባራዊ ቓልስን ምንቅስቓስን ከምዝገብር እውን ማእኸላይ ኮሚቴ ወሲኑ ኣሎ፡፡ ከምኡ እውን ኣብ ከባቢ ግጨው ዘሎ ዕልባት ዘይረኸበ ጉዳይ ወሰን ምክላል ኣብ ሓፂር ጊዜ መፍትሒ ንኽረክብ ከም ዝቃለስ ወሲኑ ኣሎ፡፡
ካብዚ ብተወሳኺ ብቑዕ ተካኢ ኣመራርሓ ኣብ ምፍራይን ነቲ ዘሎ ኣብ ምብቓዕን ክንዓምም፣ ሓረስታይ፣ ደቂ ኣንስትዮን መናእሰይን ብውዳበታቶም ኣቢሎም ዝለዓለ ተሳትፎን ተጠቃምነትን ከረጋግፁን ናይ ምቁፅፃር ዓቕሞም ክጉልብትን፣ ኣብ ከተማታት ናይ ዝነብር ህዝብና ተሳትፎን ተጠቃምነትን ክሕይል፣ምስ ሙሁራት ብዝዓበየ ብርኪ ተኣሳሲርና ክንሰርሕ፣ንልምዓታዊ ሰብ ሃፍቲ ብብቕዓት ብምድጋፍ ክነጠናኽር፣ ኣብያተ ምኽርታትና ሓዊሱ ኩሎም ናይ ዲሞክራሲ ትካላት ተጠናኺሮምን ናይ ህዝቢ ልሳን ኮይኖምን ፅዕንቶ ክፈጥሩ ዘኽእሎም ስራሕቲ ንምስራሕ ማእኸላይ ኮሚቴ ህወሓት ወሲኑ ኣሎ፡፡
ዝኸበርካ ህዝቢ ትግራይ
ናብዚ ሐዚ በፂሕካዮ ዘለኻ መድረኽ ህዳሰን ብሩህ ጉዕዞን ክትበፅሕ መሪር ቃልሲ ኣካይድካ ኢኻ፡፡ ምስ ከማኻ ዝበሉ ውፅዓት ብሄር፣ ብሄረሰባትን ህዝብታትን ሃገርና ብምዃን ኣብቲ ሕሉፍ 17 ናይ ዕጥቂ ቃልሲ ዓመታት ክቡር መስዋእቲ ከፊልካ፣ ዘይእመን ዝመስል ግን ድማ ብተግባር ዝተፈፀመ መስተንክራዊ ተጋድሎ ኣሕሊፍካ፣ ኩሎም ፀገማትን ዓቐብን ቁልቁልን ወሪድካን ደይብካን ብፅንዓት ሰጊርካን ናብ ዓወት በፂሒኻ ኢኻ፡፡ ድሕሪ ምድምሳስ ደርጊ እውን ነቲ ካብ ብጊሓቱ ዝተበገሰካሉ ቃልስን ዕላማን ምርግጋፅ ዲሞክራሲ፣ ልምዓትን ሰላምን ንምዕዋት ዝተሓላለኸ ቃልሲ ኣካይድካን ተካይድን ኣለኻ፡፡ ሰላም ረኺብካ ካብ ሑሱም ድኽነትን መከራን ንምውፃእ ሙሉእ ቀልብኻ ናብ ፀረ- ድኽነት ቃልሲ ካብ እትገብር እንሆ ርብዒ ዘመን ኮይኑኳ ኣሎ፡፡ ኣብ ዝሓለፈ ርብዒ ዘመን ብፍላይ ከዓ ኣብ ዝሓለፈ 15 ናይ ተሃድሶ ዓመታት ሰላምና ተረጋጊፁ ናይ ምንቁልቋል ጉዕዞ ዓጊትና ኣብ ኩሉ መዳይ ሃገርና ሽማን ክብራን በሪኹ ተምሳሌት ቁልጡፍ ልምዓትን ምዕባለን ኾይና ኣላ፡፡ እዚ ኩሉ ሳላ ዘይተሓለለ ቃልስኻን ፅንዓትካን ዝመፀ ምዃኑ ውድብካ ህወሓት/ኢህወዴግ ብፅንዓት ይኣምን፡፡
ናብዚ ዓወትን ለውጥን ክትበፅሕ ጉዕዞ ቃልስኻ ልሙፅ ከምዘይነበረ ካብ ባዕልኻ ንላዕሊ ካሊእ መስካሪ ኣየድልዮን፡፡ብሓደ ገፅ ኣብ ውሽጢ ውድብካ ንዝራኣይ ጉድለታትን መንገፍን ንምፅራይ በዓል ዋና ኾይንካ ዝገበርካዮ ቃልሲ በቲ ካሊእ ገፅ ነቲ ኣብ ፅላል መስመር ውድብካ ህወሓት/ኢህወዴግ ኮይንካ እትገብሮ ዝነበርካ ወያናይ ምንቅስቓስ ንኽጎብጡ ዝተፈላለዩ ሓይልታት ዝፋሓስዎ ውዲታት ንምምካት ዘካየድካዮ ዘይተሓለለ ቃልሲ ህያው ምስክር እዩ፡፡ ዕጥቅኻ መስመር ውድብካ ብምግባር ብመስተንክራዊ ፅንዓትካ፣ ብውሕሉል ሳይንሳዊ ኣካይዳኻን ጥበብካን ኣብ ጉዕዞ ቃልስኻ ጉርድን ምህርትን እናፈለኻ ንእኩይ ውዲታት ደመኛታትካ እናመከትካ ካብ ሓደ ምዕራፍ ቃልሲ ናብቲ ዝቕፅል እናሰገርካ ኣብዚ በፂሕኻ ኣለኻ፡፡ ይኹን እምበር ኣብ ጉዕዞ ቃልስኻ ዝሰዓርካዮም ተረፍ መረፍ ድሑራት ስርዓታት ዝኾኑ ትምክሕተኛታትን ፀበብትን ሐዚ እውን ካብ እንግዳዓኻ ኣይወረዱን፡፡ ሐዚ እውን በቲ ብፃዕርኻን ቃልስኻን እተመዝግቦ ዘለኻ ዓወታት ኣዒንቶም ደም እናመልአ ካብታ ዝሓዝካያ መንገዲ ልምዓት፣ ሰላምን ዲሞክራሲን ንከውፅኡኻ ኩሉ ዓይነት ውዲታት ፍሒሶም ይንቀሳቀሱ ኣለው፡፡ ፍፁም ፀረ ህዝቢ ተግባር ኣብ ልዕለኻ ክፍፅሙ እውን ይፅዕሩ ኣለው፡፡ ኣብዚኣ እውን እንተኾነ ብስምዒት ከይተደፋእኻ ፈታውን ፀላእን ፈሊኻ ብንቕሓት፣ ብብስለትን ብዘገርም ትዕግስትን ፀኒዕኻ ትቃለስ ኣለኻ፡፡ በዚ ድማ ውድብካ ህወሓት/ኢህወዴግ መዘና ዘይብሉ ህዝባዊ ሓበንን ኩርዓትን ይስመዖ፡፡ ንቅድሚት እውን እንተኾነ ከም ቀደምካ ኣብ መስመር ውድብካ ዓሲልካ ንዘይነፅፍ ዓወታት ብፅንዓት ከምትቕፅል ውድብ ህወሓት ንፃት እውን ኣይጠራጠርን፡፡
ዝኸበርኩም ኣመራርሓን ኣባላትን ህወሓት
ልምዓታውን ዲሞክራስያውን መስመር ውድብና ብፅንዓት ብምሓዝ ኣብ ጉዕዞ ቓልስና ዘጋጠሙና ዝተሓላለኹ ፈተናታት እናፈታሕና ከም ዝመፃእና እትግንዘብዎ ሓቂ እዩ፡፡ እዚ ዘለናዮ ጭቡጥ መድረኽ እውን ብሓደ ገፅ ኣድማዕቲ ዓወታት ዝዓተርናሉ ብኻሊእ ገፅ ድማ ኣብ ውሽጢ ውድብና ኣተሓሳስባን ተግባርን ኣካብነት ክራይ ዝወለዶም ፈተናታትን ሓደጋታትን ብግልፂ ዝወፅሉ ኩነታት ከም ዘሎ ማእኸላይ ኮሚቴ ህወሓት ኣብ ዝገበሮ ዓሚቕ ገምጋም ኣረጋጊፅዎ ኣሎ፡፡ ካብ ገምጋሙ ዝተበገሰ እውን ፅሬትን ቃልስን ውሽጢ ውድብ ብምውላዕን ምስ ናይ ሓፋሽ ዝተወደበ ምንቅስቓስ ብምትእስሳርን ኩለመዳያዊ ማዕበላዊ ምንቅስቓስ ንክፍጠር ዘየላጢ ውሳነ ወሲኑ ኣሎ፡፡ ብምዃኑ እውን ኣብ ዝተፈላለያ ዓውደ ግንባራት ተዋፊርኩም ዘለኹም ኣመራርሓን ኣባላትን ውድብ ቅድም ቐዳድም ንባዕልኹም ንምፅራይን ቓልሲ ውሽጢ ውድብ ንምጉህሃርን በሊሕ ቓልሲ ብምክያድን ማዕበላዊ ምንቅስቓስ ሓፋሽ ንምውላዕ መሪሒነትኩም ብምርግጋፅን ንዕውትነት ውሳነ ማእኸላይ ኮሚቴ ህወሓት ቅድመ ግንባር ኮይንኹም ንኽትጋደሉ ማእኸላይ ኮሚቴ ይፅውዕ፡፡
ዝኸበርኩም ኣብ ዝተፈላለየ ክልላትን ከተማታትን ሃገርና እትነብሩ ተጋሩ
ሕገ መንግስታዊ ስርዓትና ዝፈጠረልኩም መሰል ተጠቒምኩም ኣብ መላእ ሃገርና ተዋፊርኩም ናይ ባዕልኹም መነባብሮ ብምሕያል ኣብ ልምዓት፣ህንፀት ዲሞክራሲን ምርግጋፅ ሰላምን ሃገርኩም እጃምኩም እናወፈኹም ትኸዱ ከም ዘለኹም ማእኸላይ ኮሚቴ ህወሓት ብዕምቀት ይርዳእ እዩ፡፡ ነዚ በቢከባቢኹም እትገብርዎ ዘለኹም ልምዓታዊን ዲሞክራሲያውን ምንቅስቓስ ተጠናኺሩ ክቕፅል ንምግባር እውን ውድብኩም ኣበርቲዑ ክቃለስ እዩ፡፡
ማእኸላይ ኮሚቴ ህወሓት ነዚ ከምዚ ዝበለ ውሳነ እንትውስን ኣብ ገለ ኸባቢታት ብናይ ትምክሕትን ፀቢብነትን ሓይልታት ዝበፅሐኩም በደል ብዕሙቀት ሪእዎ ኣሎ፡፡ እዚ ኣብ ልዕሊ ህዝቢ ትግራይን ካልኦት ውፅዓት ህዝብታትን ዝበፅሕ ዘሎ በደል በቶም ትማሊ ብቓልስና ዝሰዓርናዮም ሓይልታት ትምክሕትን ፀቢብነትን እምበር በቲ ፈታዊናን ሓውናን ህዝቢ ዝበፀሐ ከም ዘይኮነ ባዕልኹም እውን ትግንዘብዎ ሓቂ እዩ፡፡
እዞም ሕገ መንግስታዊ ስርዓትና ንምፍራስ ዝንቀሳቐሱ ዘለው ፀላእቲ ናይ መወዳእታ ዕላመኦም ንህዝቢ ትግራይን ህወሓትን ኣብ ምጥቃዕ ጥራሕ ዝውሰን ዘይኮነስ ነቲ ማዕርነታዊ ሓድነት ብሄር፣ ብሄረሰባትን ህዝብታትን ሃገርና ዘረጋገፀ ፌደራላዊን ዲሞክራሲያዊን ስርዓትና ንምፍራስ ዝገብርዎ ዘለው ቁሉዕ ምንቅስቓስ ምዃኑ ጉሁድ እዩ፡፡ ስለዝኾነ ድማ ማእኸላይ ኮሚቴ ህወሓት ነቲ ክሳብ ሐዚ ኣብ ልዕለኹም ዝበፅሐ በደል ዝተሰመዖ ሓዘን እናገለፀ ንዝተፈፀመ ጥፍኣት ተሓታትነትን ልዕልነት ሕግን ንኽረጋገፅ ኣበርቲዑ ከም ዝቃለስ የረጋግፀልኩም፡፡ ንቕድሚት እውን ተመሳሳሊ ፀረ ህዝቢ ተግባራት ንከይፍፀም ምስ ናይ ቓልሲ ኣሓትን መሓዙትን ውድባትን መላእ ህዝብታት ኢትጵዮያን ብምዃን ኣብ ዘካይዶ ሓበራዊ መትከላዊ ቓልሲ ኣብ ጎኒ ውድብኩም ብምስላፍ እጃምኩም ንኽትፃወቱ ፃውዒቱ የቕርብ፡፡
ዝኸበርኩም ኣብ ወፃኢ ሃገራት እትነብሩ ተጋሩ
ኣብ ወፃኢ ኾይንኩም ብሓደ ገፅ ናብራኹም ንምድፋእ ብኻሊእ ገፅ ድማ ነታ መረበትኩም ዝኾነት ክልልኩምን ሃገርኩምን ልምዓታ፣ ዲሞክራሲኣ፣ ሰላማን እናሓሰብኩም ሓቀኛ ምስሊ ዓድኹም ብህዝብታት ዓለም ክፍለጥ ኣብ ምግባርን ንፅግዕተኛታት ኣብ ምቅላስን ሎሚ እውን ከም ትማሊ ኣብ ቓልስን ምንቅስቓስን ከምዘለኹም ማእኸላይ ኮሚቴ ህወሓት ይግንዘብ፡፡ ኣብዚ ሐዚ ዝገበሮ ዓሚቕ ገምጋም እውን ንዓኹም ኣብ ምትሕብባርን ምድጋፍን ዝነበሮ ኹነታት ብዝርዝር ገምጊሙ ኣሎ፡፡ ብቐፃሊ እውን ምሳኹም ዝጠንከረ ምድግጋፍ ብምግባር ብስፍሓት ንምስራሕ ወሲኑ ኣሎ፡፡ ይኹን እምበር እዞም ውሳነታት እዚኦም ናትኩም ንጡፍ ተሳትፎ ተዘይተሓዊስዎም ተግባራዊ ከምዘይኾኑ ማእኸላይ ኮሚቴ ህወሓት ብፅንዓት ይኣምን፡፡ ስለዝኾነ ድማ እዞም ሓበራዊ መደባት ንምዕዋት ክትረባረቡ ፃውዒቱ የቕርብ፡፡
ዝኸበርኩም ኣሓት ውድባት ኢህወዴግ
ህዝቢ ትግራይ ብመሪሕ ውድቡ ህወሓት እናተመርሐ ኣብ ዘካየዶ መሪር ቃልስን ዝኸፈሎ ከቢድ መስዋእትን ኣብ ሓደ ዕላማ ሰሚርና ብናይ ሓባር ቀላፅምና ፋሽሽታዊ ስርዓት ደርጊ ደምሲስና ሓዳሽ ፈዴራላዊት ዲሞክራሲያዊት ኢትዮጵያ ኣብ ምህናፅ ዘኹርዕ ብደም ዝተፃሕፈ ታሪኽ ኣመዝጊብና ኢና፡፡ ድሕሪ ውድቀት ደርጊ እውን ሃገርና ካብ ምብትታን ድሒና ኣብ ጉዕዞ ህዳሰ ክትምርሽ ብሓባር ኢድ ንኢድ ተታሓሒዝና ንኩሎም ናይ ውሽጥን ግዳምን ፅግዕተኛታት ብምምካት ንህዝብታት ሃገርና ተስፋ ዘለምለመ ጉዕዞ ህዳሰ ብምስላጥ ተደራረብቲ ዓወታት እናመዝገብና ከበድቲ ፈተናታት እውን እናሰገርና ኣብ ምግስጋስ ንርከብ፡፡ ኣብ ጉዕዞ ህዳሰና ብዘነፀርናዮ ሓደጋ ፅግዕተኛ ምብስባስ ምኽንያት ንስልጣን ከም ናይ ውልቅኻ ጥቕምን ክብርን መሐለዊ ጌርካ ንምጥቃም ንዝራኣዩ ናይ ፀቢብነት፣ ትምክሕትን ፀረ-ዲሞክራስን ጉድለታት መኪትና ሰናይ ምምሕዳር ንምንጋስን መስረታዊ ለውጢ ንምርግጋፅን ዳግም ብዕሙቀት ምህዳሰ ኣብ ዝጠልብ ወሳኒ መድረኽ ንርከብ ኣለና፡፡ ስለዝኾነ ሐዚ እውን ከምትማሊ ቐፃልነት ጉዕዞ ህዳሰና ንምርግጋፅ ውሽጣዊ ጉድለታትና እናኣረምና ዝቓሓረ ህዝብና ንምኽሓስን ጉዕዞ ህዳሰ ሃገርና ንድሕሪት ንምምላስ ንዝሃቀኑ ኩሎም ፀላእቲ ንምምካትን ኣብ ዝግበር ርብርብ መቓልስትኹም ውድብ ህወሓት ሎሚ እውን ከም ትማሊ ኣብ ጎንኹም ኮይኑ ዘድሊ መስዋእቲ ከምዝኸፍል ከረጋግፀልኩም ይፈቱ፡፡
ዝኸበርኩም መሓዙት ውድባት ሃገርና
ሃገርና ካብ ፋሽሽታዊ ስርዓት ደርጊ ክትናገፍ ይኹን ኣብ ዝሓለፈ ናይ ሰላም፣ ልምዓትን ህንፀት ስርዓት ዲሞክራስን ቃልሲ ከምሓደ ኣካል ኢድ ንኢድ ተታሓሒዝና ብምርብራብና ሓዳሽ ዲሞክራሲያዊትን ምዕብልትን ሃገር ንምህናፅ ብሓባር ኣብ ምቅላስ ንርከብ፡፡ ይኹን እምበር ኣብዚ እዋን ነቲ ዝዓተርናዮ ዓወት ዝምንዝዕ ጉድለት ፅግዕተኛ ምብስባስ ብሓደ ገፅ፣ ነዚ ከም ዕድል ተጠቒሞም ዘዕገርግሩ ናይ ውሽጥን ናይ ደገን ናይ ጥፍኣት ሓይልታት ብካሊእ ገፅ ዝፈጥርዎ ሓደጋ ኣንፀላልዩና ይርከብ፡፡ ብምዃኑ እውን ነዚ ሓደጋ ከምቲ ልሙድ ንምምካት ሓበራዊ ቓልስና ብዝበለፀ ኣጠናኺርና ክንምርሽ ማእኸላይ ኮምቴ ህወሓት ይፅውዕ፡፡
ዝኸበርኩም ብሄር፣ብሄረሰባትን ህዝብታትን ሃገርና
ሃገርና ኢትዮጵያ ንኹሉ ብሄር፣ ብሄረሰባትን ህዝብታትን ከምኡ እውን ሃይማኖታትን እምነታትን ሓብሒባ ኩሉ ህዝቢ ብማዕርነት፣ ብፍቕሪ፣ ብምክብባርን ምትሕልላይን ዝነብረላ ሃገርን ክትኸውን ብዝኸፈልናዮ ሓበራዊ መስዋእቲ ሓዳሽ ፈዴራላዊት ዲሞክራሲያዊት ኢትዮጵያ ንሃንፅ ኣለና፡፡ ነዚ ብሩህ ጉዕዞ ንድሕሪት ዝመልሱ ናይ ውሽጥና ፀገማት ብዕምቆት ገምጊምና እውን ንምፍተሖም ዝተጠናኸረ ቓልሲ ጀሚርና ኣለና፡፡ እዚ ከምዚ እናሃለወ ናይ ውሽጥን ግዳምን ፀረ ህዝብን ፀረ ሰላምን ሓይልታት ሕገ መንግስታዊ ስርዓትናን ጉዕዞ ህዳሰናን ንምዕንቃፍ ለይትን ቀትርን ላሕ ይብሉ ምህላዎም ናይ ኣደባባይ ምሽጥር ኮይኑ ኣሎ፡፡ ስለ ዝኾነ ነዚ ፀረ ህልውናና ዝኾነ ሓደጋ ብምምካት ሎሚ እውን ከምቲ ናይ ትማሊ ቀላፅምና ኣሕቢርና ህዳሰ ሃገርና ጋህዲ ንምግባር ንክንረባረብ ማእኸላይ ኮሚቴ ህወሓት ይፅውዕ፡፡
ብኣጠቓላሊ ኣብ ናይ 17 ዓመታት ናይ ዕጥቂ ቓልሲ ይኹን ኣብ ናይ ርብዒ ዘመን ናይ ልምዓት፣ ሰላምን ዲሞክራስን ቃልስና ኮታስ ኣብ ኩሉ ምዕራፋት ቓልስና ብዓወታት ተፀንቢልና ኣብዚ በፂሕና ኣለና፡፡ ናይ 42 ዓመታት ናይ ዓወትን ፅንዓትን ጉዕዞና ምንጩ ኣብ በቢመድረኹ እናፀረየን እናገወደን ዝኸይድ ህዝባዊ መስመርና እዩ፡፡ እዚ ሒዙ ብፅንዓት እናተቓለሰን እናተሃደሰን ዝኸይድ ውድብ ስለ ዝወነንና እዩ፡፡ ኣብ ዙርያ እዚ መስመር ዓሲሉ ተኣምር ዝሰርሕ ፅኑዕን በዓል ውህሉል ተሞክሮን ህዝቢ ስለ ዘለና እውን እዩ፡፡ ስለዝኾነ እውን መፃኢ ጉዕዞና መንገዲ ተደራራቢ ዓወታትን ለውጥን ከም ዝኸውን ጉሁድ እዩ፡፡ ሎሚ እውን ከም ልማዱ ውድብኩም ህወሓት ሕድሪ ስውኣት ኣኽቢሩ ኣብ ቅድሚኡ ዘለው ኩሎም ፈተናታት ብፅንዓት ብምስጋር ንቕድሚት ከምዝምርሽን ባህግን ድሌትን ህዝብና ጋህዲ ንምግባር ብፅንዓት ከም ዝረባረብን ደጊሙ የረጋግፅ፡፡
ክብርን ሞገስን ነቶም ዝኾነ ጉርዲ ዘይለግቦም ስውኣትና!!
ብሓያልነት መስመርናን ፅኑዕ ህዝብናን ጉዕዞ ህዳሰና ይዕወት!!
ማእኸላይ ኮሚቴ ህወሓት
መስከረም 2009 ዓ/ም
መቐለ፣


text:
ቃለ መጠይቕ | ሴሊን ግራኖለራስ
ሓንቲ ኽኢላ ሕክምና ዅሊት ብዛዕባ እምነታ ዝገለጸቶ
ዶክተር ሴሊን ግራኖለራስ ኣብ ፈረንሳ እትነብር ሓኪም ኰይና፡ ክኢላ ሕማም ኵሊት እያ። ሓኪም ካብ እትኸውን ልዕሊ 20 ዓመት ጸኒሓ፡ ብዛዕባና ዚሓሊ ፈጣሪ ኸም ዘሎ ደምደመት። ንቕሑ! ብዛዕባ ስራሓን ብዛዕባ እምነታን ሓቲታታ ኣላ።
ብዛዕባ እዋን ቍልዕነትኪ እስከ ንገርና።
ጓል ትሽዓተ ዓመት ከለኹ፡ ወለደይ ካብ ስጳኛ ናብ ፈረንሳ ገዓዙ። ወለደይ ካቶሊክ እዮም ነይሮም፣ ኣነ ግና ጓል 16 ዓመት ከለኹ እየ ኣብ ኣምላኽ ምእማን ኣቋሪጸዮ። ሃይማኖት ንህይወት ኣገዳሲ ዀይኑ ኣይስምዓንን እዩ ነይሩ። ሰባት፡ ‘ኣምላኽ እንተ ዘየልዩ ደኣ እሞ፡ ህይወት ብኸመይ ጀሚሩ፧’ ኢሎም እንተ ሓቲቶምኒ፡ “ተመራመርቲ ስነ ፍልጠት ነዛ ሕቶ እዚኣ ሕጂ እኳ እንተ ዘይመለስዋ፡ ሓደ መዓልቲ ግና ኪምልስዋ እዮም” እብሎም ነይረ።
ብዛዕባ ሕማም ኵሊት ንኸተጽንዒ ዝደረኸኪ እንታይ እዩ፧
ኣብቲ ኣብ ሞንፐልየ፡ ፈረንሳ ዚርከብ ቤት ትምህርቲ ሕክምና እየ ኣጽኒዐ። ኣብኡ ድማ ሓደ ፕሮፌሰር፡ ኣብቲ ንዀላሊት እውን ዜጠቓልል ኒፍሮሎጂ ዚብሃል ጨንፈር ሕክምና ኽዓዪ ኸም ዝኽእል ነገረኒ። እቲ ዕዮ፡ ምርምር ምግባርን ንሕሙማት ምክንኻንን ዜጠቓልል እዩ ነይሩ። ኣነ እውን ከምኡ ኽገብር እየ ዝደሊ ነይረ። ብ1990 ኣብቲ ብዛዕባ ክሊኒካዊ ኣጠቓቕማ ኢሪትሮፖየቲን (ኢ.ፒ.ኦ.) ዚግበር ዝነበረ ምርምር ክካፈል ጀመርኩ፣ ኢሪትሮፖየቲን፡ ንቝጽሪ እቶም ኣብ ኣዕጽምትና ዚዳለዉ ቐያሕቲ ዋህዮታት ደም እዩ ዚቈጻጸር። ኣብቲ እዋን እቲ፡ እዚ ምርምር እዚ ሓድሽ ዓውዲ እዩ ነይሩ።
ብዛዕባ ኣምላኽ ከም እትሓስቢ ዝገበረኪ እንታይ እዩ፧
ብ1979 ፍሎሬል ሰብኣየይ ምስ ናይ የሆዋ መሰኻኽር መጽናዕቲ መጽሓፍ ቅዱስ ጀመረ። ኣነ ግና ተገዳስነት ኣይነበረንን። ገና ኻብ ቍልዕነተይ፡ ሃይማኖት ኣጽሊኡኒ እዩ ነይሩ። ኰይኑ ግና፡ ሰብኣየይን ደቀይን ናይ የሆዋ መሰኻኽር ምስ ኰኑ፡ ብዙሕ ከይጸንሐ ዳርጋ ዅሎም ፈተውትና ናይ የሆዋ መሰኻኽር እዮም ነይሮም። እታ ሓንቲ ኻባታቶም ዝዀነት ፓትሪሻ፡ ክጽሊ ኣተባብዓትኒ። “ኣብ ሰማይ ዝዀነ ይኹን ኣካል እንተ ዘየልዩ፡ ብምጽላይኪ ኣይክትጕድእን ኢኺ፣ እንተ ኣልዩ ግና፡ ነቲ ዜጋጥም ክትርእይዮ ኢኺ” በለትኒ። ዓመታት ጸኒሑ፡ ብዛዕባ ትርጕም ህይወት ክሓስብ ምስ ጀመርኩ፡ ነቲ ፓትሪሻ ዝበለትኒ ዘከርክዎ። ትርጕም ህይወት ምእንቲ ኺርድኣኒ ድማ ክጽሊ ጀመርኩ።
ብዛዕባ ትርጕም ህይወት ከም እትሓስቢ ዝገበረኪ እንታይ እዩ፧
እቲ ኣብ ኒው ዮርክ ኣብ ዚርከብ ማእከል ንግዲ ዓለም ዘጋጠመ ግብረ ሽበራዊ መጥቃዕቲ፡ እከይ ብዛዕባ ዚበዝሓሉ ዘሎ ምኽንያት ከም ዝሓስብ ገበረኒ። ‘ሃይማኖታዊ ጥሩፍነት ንመጻኢና ኣብ ሓደጋ እዩ ዜእትዎ። ኣነ ግና በዞም ሰላማውያን ዝዀኑ ናይ የሆዋ መሰኻኽር እየ ተኸቢበ ዘለኹ። ጥሩፋት ኣይኰኑን። መጽሓፍ ቅዱስ ከኣ እዮም ዚስዕቡ። ስለዚ፡ ነቲ መጽሓፍ ቅዱስ ዚብሎ ኽምርምሮ ኣሎኒ’ ኢለ ሓሰብኩ። ሽዑ መጽሓፍ ቅዱስ ከንብብ ጀመርኩ።
ከም ሓኪም መጠን፡ ኣብ ፈጣሪ ኽትኣምኒ ኣጸጊሙኪዶ፧
ኣየጸገመንን። ነቲ እተሓላለኸ ንድፊ ሰብነትና ኣኽብሮት ኣሎኒ። ንኣብነት፡ ኰላሊትና ንብዝሒ እቶም ኣብ ደምና ዘለዉ ቐያሕቲ ዋህዮታት ደም ዚቈጻጸራሉ መገዲ ኣዝዩ ዜደንቕ እዩ።
ከምዚ ኽትብሊ ዝኸኣልኪ ስለምንታይ ኢኺ፧
ንኸምዚ ዝኣመሰለ ዜደንቕ ስርዓት ኪነድፎ ዚኽእል፡ ኣምላኽ ጥራይ ምዃኑ ተገንዘብኩ
ከም እትፈልጦ፡ ቀያሕቲ ዋህዮታት ደም፡ ኦክስጅን እዮም ዜብጽሑ። ብዙሕ ደም እንተ ፈሲሱካ ወይ ከኣ ናብ ዝለዓለ ብራኸ ዘለዎ ቦታ እንተ ኼድካ፡ ሰብነትካ ኦክስጅን ይሓጽሮ እዩ። ኰላሊትና ድማ ንዋሕዲ ኦክስጅን ዜለሊ ሜላ ኣለወን። ኣብ ደምና ዋሕዲ ኦክስጅን ከም ዘሎ እንተ ፈሊጠን፡ ኢሪትሮፖየቲን ከም ዚዳሎ ይገብራ፣ ኣብ ደምና ዚህሉ መጠን ኢሪትሮፖየቲን ድማ፡ ኣዝዩ ብዙሕ ዕጽፍታት ኪበጽሕ ይኽእል እዩ። ኢሪትሮፖየቲን ንኣንጕዕ ኣዕጽምቲ፡ ዝያዳ ቐያሕቲ ዋህዮታት ደም ንኼዳሉ ይእዝዞ፣ እዚ ኸኣ ዝያዳ ኦክስጅን ከም ዚበጽሕ ይገብር። እዚ ኣዝዩ ዜደንቕ እዩ! እቲ ዜገርም፡ ነዚ መስርሕ እዚ ንዓሰርተ ዓመት እኳ እንተ ኣጽናዕክዎ፡ ንኸምዚ ዝኣመሰለ ዜደንቕ ኣሰራርሓ ኺነድፎ ዚኽእል፡ ኣምላኽ ጥራይ ምዃኑ ጸኒሑ እዩ ተረዲኡኒ።
ብዛዕባ መጽሓፍ ቅዱስ እንታይ ኣረኣእያ እዩ ነይሩኪ፧
ብዙሕ መጻሕፍቲ ታሪኽን ህቡባት ልቢ ወለዳትን ኣንቢበ እየ፣ መጽሓፍ ቅዱስ እተፈለየ ምዃኑ ግና ሽዑ ንሽዑ እዩ ተረዲኡኒ። እቲ ዚህቦ ምኽሪ፡ ግብራዊ ስለ ዝዀነ፡ ምንጩ ኣምላኽ ምዃኑ እዩ ዚሕብር። ባህርያት የሱስ እውን ኣደኒቑኒ እዩ። ብሓቂ ዝነበረ ሰብ እዩ ነይሩ። ስምዒት ነይርዎ እዩ፣ ኣዕሩኽ እውን ነይሮምዎ እዮም። ሕቶ ኺህልወኒ ኸሎ፡ ጽሑፋት ናይ የሆዋ መሰኻኽር ክጥቀም ስለ ዘይደሊ ዝነበርኩ፡ ኣብ ኢንሳይክሎፔድያን ካልእ መወከሲ ጽሑፋትን ምርምር እገብር ነበርኩ።
ብዛዕባ እንታይ ኢኺ ምርምር ጌርኪ፧
ኣብ መጻሕፍቲ ታሪኽ ምርምር ገበርኩ። ኣብ መወዳእታኡ፡ እዚ ትንቢት መጽሓፍ ቅዱስ እዚ ኣብ ልክዕ ግዜኡ ኸም እተፈጸመ . . . ደምደምኩ
እቲ መጽሓፍ ቅዱስ ብዛዕባ ጥምቀት የሱስ እተነበየሉ መገዲ፡ ካብ ካልእ ጕዳያት ንላዕሊ ኣዝዩ ሰሓበኒ። ካብ መበል 20 ዓመት ግዝኣት ኣርታሕሻስታ ንጉስ ፋርስ፡ ክሳዕ እቲ የሱስ መሲሕ ዚዀነሉ እዋን፡ ክንደይ ግዜ ኸም ዝዀነ ብልክዕ ይገልጽ እዩ። * ምርምር ምግባር ክፍሊ ስራሐይ ስለ ዝዀነ፡ ለሚደዮ እየ። ስለዚ፡ ብዛዕባ ግዝኣት ኣርታሕሻስታን ኣገልግሎት የሱስን ምእንቲ ኸረጋግጽ፡ ኣብ መጻሕፍቲ ታሪኽ ምርምር ገበርኩ። ኣብ መወዳእታኡ፡ እዚ ትንቢት መጽሓፍ ቅዱስ እዚ ኣብ ልክዕ ግዜኡ ኸም እተፈጸመን መንፈስ ኣምላኽ ዝነፈሶ ምዃኑን ደምደምኩ።
^ ሕ.ጽ. 19 ኣብታ መጽሓፍ ቅዱስ ብሓቂ እንታይ እዩ ዚምህር፧ ዘርእስታ ብናይ የሆዋ መሰኻኽር እተሓትመት መጽሓፍ፡ ኣብ ገጽ 197-199 ርአ።


text:
ምዕራፍ 16
ንድያብሎስን ንፍሕሶኡን ተጻረሮ
“ንድያብሎስ ግና ተጻረርዎ እሞ: ንሱ ኻባኻትኩም ኪሀድም እዩ።”—ያእቆብ 4:7
1, 2. ጥምቀት ንመን እዩ ዜሐጕስ፧
ንነዊሕ ዓመታት ንየሆዋ ኸተገልግሎ ዝጸናሕካ እንተ ዄንካ: ኣብ ዓበይቲ ኣኼባታትና ሓያሎ መደረታት ጥምቀት ሰሚዕካ ኽትከውን ኣሎካ። ኰይኑ ግን: ኣብዚ ኣጋጣሚታት እዚ ብዙሕ ሳዕ እኳ እንተ ተኣከብካ: እቶም ኣብ ቅድሚት እቲ መአከቢ ኾፍ ኢሎም ዝነበሩ ንጥምቀት ገዛእ ርእሶም ኬቕርቡ ኸለዉ ብዝረኣኻ መጠን ልብኻ ይትንከፍ ይኸውን። ኣብታ ህሞት እቲኣ: ኵሎም እቶም ተኣከብቲ ይሕጐሱ: ሓጐሶም ድማ ካብ ልቢ ብዝመነጨ ጨብጨባ ይገልጹ። ክቡራት ውልቀ-ሰባት ኣብ ጐድኒ የሆዋ ኪቘሙ ኽትርኢ ኸለኻ: ኣዒንትኻ ብንብዓት ቅጽርጽር ይብላ ይዀና። ኣብ ከምዚ ዝኣመሰለ እዋንሲ ኸመይ ዝበለ ሓጐስ ኰን እዩ ዚስምዓና!
2 ኣብ ከባቢና ኣብ ዓመት ኣብ ሒደት እዋናት ጥራይ ጥምቀት እንርኢ እኳ እንተ ዀንና: መላእኽቲ ግን ዝያዳ ጥምቀት ናይ ምርኣይ ፍሉይ ኣጋጣሚ ኣለዎም። ኣብ ሰሰሙን ኣብ መላእ ዓለም ኣሽሓት ውልቀ-ሰባት ናብቲ ዚርአ ኽፋል ውድብ የሆዋ ኺጽምበሩ ኸለዉ ስለ ዚርእዩስ: “ኣብ ሰማይ” ከመይ ዝበለ ዓብዪ “ሓጐስ” ከም ዘሎ ኽትግምት ትኽእልዶ፧ (ሉቃስ 15:7, 10) መላእኽቲ ነዚ ወሰኽ እዚ ኺርእዩ ባህ ከም ዚብሎም ኣየጠራጥርን እዩ!—ሃጌ 2:7
ድያብሎስ “ከም ዚጓዝም ኣንበሳ ዀይኑ ይዘውር አሎ”
3. ሰይጣን “ከም ዚጓዝም ኣንበሳ” ዀይኑ ይዘውር ዘሎ ስለምንታይ እዩ፧ እንታይ ኪገብርከ እዩ ዚደሊ፧
3 ብኣንጻሩ ግን ነዚ ጥምቀት እዚ ብቝጥዓ ዚርእይዎ መንፈሳውያን ፍጡራት ኣለዉ። ሰይጣንን ኣጋንንቱን: ኣሽሓት ሰባት ነዛ ብልሽውቲ ዓለም ዝባኖም ኪህቡ ኺርእዩ ኸለዉ ይበሳጨዉ እዮም። ከመይሲ: ዋላ ሓደ ሰብ ንየሆዋ ብናይ ሓቂ ፍቕሪ ተደሪኹ ኸም ዘየገልግሎን ኣብ ትሕቲ ፈተና ዋላ ሓደ እሙን ከም ዘየልቦን ሰይጣን ተጃሂሩ ነይሩ እዩ። (እዮብ 2:4, 5) ሰብ ርእሱ ንየሆዋ ኺውፊ ብእተደረኸ መጠን: ሰይጣን ሓሳዊ ምዃኑ እዩ ዚረጋገጽ። ብኻልእ ኣበሃህላ ሰይጣን ኣብ ሰሰሙን ብኣሽሓት ዚቝጸር ጽፍዒት እዩ ዚቕበል ዘሎ። “ዚውሕጦ ደልዩ ኸም ዚጓዝም ኣንበሳ ዀይኑ ይዘውር” ምህላዉ እምበኣር ዜገርም ኣይኰነን! (1 ጴጥሮስ 5:8) እዚ “ኣንበሳ” እዚ ምስ ኣምላኽ ዘሎና ርክብ ብምብልሻው ወይ እውን ብምብታኽ: ብመንፈሳዊ መዳይ ኪውሕጠና ይደሊ እዩ።—መዝሙር 7:1, 2፣ 2 ጢሞቴዎስ 3:12
ሓደ ሰብ ርእሱ ንየሆዋ ወፍዩ ኣብ እተጠምቀሉ ዘበለ፡ ሰይጣን ሓሳዊ ምዃኑ እዩ ዚረጋገጽ
4, 5. (ሀ) የሆዋ ነቲ ሰይጣን ዘለዎ ጽልዋ ብምንታይ ክልተ ኣገዳሲ መገድታት እዩ ቐይድዎ፧ (ለ) ሓደ ናይ ሓቂ ክርስትያን ብዛዕባ እንታይ እዩ ርግጸኛ ኪኸውን ዚኽእል፧
4 ምስ ሕሱም ጸላኢ ንቃለስ እኳ እንተ ዀንና: ብፍርሂ እንወሓጠሉ ምኽንያት ግን የብልናን። ስለምንታይ፧ ምኽንያቱ የሆዋ ንጽልዋ እቲ “ዚጓዝም ኣንበሳ” ብኽልተ ኣገዳሲ መገድታት ቀይዲ ገይሩሉ እዩ። እዚኸ እንታይ እዩ፧ ብቐዳምነት: ናይ ሓቂ ክርስትያናት ዝዀኑ “ብዙሓት ሰብ” ካብቲ ዚመጽእ ዘሎ “ብርቱዕ ጸበባ” ኸም ዚድሕኑ የሆዋ ተነብዩ እዩ። (ራእይ 7:9, 14) ትንቢታት ኣምላኽ ብጥራሽ ከይተፈጸመ ኣይተርፍን እዩ። ስለዚ: ሰይጣን እውን እንተ ዀነ ንዅሎም ህዝቢ ኣምላኽ ኣብ መፈንጠራ ኼእትዎም ከም ዘይክእል ይፈልጥ ኪኸውን ኣለዎ።
5 ካልኣይ ቀይዲ: ኣብቲ ሓደ ብግዜ ጥንቲ ንኣምላኽ እሙን ዝነበረ ሰብኣይ እተዛረቦ መሰረታዊ ሓቂ ኽንረኽቦ ንኽእል ኢና። ዓዛርያ ንንጉስ ኣሳ: “ንስኻትኩም ምስ እግዚኣብሄር እንተ ትዀኑስ: ንሱ ምሳኻትኩም እዩ” በሎ። (2 ዜና መዋእል 15:2፣ 1 ቈረንቶስ 10:13) ብዙሕ ተመዝጊቡ ዚርከብ ኣብነታት: ኣብ ዝሓለፈ እዋን ሰይጣን ንዝዀነ ይኹን ምስ ኣምላኽ ተጸጊዑ ዚመላለስ ኣገልጋሊ ኣምላኽ ኪውሕጦ ኸም ዘይከኣለ ይምስክረልና። (እብራውያን 11:4-40) ሎሚ ምስ ኣምላኽ ተጸጊዑ ዚመላለስ ክርስትያን: ንድያብሎስ ኪጻረሮን ኪስዕሮን ይኽእል እዩ። አረ ቓል ኣምላኽ እሞ ኸኣ: “ንድያብሎስ ግና ተጻረርዎ እሞ: ንሱ ኻባኻትኩም ኪሀድም እዩ” ኢሉ የረጋግጸልና እዩ።—ያእቆብ 4:7
‘እቲ ቕልስና ምስ መናፍስቲ እከይ እዩ’
6. ሰይጣን ምስ ክርስትያን ውልቀ-ሰባት ብኸመይ እዩ ዚቃለስ፧
6 ሰይጣን ኣብቲ ውግእ ኪዕወት ኣይክእልን እዩ: እንተዀነ ግን እንተ ዘይተጠንቂቕና በብውልቂ ኺውሕጠና ይኽእል እዩ። ምስ የሆዋ ዘሎና ማእሰር እንተ ላሕሊሑ: ኪውሕጠና ኸም ዚኽእል ይፈልጥ እዩ። ነዚ ብኸመይ እዩ ኺገብሮ ዚፍትን፧ ጽዑቕን ብሕታውን ጕርሒ ዝመልኦን መጥቃዕቲ ብምፍናው እዩ ነዚ ዚገብሮ። ነዚ ቐንዲ ስልትታት ሰይጣን እስከ ንመርምሮ።
7. ሰይጣን ኣብ ልዕሊ ህዝቢ የሆዋ ጽዑቕ መጥቃዕቲ ዜውርድ ዘሎ ስለምንታይ እዩ፧
7 ጽዑቕ መጥቃዕቲ። ሃዋርያ ዮሃንስ: “ብዘላ ዓለምውን በቲ እኩይ ተትሒዛ ምህላዋ ንፈልጥ ኢና” በለ። (1 ዮሃንስ 5:19) እዘን ቃላት እዚኣተን ንዅሎም ናይ ሓቂ ክርስትያናት መጠንቀቕታ ሒዘን ኣለዋ። ሰይጣን ንብምልእታ እዛ እክይቲ ናይ ደቂ ሰብ ዓለም ድሮ ውሒጥዋ ስለ ዘሎ: ኣብቶም ክሳዕ ሕጂ ኻብኡ ዘምለጡ ህዝቢ ኣምላኽ ኣተኲሩ መጥቃዕትታቱ ኼጽዕቕ ይኽእል እዩ። (ሚክያስ 4:1፣ ዮሃንስ 15:19፣ ራእይ 12:12, 17) ቍሩብ ግዜ ኸም ዝተረፎ ስለ ዚፈልጥ: ብርቱዕ ቍጥዓ እዩ ዘለዎ። ስለዚ: ዜውርዶ ጸቕጢ ወሲኹሉ ኣሎ። ሎሚ ምስ ኣምላኽ ዘሎና ርክብ ንምብልሻው ዜውርዶ ዘሎ ናይ መወዳእታ ሕሱም መጥቃዕትታቱ ኢና እንርኢ ዘሎና። ስለዚ: ካብ ቅድሚ ሕጂ ብዝያዳ: ‘እንታይ ክንገብር ከም ዚግብኣና ኽንፈልጥ’ ኣሎና።—1 ዜና መዋእል 12:32
8. ሃዋርያ ጳውሎስ “ቅልስና” ምስ እኩያት መናፍስቲ ምዃኑ ምጥቃሱ: እንታይ ማለቱ እዩ ነይሩ፧
8 ብሕታዊ ቕልስ። ሃዋርያ ጳውሎስ ንክርስትያናት ብጾቱ: “እቲ ቕልስና . . . ምስ መናፍስቲ እከይ . . . ኣብ ሰማያት እዩ” ኢሉ ኣጠንቀቖም። (ኤፌሶን 6:12) ጳውሎስ “ቅልስ” እትብል ቃል እተጠቕመ ስለምንታይ እዩ፧ ምኽንያቱ ኢድ ብኢድ ዚግበር ጥምጥምን ተተሓሒዝካ ዚግበር ቃልስን ምዃኑ ሓሳብ ንምምሕልላፍ እዩ። ነታ ቓል እቲኣ ብምጥቃሙ: ነፍሲ ወከፍና ምስ እኩያት መናፍስቲ ብሕታዊ ቓልሲ ኸም ዘሎና እዩ ኣጕሊሑ። ብዛዕባ እኩያት መናፍስቲ ዘሎ እምነት ኣብ ዘስፋሕፍሓላ ሃገር ንንበር ኣይንንበር ብዘየገድስ: ርእስና ንየሆዋ ኽንውፊ ኸለና: ብምሳልያዊ ኣዘራርባ ኣብ ናይ ቅልስ ዓውዲ ኢና ኣቲና። ነፍሲ ወከፍ ክርስትያን እንተ ወሓደ ርእሱ ኻብ ዚውፊ ኣትሒዙ: ኣብ ቃልሲ እዩ ዚኣቱ። ጳውሎስ ነቶም ኣብ ኤፌሶን ዝነበሩ ክርስትያናት “ምቅዋሙ” ኪኽእሉ: “ደው” ኪብሉ: ከምኡውን “ቁሙ” ብምባል ደጋጊሙ እንተ ተማሕጸኖም እምበኣር ዜገርም ኣይኰነን!—ኤፌሶን 6:11, 13, 14
9. (ሀ) ሰይጣንን ኣጋንንቱን እተፈላለየ “ፍሕሶ” ዚጥቀሙ ስለምንታይ እዮም፧ (ለ) ሰይጣን ንኣተሓሳስባና ኼበላሽዎ ዚፍትን ስለምንታይ እዩ፧ ነቲ ጻዕርታቱኸ ብኸመይ ክንጻረሮ ንኽእል፧ (ኣብ ገጽ 192-3 እትርከብ ሳጹን ርአ።) (ሐ) ቀጺልና ነየናይ ፍሕሶ ኢና ኽንርኢ፧
9 ጕርሒ ዝመልኦ ውዲት። ጳውሎስ ንክርስትያናት: “ንፍሕሶ” ሰይጣን ኪቃወሙ ተማሕጸኖም። (ኤፌሶን 6:11) ፍሕሶ ኺበሃል ከሎ ንብዙሕ ተንኰል ከም ዜመልክት ኣስተብህል። እኩያት መናፍስቲ ሓደ ዘይኰነስ: እተፈላለየ ኽፉእ ጕርሒ ዝመልኦ ሜላታት እዮም ዚጥቀሙ። ገሊኦም ኣብ ቅድሚ ሓደ ዓይነት ፈተና ጸኒዖም ዝቘሙ ኣመንቲ: ድሕሪ ግዜ ኻልእ ፈተና ምስ ኣጋጠሞም ተሰኒፎም እዮም። ስለዚ: ድያብሎስን ኣጋንንቱን ኣውራ ድኽመትና ምእንቲ ኺፈልጡ ኢሎም ንነፍሲ ወከፍና ዘሎና ጠባይ ብቐረባ ይዕዘቡ እዮም። ድሕሪኡ: ንዝዀነ ይኹን መንፈሳዊ ድኽመትና ኺምዝምዙ ይጽዕሩ። እቲ ዜሐጕስ ግን: መብዛሕትኡ ድያብሎስ ዚጥቀመሉ ሜላታት ኣብ መጽሓፍ ቅዱስ ተገሊጹ ስለ ዘሎ: ከነለልዮ ንኽእል ኢና። (2 ቈረንቶስ 2:11) ኣብዛ መጽሓፍ እዚኣ ኣቐድም ኣቢልና: ብዛዕባ እቲ መህረሪ ዝዀነ ፍቕረ-ንዋይን ጐዳኢ ዕርክነትን ጾታዊ ርኽሰትን ርኢና ኔርና። ሕጂ ኻልእ ሰይጣን ዚጥቀመሉ ፍሕሶ እስከ ንርአ። እዚ ድማ ሓተታ መናፍስቲ እዩ።
ሓተታ መናፍስቲ—ክድዓት
10. (ሀ) ሓተታ መናፍስቲ እንታይ እዩ፧ (ለ) የሆዋ ንሓተታ መናፍስቲ ብኸመይ ይርእዮ፧ ንስኻኸ ብኸመይ ኢኻ እትርእዮ፧
10 ሓደ ሰብ ኣብ ሓተታ መናፍስቲ ምስ ዚሳተፍ ወይ ኣጋንንታዊ ተግባር ምስ ዚፍጽም: ምስ እኩያት መናፍስቲ ቐጥታዊ ርክብ እዩ ዚገብር። ጥንቈላ: ኣስማት: ስራይ: ንምዉታት ምጥያቕ ገለ ኻብቲ እተፈላለየ ዓይነት ሓተታ መናፍስቲ እዩ። ኣጸቢቕና ኸም እንፈልጦ: ሓተታ መናፍስቲ ኣብ ቅድሚ የሆዋ “ፍንፉን” ወይ “ጽያፍ” እዩ። (ዘዳግም 18:10-12፣ ራእይ 21:8) ንሕና እውን ‘ንኽፍኣት ክንፍንፍኖ’ ስለ ዘሎና: ምስ እኩያት መናፍስቲ ኽንሓብር ፈጺምና ኣይንሓስቦን ኢና። (ሮሜ 12:9) ሓደ ሰብ ኣብ ሓተታ መናፍስቲ እንተ ተሳቲፉ: ንሰማያዊ ኣቦኡ የሆዋ ዓብዪ ኽድዓት እዩ ዚፍጽም።
11. ሰይጣን ናብ ሓተታ መናፍስቲ ንኽንኣቱ እንተ ኣስዲዑና: ንዕኡ ዓብዪ ዓወት ዚኸውን ብኸመይ እዩ፧ ብምሳሌ ኣረድእ።
11 ይኹን እምበር: ኣብ ሓተታ መናፍስቲ ጠብለቝለቝ ምባል ንየሆዋ ዓብዪ ጥልመት ስለ ዝዀነ: ሰይጣን ንገሌና ኣብኡ ኼሳትፈና ቘሪጹ ተላዒሉ ኣሎ። ንሓደ ክርስትያን ኣብ ኣጋንንታዊ ተግባር ከም ዚሳተፍ ብዝገበረ መጠን: ዓብዪ ዓወት እዩ ዚረክብ። ስለምንታይ፧ ነዚ ዚስዕብ ምንጽጻር እሞ ሕስብ ኣብለሉ:- ሓደ ወተሃደር ንሰራዊቱ ኸዲዑ ምስ ሓይሊ ጸላኢ እንተ ተጸምቢሩ: እቲ ኣዛዚ ጸላኢ ይሕጐስ እዩ። ነቲ ናይ ቀደም ኣዛዚ እቲ ኸዳዕ ወተሃደር ምእንቲ ኼዋርዶ ኢሉ እውን: ነቲ ኸዳዕ ኣብ ቅድሚ ብዙሓት ከም ዚምርሽ ይገብሮ ይኸውን። ብተመሳሳሊ: ሓደ ክርስትያን ኣብ ሓተታ መናፍስቲ ኺሳተፍ እንተ ጀሚሩ: ንየሆዋ ዀነ ኢሉ ይኸድዖ: ንርእሱ ድማ ኣብ ትሕቲ ትእዛዝ ሰይጣን ይገብር። ሰይጣን ነቲ ኸዳዕ ከም ኣብ ውግእ ዝረኸቦ ዓወት ገይሩ ኼመርሾ ኸሎ ዚስምዖ ሓጐስ እሞ ሕስብ ኣብሎ! ካባና ንድያብሎስ ከምዚ ዝኣመሰለ ዓወት ኪህቦ ዚደሊ ኣሎዶ፧ ዋላ ሓደ የልቦን! ከመይሲ: ንሕና ኸዳዓት ኣይኰንናን።
ጥርጣረ ዜሕድር ሕቶታት
12. ሰይጣን ብዛዕባ ሓተታ መናፍስቲ ዘሎና ኣረእእያ ምእንቲ ኺጸሉ ኢሉ እንታይ ሜላ እዩ ዚጥቀም፧
12 ካብ ሓተታ መናፍስቲ ኽሳዕ ዝረሓቕና: ሰይጣን ብእኡ ገይሩ ኼሰንፈና ኣይክእልን እዩ። ስለዚ: ንኣተሓሳስባና ኺልውጦ ኸም ዘለዎ ይፈልጥ እዩ። ብኸመይ፧ ንክርስትያናት ኬደናግሮም ዚኽእል መገድታት ብምጥቃም: ገሊኦም “ነቲ እከይሲ ሰናይ: ንሰናይ ከኣ እከይ” ገይሮም ከም ዚሓስቡ ይገብር። (ኢሳይያስ 5:20) ከምኡ ንምግባር: ሰይጣን መብዛሕትኡ ግዜ ነቲ ብግዜ እተፈተነ ሜላኡ ይጥቀም፣ እዚ ኸኣ ጥርጣረ ዜሕድር ሕቶታት እዩ።
13. ሰይጣን ጥርጣረ ንምሕዳር ሕቶታት ብኸመይ ተጠቒሙ፧
13 ሰይጣን ነዚ ሜላ እዚ ኣብ ዝሓለፈ እዋን ብኸመይ ከም እተጠቕመሉ እሞ ኣስተብህል። ኣብ ኤድን ንሄዋን: “ኣምላኽሲ፤ ካብ ኵሉ ኦም ገነት ኣይትብልዑ: ኢሉዶ አዚዙ እዩ፧” ኢሉ ሓተታ። ብግዜ እዮብ ምስ መላእኽቲ ኣብ ሰማይ ኣብ እተገብረ ኣኼባ: “እዮብ ንኣምላኽ ዚፈርሆስ ብኸምኡ ድዩ፧” ኢሉ ሓተተ። ኣብ መጀመርታ ምድራዊ ኣገልግሎት የሱስ ከኣ ንክርስቶስ: “ወዲ ኣምላኽ እንተ ዄንካስ: እዚ ኣእማን እንጌራ ኪኸውን በል” ብምባል ብድሆ ኣቕረበሉ። ሕስብ እሞ ኣብሎ፣ ኣብቲ ንየሱስ ዘቕረበሉ ብድሆ: ሰይጣን ነቲ የሆዋ ቕድሚኡ ሽዱሽተ ሰሙን ይገብር እተዛረቦ: “ብእኡ ዝሰመርኩ ፍትዊ ወደይ እዚ እዩ” ዚብል ቃላት እዩ ዜሽካዕልለሉ ነይሩ።—ዘፍጥረት 3:1፣ እዮብ 1:9፣ ማቴዎስ 3:17፣ 4:3
14. (ሀ) ሰይጣን ብዛዕባ ሓተታ መናፍስቲ ጥርጣረ ናይ ምሕዳር ተንኰል ዚጥቀም ብኸመይ እዩ፧ (ለ) ሕጂ እንታይ ኢና ኽንርኢ፧
14 ሎሚ ድያብሎስ ብዛዕባ ኽፍኣት ሓተታ መናፍስቲ ጥርጣረ ንምሕዳር: ተመሳሳሊ ውዲት እዩ ዚጥቀም። እቲ ዜሕዝን ድማ ኣብ ኣእምሮ ገሊኦም ኣመንቲ ጥርጣረ ኣብ ምፍጣር ተዓዊቱ እዩ። ገሊኡ ዓይነት ሓተታ መናፍስቲ ብሓቂ እኩይ እንተ ዀይኑ ኺሓቱ ጀሚሮም እዮም። ብኻልእ ኣበሃህላ: ‘ብሓቂዶ ኸምኡ እዩ፧’ ኢሎም ይሓቱ ኣለዉ። (2 ቈረንቶስ 11:3) ንኸምዚኣቶም ዝኣመሰሉ ሰባት ኣተሓሳስባኦም ንኼዐርዩ ብኸመይ ክንሕግዞም ንኽእል፧ ከመይ ጌርና ኢና ተንኰል ሰይጣን ከም ዘይጸልወና ኽንገብር እንኽእል፧ መልሲ እዛ ሕቶ እዚኣ ንምርካብ: ሰይጣን ሰላሕ ኢሉ ብመናፍስታዊ ተግባራት ዝበከሎ ኽልተ መዳያት ህይወት ንርአ። እዚ ኸኣ መዘናግዕን ክንክን ጥዕናን እዩ።
ባህግታትናን ዜድልየና ነገራትን ምምዝማዝ
15. (ሀ) ብዙሓት ኣብ ምዕራባዊ ዓለም ዚርከቡ ሰባት ንሓተታ መናፍስቲ ብኸመይ እዮም ዚርእይዎ፧ (ለ) ገሊኦም ክርስትያናት በቲ ዓለም ብዛዕባ ሓተታ መናፍስቲ ዘለዋ ኣረኣእያ እተጸልዉ ብኸመይ እዮም፧
15 ብፍላይ ኣብ ምዕራባውያን ዓለም: ዘይባህርያዊ ስዉር ተግባራትን ጥንቈላን ካልእ ዓይነት ሓተታ መናፍስትን ኣፍኲስካ ይርአ ኣሎ። ፊልምታት: መጻሕፍቲ: መደባት ተለቪዥን: ከምኡውን ጸወታታት ኮምፕዩተር ንኣጋንንታዊ ተግባራት ከም ዜሐጕስን ከም ሓደ ብልሓትን ከም ዘይጐድእ ነገርን ገይሩ የቕርቦ ኣሎ። ገሊኡ ኣብ ዘይባህርያዊ ስዉር ተግባራት ዜተኵር ፊልምታትን መጻሕፍትን ኣዝዩ ህቡብ ካብ ምዃኑ እተላዕለ: እቶም እሙናት ሰዓብቱ ክለባት ኣቝሞም ኣለዉ። ኣጋንንቲ ነቲ እዚ ስዉር ተግባራት ዘለዎ ሓደጋ: ሰባት ኣፍኲሶም ከም ዚርእይዎ ብምግባር ተዓዊቶም እዮም። እዚ ንሓተታ መናፍስቲ ኣፍኲስካ ናይ ምርኣይ ዝንባለ ንክርስትያናት ጸልይዎምዶ፧ ገሊኦም በዚ ኣተሓሳስባ እዚ ተጸልዮም እዮም። ብኸመይ፧ ሓደ ኣብነት ንምሃብ: ሓደ ክርስትያን ኣብዚ ስዉር ተግባር ዘተኰረ ፊልም ድሕሪ ምርኣዩ: “ፊልም ደኣ እየ ርእየ እምበር: ሓተታ መናፍስቲ ኣይገበርኩን” በለ። ከምዚ ዓይነት መመኽነይታ ሓደገኛ ዝዀነ ስለምንታይ እዩ፧
16. ኣብ ዘይባህርያዊ ስዉር ነገራት ዜተኵር መዘናግዒ ምምራጽ ሓደገኛ ዝዀነ ስለምንታይ እዩ፧
16 ኣብ መንጎ ሓተታ መናፍስቲ ምግባርን ንዕኡ ምርኣይን ፍልልይ እኳ እንተሎ: ዘይባህርያዊ ስዉር ተግባራት ምርኣይ ዋላ ሓንቲ ሓደጋ የብሉን ማለት ኣይኰነን። ስለምንታይ፧ ነዚ ዚስዕብ እስከ ንርአ:- ሰይጣን ኰነ ኣጋንንቱ ንሓሳባትና ኼንብቡ ኽእለት ከም ዘለዎም ቃል ኣምላኽ ኣይሕብርን እዩ። * ስለዚ: ኣቐዲሙ ኸም እተጠቕሰ: እኩያት መናፍስቲ እንታይ ንሓስብ ከም ዘለና ንምፍላጥን ዝዀነ ይኹን መንፈሳዊ ድኽመትና ንምፍልላይን: ንተግባራትና: እንተላይ ንናይ መዘናግዒ ምርጫና ብቐረባ ይዕዘቡ እዮም። ሓደ ክርስትያን ኣብ መንፈስ ጥንቈላ ዘለዎም: ኣብ ስሒር ዚገብሩ: ብኣጋንንቲ ኣብ እተታሕዙ: ወይ ኣብ ተመሳሳሊ ኣጋንንታዊ ተግባራት ዜተኵር ፊልምታት ወይ መጻሕፍቲ ኸም ዚፈቱ እንተ ኣርእዩ: ንኣጋንንቲ መልእኽቲ እዩ ዚልእኸሎም ዘሎ። ብኻልእ ኣበሃህላ: ድኽመቱ እዩ ዚሕብሮም ዘሎ! ኣጋንንቲ ድማ ክሳዕ ዜውድቕዎ ነቲ ዝገለጸሎም ድኽመቱ ምእንቲ ኺምዝምዝዎ ኢሎም ቅልሶም የጽዕቑ። ፈለማ በቲ ብብዝሒ ዘይባህርያዊ ስዉር ነገራት ዜርኢ መዘናግዒ ኣቢሎም ብዛዕባ ሓተታ መናፍስቲ ተገዳስነት ዘሕደሩ ገሊኦም ሰባት: ውዒሎም ሓዲሮም ሓተታ መናፍስቲ ኣብ ምግባር ጥሒሎም እዮም።—ገላትያ 6:7
17. ሰይጣን ብምንታይ ፍሕሶ ኣቢሉ እዩ ነቶም ዝሓመሙ ዚምዝምዞም፧
17 ሰይጣን ንምዝንጋዕ ዘሎና ባህጊ ጥራይ ዘይኰነስ: ክንክን ጥዕና ንምርካብ ዘሎና ድሌት እውን ይምዝምዞ እዩ። ብኸመይ፧ ሓደ ክርስትያን: ፈውሲ ደልዩ እተፈላለየ ጻዕርታት እናገበረ ኽነሱ ጥዕና እንተ ዘይረኺቡ ዓቕሉ ኺጸቦ ይኽእል እዩ። (ማርቆስ 5:25, 26) እዚ ድማ ንሰይጣንን ኣጋንንቱን ኪምዝምዝዎ ዚኽእሉ ምሹእ ኵነታት ይፈጥረሎም። ቃል ኣምላኽ: “ረድኤት ዓመጸኛታት” ንምርካብ ከይንፍትን ከም ዜጠንቅቐና: ሰይጣንን ኣጋንንቱን ኣጸቢቖም ይፈልጡ እዮም። (ኢሳይያስ 31:2) ኣጋንንቲ ነቲ ዝሓመመ ክርስትያን ኣንጻር እዚ መጠንቀቕታ እዚ ኸም ዚኸይድ ንምግባር: ዓቕሉ ምስ ጸበቦ ናብቲ ኣዝዩ ጐዳኢ ዝዀነ “ዘይባህርያዊ ሓይሊ” ወይ ሓተታ መናፍስቲ ቝሊሕ ንኺብል ፈተና ኬቕርቡሉ ይኽእሉ እዮም። እዚ ፍሕሶ ኣጋንንቲ እንተ ተዓዊቱ: ነቲ እቲ ሕሙም ምስ ኣምላኽ ዝነበሮ ርክብ የዳኽሞ። ብኸመይ፧
18. ሓደ ክርስትያን እንታይ ዓይነት ኣገባባት እዩ ዘይቅበል፧ ስለምንታይከ፧
18 የሆዋ ነቶም ኣብ “ዘይባህርያዊ ሓይሊ” እተጸግዑ እስራኤላውያን ኬጠንቅቖም ከሎ: “ኣእዳውኩም ምስ እትዝርግሑ: ኣዒንተይ ካባኻትኩም እኽውለን: ምህለላ እኳ እንተ ኣብዛሕኩም: ኣይሰምዕን እየ” በሎም። (ኢሳይያስ 1:13, 15፣ NW) ልክዕ እዩ: ኣብ ዝዀነ ይኹን እዋን: ብፍላይ ከኣ ምስ ሓመምና: ንጸሎትና ኸም ዚዓግትን ካብ የሆዋ እንረኽቦ ደገፍ ከም ዚንክን ኪገብር ካብ ዚኽእል ዝዀነ ይኹን ነገር ክንርሕቕ ኢና እንደሊ። (መዝሙር 41:3) ስለዚ: ገሊኡ ኣገባብ መርመራ ወይ ሕክምና መናፍስታዊ ተግባራት ከም ዜጠቓልል ዚሕብር ነገር እንተ ኣልይዎ: ናይ ሓቂ ክርስትያን ኪቕበሎ የብሉን። * (ማቴዎስ 6:13) በዚ ኸምዚ ድማ: የሆዋ ኸም ዚድግፎ ርግጸኛ ይኸውን።—ኣብ ገጽ 194 እትርከብ ““ ብሓቂዶ ምስ ሓተታ መናፍስቲ እተተሓሓዘ እዩ፧” ዘርእስታ ሳጹን ርአ።
ብዛዕባ ኣጋንንቲ ብዙሕ ዛንታታት ምስ ዚንገር
19. (ሀ) ድያብሎስ ብዛዕባ ሓይሉ ንብዙሓት ሰባት እንታይ ንኺኣምኑ እዩ ኣዐሽዩዎም ዘሎ፧ (ለ) ናይ ሓቂ ክርስትያናት ካብ ምንታይ ዛንታታት እዮም ኪርሕቑ ዚግባእ፧
19 ኣብ ምዕራባውያን ሃገራት ዚርከቡ ብዙሓት ሰባት ነቲ ሰይጣን ዘለዎ ሓይሊ ኣፍኲሶም ኪርእይዎ ኸለዉ: ኣብ ካልእ ክፍልታት ዓለም ግን ብኣንጻሩ እዩ ዚግበር ዘሎ። ኣብዚ ቦታታት እዚ: ድያብሎስ ካብቲ ብሓቂ ዘለዎ ሓይሊ ንላዕሊ ኸም ዘለዎ ብምምሳል ንብዙሓት ኣዐሽዩ እዩ። ገሊኦም ሰባት ንእኩያት መናፍስቲ እናፈርሁ ይነብሩን ይበልዑን ይሰርሑን ይድቅሱን። ኣጋንንቲ ብዛዕባ ዚገብርዎ ሓይልታት ብዙሕ ዛንታታት ይንገር። ከምዚ ዝኣመሰለ ዛንታታት ብማራኺ መገዲ እዩ ዚንገር፣ ሰባት ከኣ ብእኡ ይምሰጡ። ነዚ ዛንታታት እዚ ኣብ ምዝርጋሕ ክንሳተፍ ይግባእዶ፧ ኣይግባእን። ኣገልገልቲ ናይ ሓቂ ኣምላኽ ብኽልተ ኣገዳሲ ምኽንያታት ከምኡ ኣይገብሩን እዮም።
20. ሓደ ሰብ ምናልባት ከይተፈለጦ ፕሮፓጋንዳ ሰይጣን ዚነዝሕ ብኸመይ እዩ፧
20 ቀዳማይ: ሓደ ሰብ ብዛዕባ እቲ ኣጋንንቲ ዝረኸብዎ ኣሳልጦ ዚገልጽ ዛንታታት እንተ ነዚሑ: ንረብሓ ሰይጣን እዩ ዚዓዪ። ብኸመይ፧ ሰይጣን ሓያል ተግባራት ኪገብር ከም ዚኽእል ቃል ኣምላኽ ዜረጋግጽ እኳ እንተ ዀነ: “ተኣምራት ሓሶትን” “ጥበራ”ን ከም ዚጥቀም እውን የጠንቅቕ እዩ። (2 ተሰሎንቄ 2:9, 10) ሰይጣን ቀንዲ መታለሊ ስለ ዝዀነ: ኣእምሮ እቶም ንሓተታ መናፍስቲ ዝንባለ ዘለዎም ብኸመይ ከም ዚጸልዎን ሓቂ ዘይኰነ ነገራት ኪኣምኑ ብኸመይ ከም ዜኽእሎምን ይፈልጥ እዩ። ከምዚኣቶም ዝኣመሰሉ ሰባት ገሊኡ ነገራት ከም ዝረኣዩን ዝሰምዑን ይመስሎም ይኸውን: ተመክሮታቶም እውን ከም ሓቂ ገይሮም የዘንትዉ ይዀኑ። ድሕሪ ግዜ ግን ዛንታታቶም ብተደጋጋሚ ኺንገር ከሎ ይጋነን እዩ። ሓደ ክርስትያን ከምዚ ዝኣመሰለ ዛንታታት ዚነዝሕ እንተ ዀይኑ: ከይተፈለጦ ፍቓድ እቲ ‘ንሓሶት ኣቦኣ’ ዝዀነ ድያብሎስ እዩ ዚገብር። ኰታስ ፕሮፓጋንዳ ሰይጣን እዩ ዚነዝሕ።—ዮሃንስ 8:44፣ 2 ጢሞቴዎስ 2:16
21. ዝርርብና ኣብ ምንታይ ከም ዜተኵር ኢና ኽንገብሮ እንደሊ፧
21 ካልኣይ: ሓደ ክርስትያን ኣብ ሕሉፍ እዋን ምስ እኩያት መናፍስቲ ዚተሓሓዝ ነገራት ብሓቂ እኳ እንተ ኣጋጠሞ: ንኣመንቲ ዝዀኑ ብጾት ብዛዕባ እቲ ነገራት እቲ ብተደጋጋሚ ዛንታታት ካብ ምንጋር ኪቝጠብ ይግባእ። ስለምንታይ፧ “ናብቲ . . . ጀማር እምነትናን ደምዳሚኣን የሱስ ንጠምት” ዚብል ማዕዳ ተዋሂቡና ኣሎ። (እብራውያን 12:2) እወ: ኣቓልቦና ኣብ ክርስቶስ ደኣ እምበር: ኣብ ሰይጣን ኣይኰነን ኬተኵር ዘለዎ። የሱስ ኣብ ምድሪ ኣብ ዝነበረሉ እዋን ብዛዕባ እቲ ሰይጣን ኪገብሮ ዚኽእል ወይ ዘይክእል ነገራት ብዙሕ ኪዛረብ ይኽእል እኳ እንተ ነበረ: ንደቀ መዛሙርቱ ግን ብዛዕባ እኩያት መናፍስቲ ብዙሕ ዛንታታት ኣይነገሮምን። ኣብ ክንዳኡስ: ኣብ መልእኽቲ መንግስቲ ኣምላኽ ኣተኰረ። ስለዚ: ኣብነት የሱስን ሃዋርያትን ብምስዓብ: ዝርርብና ኣብ “ዓብዪ ግብሪ ኣምላኽ” ከም ዜተኵር ኢና ኽንገብሮ እንደሊ።—ግብሪ ሃዋርያት 2:11፣ ሉቃስ 8:1፣ ሮሜ 1:11, 12
22. “ኣብ ሰማይ ሓጐስ” ንኪኸውን ብኸመይ ኣበርክቶ ኽንገብር ንኽእል፧
22 ሰይጣን ምስ የሆዋ ዘሎና ርክብ ንምብልሻው እተፈላለየ ፍሕሶ: እንተላይ ሓተታ መናፍስቲ ይጥቀም እዩ። ይኹን እምበር: ንኽፍኣት ብምፍንፋንን ኣብ ሰናይ ብምልጋብን: ነቲ ድያብሎስ ካብ ዝዀነ ይኹን ሓተታ መናፍስቲ ንኽንርሕቕ ዝገበርናዮ ቘራጽነት ምእንቲ ኼዳኽም ኢሉ ዚገብሮ ጻዕሪ ዕድል ኣይንህቦን ኢና። (ኤፌሶን 4:27) “ንፍሕሶ ሰይጣን” ክሳዕ እቲ ንሱ ዘይህልወሉ እዋን “ምቅዋሙ” እንተ ቐጺልና: “ኣብ ሰማይ” ከመይ ዝበለ ዓብዪ ሓጐስ ከም ዚኸውን እሞ ገምቶ!—ኤፌሶን 6:11
^ ሕ.ጽ. 16 እቲ ንሰይጣን ተዋሂብዎ ዘሎ ገላጺ ስማት (ተጻራሪ: መካፍኢ: መታለሊ: ፈታኒ: ሓሳዊ): ንልብናን ኣእምሮናን ኪምርምር ከም ዚኽእል ኣይሕብርን እዩ። የሆዋ ግን ብኣንጻሩ: “ንልቢ ዚፍትኖ” ተባሂሉ ተገሊጹ ኣሎ፣ የሱስ እውን “ልብን ኰላሊትን [ዚ]ምርምር” ተባሂሉ ኣሎ።—ምሳሌ 17:3፣ ራእይ 2:23
^ ሕ.ጽ. 18 ተወሳኺ ሓበሬታ ንምርካብ: ኣብ ናይ 15 ታሕሳስ 1994 ግምቢ ዘብዐኛ (እንግሊዝኛ) ገጽ 19-22 እትርከብ “ንዓኻ ዝቐረበልካ ናይ ጥዕና ፈተና፧” ዘርእስታ ዓንቀጽ: ከምኡውን ኣብ ናይ 6 ጥሪ 2001 ንቕሑ! (እንግሊዝኛ) እትርከብ “ናይ መጽሓፍ ቅዱስ ኣረኣእያ:- ኣብ ሕክምና እትገብሮ ምርጫ ኣገዳሲ ድዩ፧” ዘርእስታ ዓንቀጽ ርአ።
ብዝያዳ ፍለጥ
ሰይጣን ኪውሕጠካ ስለ ዚደሊ፡ ንቑሕ ኩን!
ንሰይጣን ሓደገኛ ጸላኢ ዚገብሮ ሰለስተ ባህርያት።


text:
ሃገራትን ህዝብታትን
ናብ ካምቦድያ እተገብረ ምብጻሕ
ኣብ ልዕሊ ማይ እተሰርሐ ኣቝሻት፡ ብዙሕ ንጥፈታት ዘለዎ ዕዳጋታት፡ ከም ደርሁ ዝኣመሰላ እንስሳታትን ከም ፍሪጅ ዝኣመሰለ ኣቝሑን ዜበጻጽሓ ብሽክለታ ሞተር ብብዝሒ ዚንቀሳቐሳሉ መገድታት፡ ገለ ኻብቲ ኣብ ካምቦድያ ዚርአ ልሙድ ተርእዮታት እዩ።
ህዝቢ ካምቦድያ ፍሽሑዋትን ምቕሉላትን እዮም፣ ንሓድሕዶም ከኣ ተቐራሪቦም እዮም ዚነብሩ። ንመጀመርታ ግዜኦም ኪራኸቡ ኸለዉ እውን ከይተረፈ፡ ንሓድሕዶም ሓው፡ ሓብቲ፡ ሓትኖ፡ ኣሞ፡ ኣኮ፡ ሓወቦ፡ እኖሓጎ፡ ወይ ኣቦሓጎ ብዚብል ማዕርጋት እዮም ዚጸዋውዑ።
ሩዝ ሓደ ኻብቲ ልሙድ ምግቢ ካምቦድያውያን እዩ። ኣብ ሓደ መኣዲ ሰለስተ ወይ ኣርባዕተ ዓይነት ምግቢ እዩ ዚቐርብ፣ መብዛሕትኡ ግዜ ኸኣ መረቕ ይቐርብ እዩ። ዓሳ እውን ዚፍቶ ምግቢ እዩ። ምቁርን ምጽጽ ዝበለን ጨው ዘለዎን ምግቢ ድማ ይዝውተር እዩ።
ክልተ ሽሕ ዓመት ይገብር፡ ናብ ቻይና ዚኸዱ ህንዳውያን ነጋዶን ተጓዓዝትን ብገማግም ካምቦድያ ይመላለሱ ነበሩ። ከም ሃርን እተፈላለየ ዓይነት ማዕድናትን ከኣ ብቕመማትን ጥዑም ብዝጨናኡ ኣዕጻውን ብስኒ ሓርማዝን ብወርቅን ይቕይርዎ ነበሩ። ድሕሪ ግዜ፡ ህዝቢ ካምቦድያ ብህንድን ብቻይናን ተጸልዉ እሞ፡ ኣብ ካምቦድያ ሂንዱነትን ቡድህናን ተኣታተወ። ሎሚ፡ ልዕሊ 90 ሚእታዊት ህዝቢ ካምቦድያ፡ ቡድሃውያን እዮም።
ኣብ ካምቦድያ ዚነብሩ ናይ የሆዋ መሰኻኽር፡ መልእኽቲ ተስፋ መጽሓፍ ቅዱስ ይእውጁ ኣለዉ። በታ መጽሓፍ ቅዱስ ብሓቂ እንታይ እዩ ዚምህር፧ ዘርእስታ መጽሓፍ፡ ንብዙሓት ሰባት ሓጊዞም እዮም። እዛ መጽሓፍ እዚኣ፡ ንካምቦድያኛ ሓዊስካ ብልዕሊ 250 ቋንቋታት ትርከብ እያ።
እዛ ኣብዚ እትርአ ዘላ ብናይ የሆዋ መሰኻኽር እተሓትመት፡ መጽሓፍ ቅዱስ ብሓቂ እንታይ እዩ ዚምህር፧ ዘርእስታ መጽሓፍ፡ ብካምቦድያኛ እውን ትርከብ እያ።


text:
ገበር | ንመጽሓፍ ቅዱስ ክትርድኦ ትኽእል ኢኻ
ንመጽሓፍ ቅዱስ ክትርድኦ ዘሎካ ስለምንታይ ኢኻ፧
“መጽሓፍ ቅዱስ ውሩይ ሃይማኖታዊ መጽሓፍ እዩ። ግናኸ፡ መጽሓፍ ጓኖት እዩ፡ ንቻይናውያን እውን ዚምልከት ኣይኰነን።”—ሊን፡ ካብ ቻይና።
“ኣብ ሃይማኖተይ ሂንዱነት እንጥቀመሉ ቕዱሳት መጻሕፍቲ እኳ ኽርድኦ ኣይከኣልኩን። ከመይ ኢለ እየ ደኣ እሞ ንመጽሓፍ ቅዱስ ክርድኦ ዝኽእል፧”—ኣሚት፡ ካብ ህንዲ።
“መጽሓፍ ቅዱስ ናይ ጥንቲ መጽሓፍ ብምዃኑን ብብዝሒ ዝርጋሐኡ ቐዳማይ ከም ዝዀነ ስለ ዚንገረሉን ኣኽቢረ እየ ዝርእዮ። ቅዳሕ እዚ መጽሓፍ እዚ ግና ብዓይነይ ርእየ ኣይፈልጥን እየ።” —ዩሚኮ፡ ካብ ጃፓን።
ኣብ እተፈላለየ ዅርናዓት ዓለም ዚነብሩ ብዙሓት ሰባት ንመጽሓፍ ቅዱስ ኣኽቢሮም ይርእይዎ እዮም። ግናኸ፡ ብዛዕባ ትሕዝቶ መጽሓፍ ቅዱስ ብዙሕ ዚፈልጥዎ የብሎምን። ኣብ እስያ ዚነብሩ ሚልዮናት ሰባት ምስዚኣቶም ኪምደቡ ይኽእሉ እዮም። ኣብተን መጽሓፍ ቅዱስ ብብዝሒ ዚዝርግሓለን ሃገራት እውን እንተ ዀነ፡ ከምዚ ዓይነት ሽግር ኣሎ።
ይኹን እምበር፡ ‘እንታይ ክዓብሰለይ ኢለ እየ ንመጽሓፍ ቅዱስ ክርድኦ ዝጽዕር፧’ ኢልካ ትሓትት ትኸውን። እዚ ቕዱስ መጽሓፍ እዚ ሒዝዎ ዘሎ መልእኽቲ ምርዳእካ፡ ኣብዚ ዚስዕብ መዳያት ኪሕግዘካ ይኽእል እዩ፦
ዕግበትን ሓጐስን ምርካብ
ጸገማት ስድራ ቤት ምፍታሕ
ጭንቀት ምጽዋር
ምስ ሰባት ዘሎካ ርክብ ምምሕያሽ
ገንዘብካ ብጽቡቕ ምክዋን
ከም ኣብነት፡ ነታ ኣብ ጃፓን እትነብር ዮሺኮ እስከ ንውሰድ። መጽሓፍ ቅዱስ እንታይ ትሕዝቶ ኸም ዘለዎ ሕቶ ስለ ዝፈጠረላ፡ ከተንብቦ ወሲና። እሞኸ ኸመይ ኰይኑ ረኺባቶ፧ “መጽሓፍ ቅዱስ፡ ህይወተይ ዕላማ ኸም ዚህልዋን ንመጻኢ ተስፋ ኸም ዚህልወንን ገይሩኒ። ሕጂ ውሽጠይ ባዶነት ኣይስምዓንን እዩ” ብምባል ስምዒታ ትገልጽ። እቲ ኣቐዲሙ እተጠቕሰ ኣሚት እውን ንመጽሓፍ ቅዱስ ባዕሉ ኺምርምሮ ወሲኑ። ድሕሪኡ ኸኣ፡ “ብሓቂ እየ ተገሪመ። መጽሓፍ ቅዱስ ንዅሉ ዚኸውን ግብራዊ ሓበሬታ ኣለዎ” ኽብል ክኢሉ።
መጽሓፍ ቅዱስ ኣብ ህይወት ሚልዮናት ሰባት ዓብዪ ጽልዋ የሕድር እዩ። እሞኸ ንስኻ እውን ብኸመይ ከም ዚጠቕመካ ስለምንታይ ባዕልኻ ዘይትምርምሮ፧


text:
እንቋዕ ናብ በዓለ እግዝእትነ ማርያም ኣብጽሓና።
በስመ አብ ወወልድ ወመንፈስ ቅዱስ አሃዱ አምላክ አሜን።
ታሪኽ ገዳም ደብረ ሲና
ገዳም ፣- ማለት ገደመ ፣ ዱር ጫካ በረኻ ኮነ ካብ ዝብል ናይ ግእዝ ግሢ (ቃል) ዝወፀ ናይ'ቲ ግሢ ዘርኢ እዩ። እምበአር ገዳም ጸጥታ (ጽምዋ) ዝበዝሖ ። ብብዙሕ ዝተፈላለዩ ዓበይትን ንአሽቱን ኣግራብ ዝተሸፈነን ዝወቀበን። ብዙሓት ዓበይትን ንአሽቱን አራዊትን (እንስሳ ዘገዳም) ዝተፈላለዩ አዕዋፍን ዝርከብዎ አብ ተፈላለዩ ናይ ዓለምና ቦታታት ዝርከብ እዩ።
እምበአር ሓንቲ ካብ ገዳማት ሃገርና እታ ጥንታዊትን መሠረታዊትን ገዳም ደብረሲና እያ። እታ ካብ በዓቲ ብኢድ ኣምላኽ ዝተሓንፀት ገዳም ደብረ ሲና አብ ሰሜን ኤርትራ ዞባ ዓንሰባ ንኡስ ዞባ ዒላበርዕድ ከባቢ መንሳዕ ዝርከብ ጥንታውን ታሪኻውን ገዳም ኮይኑ፡ ካብ ዕላበርዕድ ንየማን ብእግሪ ክልተ(2) ሰዓት ምስ ተጓዓዝካ ይርከብ። እዚ ገዳም'ዚ ብስም ቅድስት ድንግል ማርያም ዝፅዋዕ /ዝስመ/ ክኸውን ከሎ ኣብ ዓመት ክልተ ጊዜ ይኽበር። 1ይ 21 ግንቦት 2ይ ድማ 21 ሰነ ኢዩ። ብሕልፊ በዓለ ማርያም ሰነ ብዓቢ ድምቀት ኢዩ ዝብዐል። አብዚ ክልተ ዓበይቲ በዓላት ብዙኃት አመንቲ ውላድ ዝሰአናን ብናብራ ዓለም ዝተሸገሩን ብበዓይነቱ ሕማም ዝሣቐዩን ናይ ሕሊና ጸሎትን መብጽዓን ይገብሩ'ሞ ድልየቶም ስለዝፍጸመሎም እቶም አመንቲ ካብ ዓመት ናብ ዓመት ይበዝኁን ይውሰኹን። ገዳም ደብረ ሲና ካብ ጥንቲ ካብ ዘመን ብሉይ ኪዳን ጀሚሩ ሥነ-ሥርዓት አምልኾ ዝፍጸመሉ ከም ዝነበረ ታሪኽ ይሕብር። በዚ መሠረት ተታሓሒዙ ዝመጸአ ሃይማኖታዊ ልምድን ሥርዓትን ስለ ዝጸንሖ ብ332 ዓ.ም. አባ ሰላማ ብማርሳ /መርሳ/ ተኽላይ አቢሎም ናብ ሃገርና ብፍላይ ናብ ገዳም ደብረ ሲና አትዮም ንአርብዓ መዓልትታት ትምህርተ ክርስትና ብምሃብ ንዘይአመኑ እናእመኑን እናጥመቑን እናቝረቡን ጸንሑ። ከምኡ'ውን ኤዛናን ሳይዛናን ክልተ አኅዋት ነገሥተ አኽሱም ካብ አኽሱም ናብዚ ዝተጠቕሰ ገዳም ተጓዒዞም አብዚ ገዳም'ዚ ከም ዝተጠምቁን ከም ዝቖረቡን አብርሃን አጽብሃን ተባሂሎም ድማ ከም ዝተሰምዩን መጽሐፍ ገድሊ አብርሃን አጽብሃን ይነግር። ከምኡ'ውን ሓደ ሓደ አዋልድ መጻሕፍቲ ከም ዝትርኽዎ ብዘመን ሄሮድስ ቅድስት ድንግል ማርያም ምስ ወዳ ብስደት ናብ ምድሪ ግብጺ አብ ዝወረደትሉ ጊዜ ብመልአኽ ተሓቢራ ምስ ዮሴፍን ሰሎሜን ኮይና ክሳብ ገዳም ደብረ ሲና በጺሓ አስታት ፬(4) ኣዋርኅ ከም ዝተቐመጠት ንንጉሥ ባዜን'ውን እዚ ነገር እዚ ብሕልሚ ስለ ዝተገልጸሉ ሠራዊቱ አኸቲሉ መጺኡ አብዚ ቦታ'ዚ ከም ዝተባረኸ ቅድስት ድንግል ማርያም ድማ እዚ ቦታ'ዚ ዝተባረኸን ዓቢይን ስለ ዝኾነ አብ ዝመጽእ ጊዜ ብስመይ ታቦት ተቐሪጹ ክአትዎ ኢዩ ኢላ ንንጉሥ ባዜን ከም ዝነገረቶ ታሪኽ ይነግር። ብድሕሪ'ዚ ብዙኃት ቅዱሳን አቦታት መናንያን ብምኽንያት ፍቕሪ ቅድስት ድንግል ማርያም ብብሕትውናን ብሱባኤን አብኡ ንምንባር መረጹ።
ደብረሲና ተባሂላ ዝተሰምየትሉ ምኽንያት ተስዓቱ ቅዱሳን ሮማውያን፡ ፩ይ ኣፍጼ ፪ይ. አባ አረጋዊ፤ ፫ይ. አባ ጰንጠሌዎን። ፬ይ. አባ ገሪማ፤ ፭ይ. አባ ጉባ፤ ፮ይ. አባ ጽሕማ፤ ፯ይ. አባ ይምአታ፤ ፰ይ. አባ ሊቃኖስ፤ ፱ይ. አባ አሌፍ፤ ብ ፬፻፶፬ (454) ዓ.ም. ብዘመን አልአሜዳ ወዲ ሰልዓዶባ ካብ ሃገሮም ናብ ሃገርና መጺኦም ኣብ መንጽር ደብረ ሲና ብወገን ሰሜን ፍሉይ ስሙ አግዓሮ ተባሂሉ ኣብ ዝጽዋዕ ኮይኖም ክጽልዩ ከለው ከምቲ ሙሴ አብ ደብረ ሲና ዝረአዮ አብዛ ናይ ሕጂ ደብረ ሲና ዝተተኽለ ዓምዲ ብርሃን ረአዩ። ብድሕሪ'ዚ ናብቲ ዝረአይዎ ዓንደብርሃን እንተኸዱ ይሥወሮም። ከምዚ እናበሉ ፪(2) ግዜ ተደናጊሮም አብ ፫ይ(3) ግዜ መወዳእታ እቲ ዓንዲ ብርሃን አብዛ ሕጂ ዘላ በዓቲ ቤተክርስቲያን ተተኺሉ ጸንሖም። ማለት መንፈሳዊ ምሥጢር ብዘይ ፈተና ስለ ዘይግለጽ። ድሕሪ ብዙኅ ድኻም ቅድስት ድንግል ተገልጸትሎም። በዚ ምኽንያት ድማ ሙሴ ምስ አምላኽ አብ ደብረ ሲና ቃል ንቓል ንዝተዛራረበሉ ብምምስሳል ገዳም ሲሐት ትብሃል ዝነበረት ደብረ ሲና ኢሎም ሰመይዋ።
ካብ አግዓሮ ናብ ገዳም ደብረ ሲና ኪመላለሱ ከለው ቦታ ከይጠፍኦም ሓሓሊፎም እመት ዝአክል ጨርሒ እምኒ ሽዑ ዝጨርሕዎ ንመዘከርታ ዝአክል ክሳብ ሎሚ ህልዊ ኮይኑ ይነብር አሎ። ገዳም ደብረ ሲና ዝተመሥረተሉ ጊዜ፡ አባ ዮሐኒ ብ ፬፻፸፬ (474) ዓ.ም. ብዘመን ንጉሥ ገብረ መስቀል ወይ ካሌብ ምስ ብዙኅ ታቦታትን ምስ ብዙኃት መነኮሳትን ካብ ምድረ ግብጺ ናብ ሃገርና ምስ መጹ ብ፬፻፸፰(478) ዓ.ም ነቲ ብስም ማርያም ዘምጽእዎ ጽላት ጳጳስ አባ ናሆም ባሪኾም ናብዛ ሕጂ ዘላ ቤተ ክርስቲያን አእተውዎ።እዚ ዝተባህለ ገዳም ክሳዕ ሕጂ ጥንታዊነቱ ዓቂቡ ብማኅበርን ብመቝነንን ዝነብሩ መነንቲ መነኮሳት ሓቝፉ ትምህርተ ሃይማኖት እናሃበ ኣረጋውያን እናጠወረ ሕፃናት እናዕበየ መንፈሳዊ አገልግሎት ኣብ ምሃብ ይርከብ አሎ።
አብ ዓመት ፪ተ ጊዜ 21 ግንቦት 21 ሰኔን ኪኽበር ዝተገብረሉ ምኽንያት፣ አባ ዮሐኒ ኣብዛ ሕጂ ዘላ ቤተ ክርስቲያን በዓቲ አብ ውሽጢ ቤተ መቕደስ ብ፳፩ (21) ግንቦት ቆይሙ ኪጽሊ ከሎ ቅድስቲ ድንግል ማርያም ጻድቃንን ሰማዕታትን መላእክትን አኸቲላ ካብ ፀሐይ እትበርህ ኮይና ብራእይ ስለ እተገልጸትሉ ብአምሳለ ደብረ ምጥማቅ ፳፩ (21) ግንቦት በዓለ ማርያም ከምዝብዕል ተገይሩ። ብ፳(20) ሰነ ድማ ጐይታና ኢየሱስ ክርስቶስ ምስ ቅድስት ድንግል ማርያም ካብ ሰማይ ወሪዱ ምስ 1፪ (12) ሐዋርያትን ቅዱስ እስጢፋኖስን ቅዳሴ ቍርባን ኪሠርዕ ስለ ዝረአየ ፳ን(20) ፳፩ን (21) ሰነ ሕንጸተ ቤታን ቅዳሴ ቤታን ከም ዚብዕል ተገይሩ። ብዛዕባ ሕንጸት ገዳም ደብረ ሲና፡ ቤተ ክርስቲያን ገዳም ደብረ ሲና መቅደሱን ቅድስቱን ብኢድ ሰብ ዘይተሐንፀ (ዘይተሠርሐ) መሠረት ዘይብሉ ብፍቓድ አምላኽ ዝተገብረ ዓቢይ በዓቲ እምኒ ካብ ጥንቲ ጀሚሩ ንአገልግሎት ዝጥቀሙሉ ዘለው ኢዩ። ንአገልግሎት ቅኔ ማኅሌት ጥራይ ብወገን ምዕራብ ምስቲ በዓቲ ለጊቡ ብ1951 ዓ.ም. ዝተሐንፀ ዘመናዊ ሕንፃ ከምዘሎ ይፍለጥ። መንፈሳዊ ትውልዲ ምንኩስና ደብረ ሲና፡ ካብ አባ ዮሐኒ ተተሐሒዙ ዝመጽአ ኮይኑ አብ ዳኅራይ ትውልዲ ግን ናይቲ ገዳም መነኮሳት ስለ ዝተሳእኑ ካብ ደብረ ቢዘን ሐሙሽተ መነኮሳት ከይዶም መምህር አሥራት ብኢዱ ዝተባህሉ ነቲ ገዳም ብጣዕሚ አንቀሳቒሶሞ። ብድሕሪኦም መምህር ፍስሓ ቦኽራይ ዝተባህሉ ተተኪኦም እዞም ሕጂ ብህልውና ዝርከቡ ካብአቶም ብምንኩስና ዝተወልዱ እዮም። ናይቲ ገዳም ናብራ ማኅበር ድማ አባ ዮሐኒ ብዝሠርዖ መሠረት ብሥርዓተ ጳኵሚስ ብሓድነትን ብመቝነንን ኮይኑ እዚ ናተይ እዚ ናትካ ዝብሃል የለን። ካብ ኵሉ ኵርናዓት ዓለም ብመልክዕ ምናኔ ንዝመጽእ ይቕበልዎ። ምሉእ መሰል ዘለዎ ወዲ ማኅበር ድማ ይኸውን።
ሓፈሻዊ ኵነታት ገዳም ደብረ ሲና፡ ደብረ ሲና አየሩ ዛሕልን ሙቐትን ዘለዎ ምጡን አየር ምስ ሰብነት ዝሰማማዕ ንጥዕና አዚዩ ልዙብ ዝኾነ ንፋስ ዘለዎ ገዳም እዩ። ቦታኡ እምንን ደንጎላን ዝበዝሖ ይኹን እምበር አብ ርእሲቲ ዓበይቲ ደናጉላ ደይብካ ኮፍ ኢልካ ከተማዕዱ ከሎኻ ግሉጽን ንጹርን ኮይኑ ኢዩ ዝረአ። አብ ከባቢ ገዳም ደብረ ሲና ዝበቍሉ አግራብ አውሊዕ፡ ቆልቋል፡ ጽሕዲ፡ ሰራው፡ ታህሰስ….ወ.ዘ.ተ እዮም። ካብዞም ዝተጠቕሱ አግራብ ተጸሚቑ ዝመጽእ አየር ንነበርቲ እታ ገዳም ሕይወትን ወዝን ይህቦም። ገዳም ደብረ ሲና ነቲ ካብ ጥንቲ ጀሚሩ ተተሐሒዙ ዝመጽአ መሠረት ዝኾነ ናይ ታሪኽ መጻሕፍትን ንዋየ ቅዱሳትን ብሥርዓት ተጠንቂቓ ዓቂባቶ ዝነበረት 1527 ዓ.ም ብወራር መሓመድ ግራይ ብዙሕ ናይ ታሪኽ ንብረት ስኢና ኢያ። ካብዚ ዝተበገሰ ርኡይ ተአምር መብዛሕተአን አዴታት አብ ግዜ ዓውደ ዓመት ካብ ኩሉ ኩርናዓት ናብዚ ገዳም እዚ ክውሕዛ ይረአያ።
ኣብቲ ዕለት ካብ ዝዝምርኦ ዝተፈላለየ መዝሙራት ገለ ገለ መሳጢ ዝኾነ ንምጥቓስ "አደይ ማርያም በዓልቲ ወለንሳ ኃዳጊት አበሳ" ፡ "አደይ በዓልቲ በዓቲ ክፉእ ዘይትዝቲ" ፡ "በዓልቲ ጉንዲ አውሊዕ ሲኦል ዘይተብልዕ" . . ወ.ዘ.ተ በዝን ብኸምዝን መዝሙር እናተሰነያ ብዘይ ምሕላል ዕረፍቲ ዘይብሉ ካብ ዋዜማ ጀሚረን ክሳዕ ጽባሕ እቲ በዓል ዓመት አስታት ፴፮(36) ሰዓታት ዘየቋርጽ ድምጺ መዝሙር ይስማዕ። እዚ ድማ ከም ተአምር ዝቑጸር እዩ። አዴታት ዓቐበትን አሳግድን ምዃኑ ከይአገመን ስንቅን ቀንጠመንጥን ተሰኪመን እየን ዝዝምራ።
ገዳም ደብረ ሲና ካብ ጥንቲ ጀሚሩ ታሪኽ ዓቂቡ ብሥርዓት መነኮሳት አገልግሎት ቤተ ክርስቲያንን ጸሎትን በብግዚኡ ከከም አድላይነቱ ብሰዓታት ይበጽሕን ይግልገልን አሎ። ብወገን መግቢ ድማ ደወል ተደዊሉ ብሐደ ዓይነት መቑነን ይቐነን አሎ። ይኹን እምበር ህልዊ ኩነታት ገዳም አብ ሕርሻ ዝተመርኰሰ ስለ ዝኾነን ዘለዎ ናይ ሕርሻ ቦታውን ሰፊሕ ስለዘይኰነ ከምቲ ዝድለ እኹል ቐረብ የብሉን። ገዳማት ኤርትራ መሠረት ታሪኽን ምዕባለን ዓንዲ ኦርቶዶክስ ተዋህዶ ቤተክርስቲያንን ስለዝኾና አቦታት መነኮሳት ገዳማት ብግቡእ ዝእለይሉን ዘድሊ ቐረብ ዝረኽብሉን ባይታ ክጣጥሓሎም ዓበይቲ ዓድን ሕዝበ ክርስቲያንን ብጥርኑፍ አተሐሳስባ ገዳማት ዝርድኡሉን ዝምዕብሉሉን እናዘቴኻ ፍታሕ ምርካብ አድላይን አገዳስን እዩ። ታሪኽ ገዳም ደብረ ሲና ብሐጺሩ ነዚ ይመስል።
ቃል ኪዳን ስመይ ዝጸወዐ ዝኽረይ ዝገበረ ብስመይ ኣብኣ ዝጸለየ ጸሎቱ ክሰምዕ እየ። ናብዛ ቦታ እዚኣ ዝነገደ ናብ ጌቴሴማኒ መቓብረይ ከም ዝነገደ ክቖጽረሉ እየ ኢላ ብዙሕ ቃል ኪዳን ንኣባ ዮሓኒ ኣተወትሉ።እዛ ዕለት እዚአያ ድማ ደብረ ምጥማቅ ተባሂላ ተሰምየት።
ምንጪ፡ ልሳነ ተዋህዶ (lisantewahdo.org)
ምስባክ
ቀደሰ ማኅደሮ ልዑል እግዚአብሔር ውስተ ማዕከላ ኢትትሐወክ ወይረድኣ እግዚአብሔር ፍጹመ ። መዝ.45-4-5።
ኤፌ.2፣12-ፍጻሜ። 1ይጴጥ.2፣4-11። ግ.ሓዋ. 1፣12-15። ማቴ. 16፣13-20።
ቅዳሴ ዘእግዚእነ (ነአኵተክ)
ወስብሐት ለእግዚኣብሔር ወለወላዲቱ ድንግል ወለመስቀሉ ክቡር። ኣሜን!


text:
ንየሆዋ ዘምሩሉ—ሓድሽ መዝሙራት
ንየሆዋ ኣምላኽ ንምውዳስን ንምምላኽን ሓድሽ መዝሙራት ዘምር። ነቲ ሙዚቃን ግጥምን ኣራግፎ እሞ፡ ነዚ ባህ ዜብል መዝሙራት እዚ ተለማመደሉ።
መዝሙር 136
መንግስትኻ ቘይማ—“ትምጻእ” ኢልና ንልምን
እዛ ጽብቕቲ መዝሙር እዚኣ፡ ነታ ክርስቶስ የሱስ ዝገዛኢኣ መንግስቲ እናጠቐሰት ንየሆዋ ኣምላኽ ትውድሶ።
መዝሙር 137
ኣትብዓና
ንየሆዋ፡ ብዛዕባ ስሙ ብትብዓት ክንምስክር ዜኽእለና ብርታዐ ኺህበና ንለምኖ።
መዝሙር 138
የሆዋ እዩ ስምካ
እቲ ኽቡር ስም የሆዋ ይወደስ፡ ልዑል ምዃኑ ድማ ኵሉ ይፍለጥ።
መዝሙር 139
ኪጸንዑ ኣሰልጥኖም
ኣብቲ ህይወት ንምርካብ ዚገብርዎ ጻዕሪ፡ የሆዋ ኼዕቍቦምን ብተኣማንነት ኪጸንዑ ኺድግፎምን ዚቐርብ ልማኖ።
መዝሙር 140
ህይወት ፈላሚ
ንየሆዋ ዘላትካ ብተኣማንነት እትርአ ፍቕሪ፡ ከምኡ ድማ ካብቲ እትፈትዎ ዕዮን ህይወትን እትረኽቦ ሓጐስ ግለጽ
መዝሙር 141
ንፈተውቲ ሰላም ንድለዮም
ንሰባት ዘሎና ፍቕርን ንኣባጊዕ ኣምላኽ ንምርካብ እንገብሮ ጻዕርን እትገልጽ ጽብቕቲ መዝሙር።
መዝሙር 142
ንዅሉ ዓይነት ሰብ ንስበኽ
ብዛዕባ ሕያውነት የሆዋን ንዅሉ ዓይነት ሰብ ናብኡ ንምምጻእ ብዛዕባ ዘሎና እጃምን ዘምር።
መዝሙር 143
ኣብ ጸልማት ዚበርህ ብርሃን
ጸልማት ዚገልህ’ዩ፡ ካብ ድቃስ ዜንቅሕ’ዩ መልእኽትና።
መዝሙር 144
ህይወት ነድሕን
ግዜ ኸሎ ገና መልእኽቲ ኣምላኽ ንስበኽ።
መዝሙር 145
ንስብከት ንዳሎ
ንፍተን ክንጸንሕ ኣብ ገዛ፡ ማሚቚና። እንተ ተዳሊና፡ ይሰልጠና።
መዝሙር 146
ዝገበርኩምሎም’ዩ ዝገበርኩምለይ
የሱስ ነቲ ንቕቡኣት ኣሕዋቱ ብፍቕሪ ተደሪኽና እንገብረሎም ዝዀነ ይኹን ደገፍ፡ ንዕኡ ኸም እተገብረሉ ገይሩ ይርእዮ።
መዝሙር 147
ፍሉይ ጥሪት
የሆዋ ነቶም ብመንፈስ እተቐብኡ ደቁ ኣኽቢሩ እዩ ዚርእዮም፣ ንሳቶም እውን ዚብህጎ ምግባር ይፈትዉ እዮም።
መዝሙር 148
ሓደ ወድኻ ሂብካ
የሆዋ ኽቡር ህያብ ስለ ዝሃበና ነመስግኖ ኢና። ሳላ እዚ ድማ ተስፋን ህይወትን ኣሎና።
መዝሙር 149
ነቲ በጃ ዘሎና ምስጋና
እቲ ዝዓበየ መግለጺ ፍቕሪ ዝዀነ የሱስ ዝኸፈሎ መስዋእቲ፡ ንየሆዋ ወትሩ ምስጋና ኽንህቦ ይድርኸና እዩ።
መዝሙር 150
ንሓግዝ
ንየሆዋ በቲ ንሱ ዚደልዮ መገዲ፡ ባህ ኢሉካ ኸተገልግል ከም እትደሊ ግለጽ።
መዝሙር 151
ምግላጽ ደቂ ኣምላኽ
የሆዋ ንኣሕዋት ክርስቶስ ናብ ሰማይ ዚወስደሉ እሞ በረኸት እንረኽበሉ ግዜ ብሃረርታ ኢና እንጽበዮ።
መዝሙር 152
ሓይልና፡ ተስፋና፡ እምንቶና
ጭንቀት ናብራ ፍርሂ ምስ ዜሕድረልና፡ ኣምላኽ ሓይልናን ተስፋናን እምንቶናን ኪኸውን ይኽእል እዩ።
መዝሙር 153
የሐጕሰካዶ፧
ቅኑዕ ንዝልቦም ሰባት ንምርካብ እጃምካ ምብርካትካ የሐጕሰካዶ፧
መዝሙር 154
ክንጻወር ኢና
ጸገማት ክንጻወርን ንየሆዋ ብተኣማንነት ከነገልግሎን እትሕግዘና መዝሙር።


text:
1ዬካፓ ዓኪ ጫሪንቺና ዓኪ ሳዓና ታ ዛጌኔ፤ ዎይቲ ጌዔቴ ቤርታኣ ጫሪንጮና ቤርታኣ ሳዖና ባይቄሢሮኬ፤ ባዚያ ባኣያ ማዔኔ። 2ፆሲም ዱማዼ ካታሜላ፥ ዓኮ ዬሩሳላሜ ዓኒም ሎዓኒ ፓልሚ፥ ጊኢጊንቴያ ማዒ ፆሲ ኮይሎ ጫሪንጫፓ ኬዳንቴ ታ ዛጌኔ፤ 3ካኣቱሞ ዖይታ ዓኣ ቤዛፓ፡- “ፆሲኮ ዎይፆ ቤዛ ዓሶ ባኣካኬ፤ ዒዚያ ዔያቶና ዎላ ናንጋንዳኔ፤ ዔያታ ዒዛ ዓሲ ማዓንዳኔ፤ ፆሲ ፔ ቶኦኪና ዔያቶና ዎላ ማዓንዳኔ፤ ፆዛሢያ ዔያቶኮ ዒዛ ማዓንዳኔ፤ 4ሓሣ ዓቢፆ ቢያ ዔያቶኮ ዓኣፓፓ ዒ ዑጫንዳኔ፤ ሓይቢ ማዔቴያ ዖዪሢ፥ ዬኤፒ ማዔቴያ ሜታ ማይ ዔያቶኮ ባኣሴ፤ ዓይጎሮ ጌዔቴ ቤርታኣ ባካ ቢያ ዓኣዼኔ” ዼኤፒ ዑኡሲና ጋዓንቴ ታ ዋይዜኔ። 5ዒማና ካኣቱሞ ዖይቶይዳ ዴዔሢ፡- “ዓካሪ፥ ታ ቢያ ባኮ ዓካሳንዳኔ” ጌዔኔ፤ ዬካፓ ሃሣ፦ “ሓይ ቃኣላ ጉሙርቂንታያ፤ ጊንሣ ጎኔ ማዔሢሮ ፃኣፔ” ታኣም ጌዔኔ። 6ሃሣ ዒዚ፦ “ዓካሪ ቢያ ባካ ጋፔኔ! ዔኤቢኮ ቢያ ዓርቃሢና ጋፒሳሢና ታናኬ፤ ዼኤቢንቴሢም ናንጎ ዋኣፆይዳፓ ጪጎ ባኣዚ ባኣንቴ፥ ጉሪ ታ ዒንጋንዳኔ፤ 7ዖሎና ባሼሢ ዬያ ቢያ ዴንቃንዳኔ፤ ታ ዒዛኮ ፆሲ ማዓንዳኔ፤ ዒ ታኣኮ ናዖ ማዓንዳኔ፤ 8ጋዓንቴ ዒጊጫ ዓሳ፥ ጉሙርቁዋ ዓሳ፥ ዒኢቴያ ማዔ ፑርቶ ዓሳ፥ ዓሶ ዎዻ ዓሳ፥ ማቾ ሃሣ ዓኒ ማዒባኣያና ላሃ ዓሳ፥ ማርሾ ማርሻ ዓሳ፥ ሜሌ ፆዞ ካኣሽካ ዓሶንታ ሉኡቃ ዓሶንታኮ ቢያ ዔያታ ጌላንዳ ቤዛ ፂኢሊ ኬስኪ ዔኤታ ታሞ ባዞይዳኬ፤ ዬይያ፡- ላምዓሳ ሓይቦኬ” ታኣም ጌዔኔ። 9ጋፒንሢ ማዔ፥ ባይዛ ባኮ ላንካዎንሢ ኩንሦና ላንካዎ ዑዦ ዓንጎ ዔኪ ዓኣ ላንካዎ ኪኢታንቾንሢዳፓ ፔቴሢ ታ ኮይላ ሙካዖ፦ “ማራዓሢኮ ማቾ ማዓ፥ ዑኡቴሎ ታ ኔና ዻዋንዳኔ” ጌዔኔ። 10ዓያና ጌኤሺኮ ዎልቆ ጋሮ ታኣኒ ጌሊ ዓኣንቴ ዒዚ ፔቴ፥ ዼኤፒ ዹካ ታና ዔኪ ዓኣዻዖ ፆሲም ዱማዼ፥ ዬሩሳላሜ ካታሜላ ፆሲ ኮይሎ፥ ጫሪንጫፓ ኬዳያ ታና ዻዌኔ፤ 11ፆሲኮ ቦንቻ ዒዞም ፖዓኔ፤ ዒዞኮ ፖዓ ሚርጌና ሚዛጳያ ማዔ፥ ዒያስጲዴ ጌይንታ ሹጮጉዲ ኮሺ ፖዓያ፤ ሃሣ ጌኤሺ ሌማሌኤሼጉዲ ፖዓያኬ፤ 12ታጶ ላምዖ ጌሎ ካራ ዓኣ፥ ዼኤፒ ሃሣ ዼጌ ሹቺና ኬልቆና ኬኤሌ ዲሢ ዒዞኮ ዓኣኔ፤ ዬኖ ታጶ ላምዖ ጌሎ ካሮይዳ ታጶ ላምዖ ኪኢታንቻ ዔቂ ዓኣኔ፤ ዒኢካ ሃሣ ታጶ ላምዖ ዒስራዔሌ ፃጶ ሱንፃ ፃኣፒንቲ ዓኣኔ። 13ዓባ ኬስካ ዛሎና ሃይሦ ካራ፥ ኬዶ ዛሎና ሃይሦ፥ ዾኦሎ ዛሎና ሃይሦ፥ ዓባ ጌላ ዛሎናኣ ሃይሦ ካራ ዓኣኔ። 14ካታሜሎ ሹጮና ኬልቂ፥ ዲርቆና ዲፆኮ ዶዲሻኒ ዴማ ጌሢ ማዦና ታጶ ላምዖ ሹቺ ዓኣኔ፤ ዬያቶ ዑፆይዳ ማራዓሢ ማዾም ዳኪንቴ፥ ታጶ ላምዖንሢኮ ሱንፃ ፃኣፒንቲ ዓኣኔ፤ 15ዒማና ታኣና ጌስታ ኪኢታንቻሢኮ ካታሞና ካታሞኮ ጌሎ ካሮና ሃሣ ሹጮና ኬልቂ ዲርቆና ዲፆ ዋርቆያ፥ ዎርቄና ኮሺንቴ ዖዶሲ ዓንጊ ዓኣኔ፤ 16ካታሜሎኮ ዖዱሱሞና ዳልጉሞና ዖይዶ ዛሎና ቢያ ሄኮ ማዔያኬ፤ ኪኢታንቻሢያ ካታሜሎ ዬኖ ዓንጌሎና ዋርቃዛ ዒዞኮ ዖዶሱማ ታጶ ላምዖ ሺያ ሚራፔ ማዔኔ፤ ዒዞኮ ዳልጉሞና ዔጶና ዬኖ ጎይፆ ማዔኔ፤ 17ኪኢታንቻሢ ሹጮና ኬልቂ ዲርቆና ዲፆ ዋርቄኔ፤ ዋርቃዛ ዖዶሱማ ኪኢታንቻሢ ዋርቃ፥ ዔርቴ ዋርቆ ባኮና ፄኤታና ዖይዲታሚ ዖይዶ ዋዻ ማዔኔ። 18ዬይ ኮሾና ኬኤሎ ዲራ፥ ዒያስጲዴ ሹጮና ኮሾናያኬ፤ ካታሜላ ሌማሌኤሼጉዴ ጌኤሺ ዎርቄና ማዦናያኬ፤ 19ካታሜሎኮ ኬኤሎ ዲፆ ዶዲሻንዳጉዲ ዴማ ጌሢ ማዦና ሹጫ ዱማ ዱማ ሹጮና ቢያ ማይሊ ኮሾናያኬ፤ ቤርታሲ ዒያሲጲዴ፥ ላምዓሶ ሴንፔሬ፥ ሃይሣሶ ኬልቂዶኔ፥ ዖይዳሶ ሜሬጊዴ፥ 20ዶንጋሶ ሴርዴንክሴ፥ ላሃሶ ሴርዲዮኔ፥ ላንካሶ ኪሪስቶሎቤ፥ ሳላሶ ቢሬሌ፥ ታዞጳሶ ዌራዊሬ፥ ታጳሶ ኪሪስጲራሲሴ፥ ታጶ ፔታሶ ያኪንቴ፥ ታጶ ላምዓሶ ዓሜቴስፂሮ ጌይንታ ሹጮ ጌሢ ማዢንቴያኬ። 21ታጶ ላምዖ ካሮይዳ ታጶ ላምዖ ሚዛጲ ሹቺ ዓኣኔ፤ ፔቴ ፔቴ ካራ ፔቴ ፔቴ ሚዛጲ ሹቺና ማዢንቴያኬ፤ ካታሜሎኮ ሳዞ ዼኤፖ ጎይጻ ሌማሌኤሼጉዲ ፖዓ፥ ጌኤሺ ዎርቄና ኮሾናያኬ። 22ቢያ ባኣዚ ዳንዳዓ፥ ጎዳ፥ ፆዛሢና ማራዓሢና ዬኖ ካታሜሎኮ ጌኤዦ ማኣሮ ማዔሢሮ ካታሞይዳ ጌኤሺ ማኣሪ ታ ዴንቂባኣሴ። 23ፆሲኮ ቦንቾ ፖዓ፥ ዒዞም ፖዓሢሮና ሓሣ ማራዓሢያ ዒዞኮ ፖዓሢ ማዔሢሮ ካታሜሎም ዓቢያ ማዖም ዓጊኒያ ፖዓንዳጉዲ ኮይሱዋሴ። 24ዴራ ዒዞ ፖዖና ሃንታንዳኔ፤ ሓሣ ዓጮ ካኣታ ፔኤኮ ዓኣ ባኮ ዒዞ ባንሢ ዔኪ ዬዓንዳኔ። 25ዒኢካ ዹሚ ባኣያታሢሮ ካታሜሎኮ ካራ ቢያ ዎዴ ዎዺንቱዋዖ ዴዓኔ። 26ዴሮኮ ዓኣ ባካ ቢያ ዒዞ ጋሮ ጌላንዳኔ፤ 27ፑርታ፥ ሻኣካ ባኣዚ ማዔያ ፔቴታዖ ዒዞ ካታሜሎ ጌላዓኬ፤ ሃሣ ፔና ዒኢሳ ማዾ ማዻያና ሉኡቃ ዓሲ ፔቴታዖ ዒኢካ ጌላዓኬ፤ ዒኢካ ጌላንዳዞንሢ ሱንፃ ማራዓሢኮ ናንጎ ማፃኣፖይዳ ፃኣፒንቴዞንሢ ሌሊኬ።
Copyright
Learn More


text:
ትባዕ—የሆዋ ምሳኻ እዩ!
‘ጽናዕ፡ ትባዕ፡ የሆዋ ኣምላኽካ ምሳኻ እዩ።’
1, 2. (ሀ) ንዜጋጥመና ፈተናታት ብዓወት ንኽንሰግሮ ኺሕግዘና ዚኽእል እንታይ እዩ፧ (ለ) እምነት እንታይ እያ፧ ግለጽ።
ኣገልግሎት የሆዋ፡ ሓጐስ ዜምጽኣልና እኳ እንተ ዀነ፡ ከም ሰብና ጸገማት የጋጥመና እዩ። ኣብ ርእሲኡ እውን፡ ‘ስለ ጽድቂ ሓሳረ መከራ ንጸግብ’ ኢና። (1 ጴጥ. 3:14፣ 5:8, 9፣ 1 ቈረ. 10:13) ንኸምዚ ዝኣመሰለ ፈተናታት ብዓወት ንኽንሰግሮ ግና፡ እምነትን ትብዓትን የድልያና እየን።
2 እምነት እንታይ እያ፧ ሃዋርያ ጳውሎስ፡ “እምነት ናይቲ ተስፋ ዚግበሮ ርግጽ ትጽቢት፡ ናይቲ ዘይርአ ነገር መርትዖ እያ” ኢሉ ጸሓፈ። (እብ. 11:1) ካልእ ትርጕም ከኣ፡ “እምነት ምስክር ዋንነት እቲ ተስፋ እንገብረሉ ነገር እያ። ብዛዕባ እቲ ኽንርእዮ ዘይንኽእል ነገራት ርግጸኛ ምዃን ማለት እያ” ይብል። (ዘ ሲምፕል ኢንግሊሽ ባይብል) ሓደ ንብረት ናትና ምዃኑ ዜረጋግጽ ሕጋዊ ምስክር ዋንነት እንተ ተዋሂቡና፡ ነቲ ንብረት እቲ ኸም እንውንኖ ንተኣማመን ኢና። ኣምላኽ ወትሩ ቓሉ ኸም ዚፍጽም እምነት ስለ ዘሎና፡ ምስክር ዋንነት ከም ዝሓዝና እዩ ዚቝጸር። እምነትና ነቲ ተስፋ እንገብረሉ ኣብ መጽሓፍ ቅዱስ እተመስረተ መብጽዓታት ብርግጽ ከም እንርእዮ ተረጋግጸልና፣ ብዛዕባ ህላወ እቲ ኽንርእዮ ዘይንኽእል መንፈሳዊ ነገራት እውን ርግጸኛታት ኢና።
3, 4. (ሀ) ትብዓት እንታይ እያ፧ (ለ) ንእምነትናን ትብዓትናን ከነደልድለን ኪሕግዘና ዚኽእል መገዲ እንታይ እዩ፧
3 ትብዓት ኪብሃል ከሎ፡ “ጸገማትን ሓደጋታትን ኬጋጥመካ ኸሎ ኸይፈራህካ ንኽትዛረብን ስጕምቲ ንኽትወስድን ዚሕግዘካ መንፈሳውን ስምዒታውን ሞራላውን ጽንዓት” ማለት እዩ። (ዘ ኒው ኢንተርፕሪተርስ ዲክሽነሪ ኦቭ ዘ ባይብል) ተባዓት እንተ ዄንና፡ ጽኑዓት፡ ቈራጻት፡ አረ ደፋራት እውን ኢና።—ማር. 6:49, 50፣ 2 ጢሞ. 1:7።
4 ኵላትና እምነትን ትብዓትን ኪህልወና ንምነ እኳ እንተ ዀንና፡ ብደረጃ ውልቀ ሰብ ግና ዝያዳ እምነትን ትብዓትን ዜድልየና ዀይኑ ይስምዓና ይኸውን። ነዘን ባህርያት እዚአን ብምንጽብራቕ ኣብነት ኪዀኑ ዚኽእሉ፡ ብኣሽሓት ዚቝጸሩ ሰባት ኣብ መጽሓፍ ቅዱስ ተመዝጊቦም ኣለዉ። ስለዚ፡ ንገለ ኻብቶም ኣብ መጽሓፍ ቅዱስ ተመዝጊቦም ዘለዉ ኣብነታት ምስ እንምርምሮ፡ ንእምነትናን ትብዓትናን ከነደልድለን ኪሕግዘና ይኽእል እዩ።
የሆዋ ምስ እያሱ ነበረ
5. እያሱ ኣብ ዕዮኡ ንኺዕወት እንታይ የድልዮ ነበረ፧
5 ብዛዕባ እቲ 3,500 ዓመት ይገብር እተፈጸመ ነገራት እስከ ንመርምር። እዚ ኸኣ፡ እቶም ብሚልዮናት ዚቝጸሩ እስራኤላውያን በታ ጽንዕቲ ኢድ የሆዋ ኻብ ባርነት ግብጺ ሓራ ምስ ወጹ፡ ድሕሪ 40 ዓመት ኣቢሉ እዩ። መራሒኦም ነብዪ ሙሴ እዩ ነይሩ። ሽዑ ሙሴ፡ ወዲ 120 ዓመት ከሎ፡ ንምድሪ ተስፋ ኣማዕድዩ ረኣያ እሞ፡ ኣብ ከረን ኔቦ ሞተ። ንእያሱ ማለት ነቲ ንዕኡ ዝተክኦ መራሒ ድማ “መንፈስ ጥበብ መልኦ።” (ዘዳ. 34:1-9) እስራኤላውያን ምድሪ ከነኣን ኪወርሱ ተቐሪቦም ነበሩ። እቲ መራሒኦም ዝነበረ እያሱ ንኺዕወት ጥበብ ኣምላኽ የድልዮ ነበረ። ኣብ ርእሲኡ፡ ኣብ የሆዋ ዘለዎ እምነት ኬርእን ኪተብዕን ኪጸንዕን እውን ነበሮ።—ዘዳ. 31:22, 23።
6. (ሀ) ብመሰረት እያሱ 23:6 እንታይ ንምግባር እዩ ትብዓት ዜድልየና፧ (ለ) ካብ ግብሪ ሃዋርያት 4:18-20፣ 5:29 እንታይ ንመሃር፧
6 እቲ እያሱ ዘርኣዮ ጥበብን ትብዓትን እምነትን ነቶም ምድሪ ከነኣን ኪወርሱ ንነዊሕ ዓመታት ዚዋግኡ ዝነበሩ እስራኤላውያን ኣበርቲዕዎም ኪኸውን ኣለዎ። ኰይኑ ግና፡ ንኺዋግኡ ጥራይ ዘይኰነስ፡ ነቲ እያሱ እተማሕጸኖም ነገራት ንኺፍጽምዎ እውን ትብዓት የድልዮም ነበረ። እያሱ ቐቅድሚ ሞቱ ኽሰናበቶም ከሎ፡ “ነቲ ኣብ መጽሓፍ ሕጊ ሙሴ እተጻሕፈ ዅሉ ኽትሕልውዎን ክትገብርዎን፡ ካብኡ ኸኣ ንየማን ኰነ ንጸጋም ከይትዘብሉስ፡ ኣዚኹም ጽንዑ [“ትብዑ፡” NW]” በሎም። (እያ. 23:6) ንሕና እውን፡ ብፍላይ ሰባት ትእዛዝ ኣምላኽ ከነፍርስ ኪደልዩና ኸለዉ፡ ንየሆዋ ወትሩ ንኽንእዘዞ ትብዓት የድልየና እዩ። (ግብሪ ሃዋርያት 4:18-20፣ 5:29 ኣንብብ።) መምርሒ ኺህበና ናብ የሆዋ ብምጽላይ ኣብኡ እንተ ተወኪልና፡ ትብዓት ኪህበና ይኽእል እዩ።
መገድና ብኸመይ ከነቕንዕ ንኽእል፧
7. እያሱ ንኺተብዕን መገዱ ንኬቕንዕን፡ እንታይ ክገብር የድሊ ነበረ፧
7 ፍቓድ ኣምላኽ ንኽንገብር ትብዓት ምእንቲ ኺህልወና፡ ንቓሉ ኸነጽንዖን ኣብ ግብሪ ኸነውዕሎን ይግባእ። እያሱ ንሙሴ ኽትክኦ ኸሎ፡ የሆዋ ኸምዚ በሎ፦ “ከምቲ ሙሴ ባርያይ ዝአዘዘካ ዅሉ ሕጊ ንምግባሩ ኽትሕልዎ ጥራይ ደኣ፡ ጽናዕን ኣዚኻ ትባዕን። . . . ነቲ ኣብኡ እተጻሕፈ ምእንቲ ተጠንቂቕካ ኽትገብሮስ፡ መዓልትን ለይትን ኣስተንትኖ እምበር፡ እዚ መጽሓፍ ሕጊ እዚ ኻብ ኣፍካ ኣይትፍለ። ሽዑ መገድኻ ተቕንዕ እሞ፡ ሽዑ ድማ ኪሰልጠካ እዩ።” (እያ. 1:7, 8) እያሱ ነዚ ምኽሪ እዚ ስዒብዎ፡ ‘መገዱ እውን ቀኒዕዎ እዩ።’ ንሕና እውን ከምኡ እንተ ጌርና፡ ዓብዪ ትብዓት ኪህልወና፡ ኣብ ኣገልግሎት ኣምላኽ ከኣ ኪቐንዓና እዩ።
ጥቕሲ ዓመት 2013፦ ‘ጽናዕ፡ ትባዕ፡ የሆዋ ኣምላኽካ ምሳኻ እዩ።’ —እያሱ 1:9፡ NW።
8. ጥቕሲ ዓመት 2013፡ ካበየነይቲ ጥቕሲ እያ ተወሲዳ፧ እተን ቃላት እቲአንከ ብኸመይ እየን ኪሕግዛኻ፧
8 የሆዋ ንእያሱ፡ “ጽናዕ፡ ትባዕ፡ . . . እግዚኣብሄር [“የሆዋ፡” NW] ኣምላኽካ፡ ኣብ እትኸዶ ዅሉ ምሳኻ እዩ እሞ፡ ኣይትፍራህ ኣይትሸበር ከኣ” ምስ በሎ፡ እያሱ ኣዝዩ ተበራቲዑ ኪኸውን ኣለዎ። (እያ. 1:9) የሆዋ ምሳና እውን ኣሎ። ስለዚ እምበኣር፡ ፈተናታት እኳ እንተ ኣጋጠመና፡ ‘ኣይንፍራህ፡ ኣይንሸበር ከኣ።’ ብፍላይ ከኣ፡ ነተን ‘ጽናዕ፡ ትባዕ፡ የሆዋ ኣምላኽካ ምሳኻ እዩ’ ዚብላ ቓላት ከነስተብህለለን ይግባእ። እዘን ኣብ እያሱ 1:9 ዚርከባ ቓላት፡ ጥቕሲ ዓመት 2013 ኪዀና ተመሪጸን እየን። ኣብቲ ዚቕጽል ኣዋርሕ ድማ እዘን ንእያሱ እተነግራኦ ቓላት ኰና ቓላትን ተግባራትን እቶም እምነትን ትብዓትን ዘርኣዩ ኻልኦት ሰባት ብርግጽ ኬበርታዓና እዩ።
ብትብዓት ፍቓድ ኣምላኽ መረጹ
9. ረሃብ እምነትን ትብዓትን ዘርኣየት ብኸመይ እያ፧
9 እያሱ ኽልተ ሰለይቲ ናብ ከነኣን ምስ ለኣኸ፡ ረሃብ እታ ኣመንዝራ ሓብኣቶም፡ ንጸላእቶም ከኣ ግጉይ ሓበሬታ ሃበቶም። እስራኤላውያን ንከተማ ያሪኮ ኼጥፍእዋ ኸለዉ ድማ፡ ረሃብ ሳላ እምነታን ትብዓታን ምስ ስድራ ቤታ ደሓነት። (እብ. 11:30, 31፣ ያእ. 2:25) ንሳ ንየሆዋ ምእንቲ ኸተሐጕስ፡ ነቲ ዘይስነ ምግባራዊ ናብራኣ ኸም ዝገደፈቶ ፍሉጥ እዩ። ገሊኦም ክርስትያን ዝዀኑ ሰባት፡ ንኣምላኽ ምእንቲ ኼሐጕሱ ኢሎም፡ ከምኡ ዝኣመሰለ ለውጢ ንምግባር እምነትን ትብዓትን ሞራላዊ ጽንዓትን ኣርእዮም እዮም።
10. ሩት ንየሆዋ ኸተምልኽ ዝመረጸት ኣብ ከመይ ዝበለ ዅነታት እያ፧ ብኸመይከ ተባረኸት፧
10 ድሕሪ ሞት እያሱ፡ እታ ሞኣባዊት ዝነበረት ሩት ብትብዓት ንየሆዋ ኸተምልኽ መረጸት። ብዓል ቤታ እስራኤላዊ ስለ ዝነበረ፡ ብዛዕባ የሆዋ እተወሰነ ፍልጠት ነይርዋ ኪኸውን ይኽእል እዩ። እታ መበለት ዝነበረት ናእሚ ሓማታ፡ ኣብ ሞኣብ እያ ትነብር ነይራ፣ ኰይኑ ግና ናብታ ኣብ እስራኤል እትርከብ ከተማ ቤት-ልሄም ክትግዕዝ ወሰነት። ኣብ መገዲ ድማ ናእሚ ንሩት ናብ ህዝባ ኽትምለስ ተማሕጸነታ፡ እታ ሞኣባዊት ዝነበረት ሩት ግና፡ “ሐዲገኪ ኻባኺ ንድሕሪት ክምለስሲ ግዲ አይትበልኒ። . . . ህዝብኺ ህዝበይ፡ ኣምላኽኪ ድማ ኣምላኸይ እዩ” በለታ። (ሩት 1:16) ሩት ናይ ብልባ እያ ኸምኡ ኢላ። ድሕሪ ገለ ግዜ፡ ዘመድ ናእሚ ዝዀነ ቦኣዝ ንሩት ተመርዓዋ፣ ንሳ ኸኣ ወዲ ወለደት፣ እኖሓጎ ዳዊትን የሱስን ድማ ኰነት። እወ፡ የሆዋ ነቶም እምነትን ትብዓትን ዜርእዩ ሰባት ይባርኾም እዩ።—ሩት 2:12፣ 4:17-22፣ ማቴ. 1:1-6።
ሓያሎ ኣገልገልቲ ኣምላኽ ንህይወቶም ኣብ ሓደጋ ኣእተውዋ
11. ዮያዳን የሆሸባን ትብዓት ዘርኣዩ ብኸመይ እዮም፧ እዚኸ እንታይ ዓመመ፧
11 የሆዋ ነቶም ፍቓዱ ምእንቲ ኺገብሩን ንኣሕዋቶም ምእንቲ ኼዕቝቡን ኢሎም ጥቕሚ ርእሶም ዚስውኡ ክርስትያናት ከም ዚድግፎም ምፍላጥና፡ ንእምነትናን ትብዓትናን የደልድለን እዩ። ንኣብነት፡ ብዛዕባ እቲ ሊቀ ኻህናት ዝነበረ ዮያዳን የሆሸባ ሰበይቱን እሞ ንመርምር። ንጉስ ኣሓዝያ ምስ ሞተ፡ ኣዲኡ ዓታልያ ብዘይካ ንዮኣስ፡ ንዅሎም ዝተረፉ ዘርኢ ንጉስ ቀቲላ፡ ኣብ ዝፋን ደየበት። ዮያዳን የሆሸባን ግና፡ ህይወቶም ኣብ ሓደጋ ኣእትዮም ንዮኣስ ወዲ ኣሓዝያ ንሽዱሽተ ዓመት ሓብእዎ። ኣብ ሻብዓይ ዓመት ድማ፡ ዮያዳ ንዮኣስ ኣንጊሱ ንዓታልያ ኣቕተላ። (2 ነገ. 11:1-16) ጸኒሑ፡ ንጉስ ዮኣስ ንቤተ መቕደስ ኪጽግን ከሎ፡ ዮያዳ ደጊፍዎ እዩ። ዮያዳ ኣብ መበል 130 ዓመቱ ኺመውት ከሎ ኸኣ፡ “ኣብ እስራኤል ንኣምላኽን ነታ ቤቱን ጽቡቕ ስለ ዝገበረሎም፡” ምስ ነገስታት ተቐብረ። (2 ዜና 24:15, 16) ብዘይካዚ፡ እቲ ዮያዳን ሰበይቱን ብትብዓት ዝወሰድዎ ስጕምቲ፡ ነቲ ኻብ ዳዊት ናብ መሲሕ ዚመርሕ ወለዶ ኸም ዚዕቀብ ገይርዎ እዩ።
12. ዔቤድ-ሜሌክ ብትብዓት እንታይ ስጕምቲ ወሰደ፧
12 እቲ ኣብ ቤት ንጉስ ጼዴቅያስ ስሉብ ዝነበረ ዔቤድ-ሜሌክ፡ ንኤርምያስ ኬድሕን ኢሉ ህይወቱ ኣብ ሓደጋ ኣውዲቑ እዩ። ንጉስ ንኤርምያስ ኣብ ኢድ መሳፍንቲ ይሁዳ ኣሕሊፉ ምስ ሃቦ፡ ንሳቶም መናዓቢ ኸም ዝዀነ ገይሮም ብሓሶት ብምኽሳስ፡ ኣብ ጨቃው ዔላ ኺመውት ደርበይዎ። (ኤር. 38:4-6) ዔቤድ-ሜሌክ ንኤርምያስ ብዙሓት ሰባት ከም ዚጸልእዎ እናፈለጠ፡ ህይወቱ ኣብ ሓደጋ ኣእትዩ ኣብ ቅድሚ ንጉስ ጼዴቅያስ ቀሪቡ ንኤርምያስ ለመነሉ። ጼዴቅያስ ንዔቤድ-ሜሌክ ሰምዖ፣ 30 ሰባት ምስ ዔቤድ-ሜሌክ ኪኸዱ ብምእዛዝ ከኣ ንኤርምያስ ኣድሓኖ። ኣምላኽ ድማ ንዔቤድ-ሜሌክ ባቢሎናውያን ንየሩሳሌም ኪወርሩዋ ኸለዉ፡ ነፍሱ ኸም እትነሓፍ ብነብዪ ኤርምያስ ኣቢሉ ኣረጋገጸሉ። (ኤር. 39:15-18) እወ፡ ኣምላኽ ነቶም ፍቕዱ ንኺገብሩ ትብዓት ዜርእዩ ሰባት ይባርኾም እዩ።
13. እቶም ሰለስተ እብራውያን ብትብዓት እንታይ ስጕምቲ ወሰዱ፧ ካብ ተመክሮኦምከ እንታይ ክንመሃር ንኽእል፧
13 ኣብ ሻብዓይ ዘመን ቅ.ክ.፡ ሰለስተ እብራውያን ኣገልገልቲ የሆዋ፡ ብዘርኣይዎ እምነትን ትብዓትን ተባሪኾም እዮም። ንጉስ ነቡካድነጻር ንዅሎም ሹማምንቲ ባቢሎን ኣኪቡ፡ ንሓደ ነዊሕ ምስሊ ወርቂ ኺሰግዱሉ ኣዘዘ። ዘይሰገደ ኸኣ ኣብ እቶን ሓዊ ኺድርበ ምዃኑ ተነግረ። እቶም ሰለስተ እብራውያን ንነቡካድነጻር ብኣኽብሮት፡ “እቲ እነምልኾ ኣምላኽ ካብቲ ጕሁር እቶን ሓዊ ኼናግፈና ይኽእል እዩ፡ ካብ ኢድካውን ኬናግፈና እዩ። ዎ ንጉስ፡ ንሱ ኼናግፈና እንተ ዘይፈተወ፡ ንሕናስ ንኣማልኽትኻ ኸም ዘይነምልኾም፡ ነቲ ዘቘምካዮ ምስሊ ወርቂውን ከም ዘይንሰግደሉ ፍለጥ” በልዎ። (ዳን. 3:16-18) እቶም ሰለስተ እብራውያን ዝደሓኑሉ ዜደንቕ መገዲ፡ ኣብ ዳንኤል 3:19-30 ብንጹር ተገሊጹ ኣሎ። ኣብ እቶን ሓዊ ኸም እንድርበ ዚገልጽ ትእዛዝ እኳ እንተ ዘይተዋህበ፡ ንንጽህናና ዚፍትን ፈተናታት የጋጥመና እዩ፣ በቲ እነርእዮ እምነትን ትብዓትን ኣምላኽ ከም ዚባርኸና ድማ ርግጸኛታት ክንከውን ንኽእል ኢና።
14. ብመሰረት ዳንኤል ምዕራፍ 6፡ ዳንኤል ብትብዓት እንታይ ስጕምቲ ወሰደ፧ ውጽኢቱኸ እንታይ ነበረ፧
14 ጸላእቲ ዳንኤል ኣብ ቅድሚ ንጉስ ዳርዮስ ቀሪቦም፡ “ዎ ንጉስ፡ ንኣኻ እንተ ዘይኰይኑ፡ ንዝዀነ ይኹን ኣምላኽ ወይስ ንሰብ ዝለመነ ኣብ ጕድጓድ ኣናብስ ከም ዚድርበ፡ ትእዛዝ ንጉስ ኪጸንዕ፡ ብርቱዕ ክልክል ከኣ ኪእወጅ” ብምባል፡ ኣዋጅ ከም ዚወጽእ ምስ ገበሩ፡ ዳንኤል እምነትን ትብዓትን ኣርእዩ እዩ። ዳንኤል እቲ ሕጊ እቲ ኸም እተጻሕፈ ምስ ፈለጠ፡ “ናብ ቤቱ ኸደ። እተን መሳዅቲ እታ ኣብ ደርቢ ዝነበረት ቤቱ ናብ የሩሳሌም ኣቢለን ተኸፊተን ነበራ እሞ ከምቲ ቐደም ዚገብሮ ዝነበረ ሰለስተ ሳዕ ኣብ መዓልቲ ኣብ ቅድሚ ኣምላኹ ብብርኩ እናተምበርከኸ፡ ጸለየን አመስገነን።” (ዳን. 6:6-10) እቲ ተባዕ ዝነበረ ዳንኤል ናብ ጕድጓድ እኳ እንተ ተደርበየ፡ የሆዋ ግና ኣድሓኖ።—ዳን. 6:16-23።
15. (ሀ) ኣኪላስን ጵርስኪላን ብኸመይ እዮም እምነትን ትብዓትን ዘርኣዩ፧ (ለ) እቲ የሱስ ኣብ ዮሃንስ 13:34 እተዛረቦ ቓላት እንታይ ትርጕም እዩ ዘለዎ፧ ሓያሎ ክርስትያናት ነዛ ፍቕሪ እዚኣ ዘርኣይዋኸ ብኸመይ እዮም፧
15 ብምንታይ ምኽንያት ምዃኑ እኳ እንተ ዘይተገልጸ፡ ኣኪላስን ጵርስኪላን ‘ኣብ ክንዲ ህይወት ጳውሎስ ክሳዶም ኣሕሊፎም’ እዮም። (ግብ. 18:2፣ ሮሜ 16:3, 4) ምስቲ የሱስ፡ “ንሓድሕድኩም ክትፋቐሩ፡ ከምቲ ኣነ ዘፍቀርኩኹም፡ ንስኻትኩም እውን ንሓድሕድኩም ክትፋቐሩ፡ ሓድሽ ትእዛዝ እህበኩም ኣለኹ” ብምባል እተዛረቦ ቓላት ብምስምማዕ ከኣ እዮም ብትብዓት ነዚ ስጕምቲ እዚ ወሲዶም። (ዮሃ. 13:34) ኣብ ሕጊ ሙሴ ሓደ ሰብ ንብጻዩ ኸም ርእሱ ገይሩ ኼፍቅሮ ይሕተት ነበረ። (ዘሌ. 19:18) እቲ የሱስ ዝሃበና ትእዛዝ ግና፡ ከምቲ ንሱ ዝገበሮ ህይወትና ኣብ ክንዲ ኻልኦት ኣሕሊፍና ንምሃብ እትድርኽ ፍቕሪ ንኸነርኢ ዜተባብዕ ብምዃኑ፡ “ሓድሽ” እዩ ነይሩ። ሓያሎ ክርስትያናት ኣሕዋቶም ብጸላእቲ ምእንቲ ኸይግፍዑ ወይ ከይቅተሉ ንኼዕቝብዎም፡ ብትብዓት ‘ክሳዶም ኣሕሊፎም’ ብምሃብ ፍቕሪ ኣርእዮም እዮም።—1 ዮሃንስ 3:16 ኣንብብ።
16, 17. ንገሊኦም ቀዳሞት ክርስትያናት እንታይ ፈተና እዩ ኣጋጢምዎም፧ እዚኸ ምስቲ ኣብዚ ግዜና ንዘለዉ ገሊኦም ክርስትያናት ዘጋጠሞም ፈተናታት ብኸመይ ይመሳሰል፧
16 ቀዳሞት ክርስትያናት፡ ኣብነት የሱስ ብምስዓብ፡ ብትብዓት ንየሆዋ ጥራይ እዮም ዜምልኹ ነይሮም። (ማቴ. 4:8-10) ንኽብሪ ሃጸይ ሮሜ ኢሎም ዕጣን ከይዓጥኑ ኣብዮም እዮም። (ስእሊ ርአ።) ዳንኤል ፒ. ማኒክስ፡ “ጕሁር ሓዊ ዘለዎ መሰውኢ ኣብቲ ቦታ እኳ እንተ ነበረ፡ መብዛሕትኦም ክርስትያናት ኣብ መትከሎም ጸኒዖም እዮም። ሓደ እሱር፡ ዕጣን ቈንጢሩ ኣብቲ ሓዊ ምስ ዜንብር ጥራይ፡ መስዋእቲ ኸም ዝገበረ ዚገልጽ ወረቐት ምስክር ከም ዚውሃቦ፡ ናጻ ኸኣ ከም ዚልቀቕ ይፈልጥ ነበረ። ብዘይካዚ፡ እዚ ተግባር እዚ ነቲ ሃጸይ ንምምላኽ ዘይኰነስ፡ ከም ርእሲ ግዝኣት ሃጸይ መጠን ኣፍልጦ ምሃብ ጥራይ ከም ዜመልክት ብንጹር ይግለጸሉ ነይሩ እዩ። ምስናይዚ ግና፡ ኬምልጥ ኢሉ ዝፈተነ ክርስትያን ዳርጋ የለን ኪብሃል ይከኣል እዩ።”—ዞስ ኣባውት ቱ ደይ።
17 ኣብዚ ዘመንና እውን፡ ኣብ መዳጐኒ ደንበታት ናዚ ዝነበሩ ሞት ዚጽበዮም ዝነበረ ክርስትያናት፡ ንየሆዋ ኸም ዝኸሓዱ ዚገልጽ ጽሑፍ እንተ ፈሪሞም ናጻ ኸም ዚልቀቑ ብዙሕ ኣጋጣሚታት ተዋሂብዎም ነይሩ እዩ። መብዛሕትኦም ግና ኣይፈረሙን። ኣብዚ ቐረባ ግዜ፡ ኣብ ሩዋንዳ ጃምላዊ ቕትለት ምስ ተኻየደ፡ ቱትሲን ሁቱን ናይ የሆዋ መሰኻኽር ንህይወቶም ኣብ ሓደጋ ብምእታው ንሓድሕዶም ተዓቛቚቦም እዮም። ንኸምዚ ዝኣመሰለ ፈተናታት ንኽትሰግሮ እምነትን ትብዓትን ይሓትት።
የሆዋ ምሳና ምዃኑ ዘክር
18, 19. ኣብ ዕዮ ስብከት እምነትን ትብዓትን ብምርኣይ ኣብነት ዚዀኑና ኣብ መጽሓፍ ቅዱስ ተጠቒሶም ዘለዉ ሰባት እኒ መን እዮም፧
18 ኣብቲ ንሰብኣውያን ኣገልገልቲ ኣምላኽ እተዋህቦም ዝዓበየ ዕዮ ናይ ምክፋል መሰል ረኺብና ኢና። እዚ ኸኣ፡ መልእኽቲ መንግስቲ ኣምላኽ ምእዋጅን ደቀ መዛሙርቲ ምግባርን ዜጠቓልል እዩ። (ማቴ. 24:14፣ 28:19, 20) የሱስ ፍጹም ኣብነት ስለ ዝገደፈልናስ፡ ኣየ ኽንደይ ከነማሱ ዘይግብኣና! “ንሱ መንግስቲ ኣምላኽ እናሰበኸን እናኣበሰረን ፍቕዳ ኸተማታትን ዓድታትን ይዘውር ነበረ።” (ሉቃ. 8:1) ንሕና እውን ኣብነቱ ብምስዓብ ብስራት መንግስቲ ኣምላኽ ምእንቲ ኽንሰብኽ፡ እምነትን ትብዓትን የድልያና እየን። ብሓገዝ ኣምላኽ ንሕና እውን ከም ኖህ ተባዓት ክንከውን ንኽእል ኢና። ኖህ፡ ነታ ብማይ ኣይሂ ኽትጠፍእ ቀሪባ ዝነበረት “ፍርሃት ኣምላኽ ናይ ዘይብሎም ዓለም” ብድፍረት ዚሰብኽ “ሰባኽ ጽድቂ” እዩ ነይሩ።—2 ጴጥ. 2:4, 5።
19 ጸሎት ንኽንሰብኽ ይሕግዘና እዩ። መስጐጕቲ ዝወረዶም ገሊኦም ሰዓብቲ ክርስቶስ፡ ‘ቃል ኣምላኽ ብትብዓት ኪዛረቡ’ ሓይሊ ኺውሃቦም ምስ ጸለዩ፡ ጸሎቶም ተመሊሱ እዩ። (ግብሪ ሃዋርያት 4:29-31 ኣንብብ።) ካብ ቤት ናብ ቤት እናኸድካ ምስባኽ ዜፍርሃካ እንተ ዀይኑ፡ ዝያዳ እምነትን ትብዓትን ንኺውሃበካ እንተ ጸሊኻ፡ የሆዋ ንጸሎትካ ኺምልሶ እዩ።—መዝሙር 66:19, 20 ኣንብብ። *
20. ከም ኣገልገልቲ እምላኽ መጠን እንታይ ደግፍ እዩ ዘሎና፧
20 ኣብዛ እከይን ሽግርን ዝመልኣ ዓለም ፈተናታት እናኣጋጠመና ኽነሱ፡ ፍቓድ ኣምላኽ እናገበርና ኽንነብር ቀሊል ኣይኰነን። ኰይኑ ግና በይንና ኣይኰንናን። ኣምላኽ ምሳና እዩ። እቲ ርእሲ ጉባኤ ዝዀነ ወዱ እውን ምሳና እዩ። ብዘይካዚ፡ ኣብ መላእ ዓለም ልዕሊ 7,000,000 ዝዀኑ ናይ የሆዋ መሰኻኽር ብጾትና ኣለዉ። እምበኣር ምስኣቶም ሓቢርና፡ ነታ ‘ጽናዕ፡ ትባዕ፡ የሆዋ ኣምላኽካ ምሳኻ እዩ’ እትብል ጥቕሲ ዓመት 2013 እናዘከርና፡ ወትሩ እምነት ነርኢ፡ ብስራት መንግስቲ ኣምላኽ ከኣ ብቐጻሊ ንስበኽ።—እያ. 1:9።
^ စာပိုဒ်၊ 19 ኣብ ናይ 15 ለካቲት 2012 ግምቢ ዘብዐኛ እትርከብ፡ “ጽናዕን ኣዚኻ ትባዕን” ዘርእስታ ዓንቀጽ፡ ትብዓት ብምርኣይ ኣብነት ዚዀኑና ኻልኦት ሰባት እውን ተጠቒሶም ኣለዉ።


text:
ምዕራፍ 41
ብናይ መን ሓይሊ እዩ ተኣምራት ዝገበረ፧
ማቴዎስ 12:22-32 ማርቆስ 3:19-30 ሉቃስ 8:1-3
የሱስ ዝገበሮ ኻልኣይ ዙረት ስብከት
ኣጋንንቲ ኣውጽአ፡ ይቕረ ዘይብሃሎ ሓጢኣት ከም ዘሎ እውን ኣጠንቀቐ
የሱስ ኣብ ቤት ስምኦን እቲ ፈሪሳዊ ብዛዕባ ሕድገት ሓጢኣት ድሕሪ ምዝራቡ ብዙሕ ከይጸንሐ፡ ኣብ ገሊላ ኻልእ ዙረት ስብከት ጀመረ። ኣብቲ ግዜ እቲ፡ ካልኣይ ዓመት ኣገልግሎቱ ሒዙ ነይሩ፣ በይኑ ኸኣ ኣይኰነን ዚጐዓዝ ነይሩ። እቶም 12 ሃዋርያትን “ካብ እኩያት መናፍስትን ካብ ሕማምን ዝሓወያ” ገለ ኣንስትን ምስኡ ነበራ። (ሉቃስ 8:2) ገለ ኻባታተን ማርያም መግደላዊትን ሱሳናን እታ ሰብኣያ ኣዛዝ ቤት ሄሮድስ ዝነበረ ዮሃናን ዚብሃላ ነበራ።
ብዙሓት ሰባት ብዛዕባ የሱስ እናፈለጡ ብዝኸዱ መጠን፡ ብዛዕባ ንጥፈታቱ ዚልዓል ዝነበረ ኽርክር እናበርትዐ ኸደ። ጋኔን ዝሓደሮ ዕዉርን ዓባስን ምስ ኣምጽኡሉ እሞ ንሱ ምስ ኣሕወዮ ኸኣ፡ ክርክር ተላዕለ። እቲ ሰብኣይ ካብ ቍጽጽር ጋኔን ሓራ ዀነ፡ ኪርእን ኪዛረብን ድማ ከኣለ። እቶም ህዝቢ ድማ ኣስተንከሩ፣ “እዝስ እቲ ወዲ ዳዊት ደዀን ይኸውን፧” ከኣ በሉ።—ማቴዎስ 12:23።
እቶም ኣብታ የሱስ ዝነበረላ ቤት ተኣኪቦም ዝነበሩ ህዝቢ ኣዝዮም ብዙሓት ብምንባሮም፡ ንሱን ደቀ መዛሙርቱን ኪበልዑ እኳ ኣይከኣሉን። የሱስ እቲ እተተስፈወሉ “ወዲ ዳዊት” ምዃኑ ዝሓሰቡ ግና ኵሎም ኣይነበሩን። ገሊኦም ጸሓፍትን ፈሪሳውያንን ካብ ርሑቕ፡ ካብ የሩሳሌም ዝመጹ፡ ካብ የሱስ ኪምሃሩ ወይ ንዕኡ ኺድግፍዎ ኢሎም ኣይኰኑን። የግዳስ፡ “ብኤል-ዜቡል ኣለዎ” ይብሉ ነበሩ፣ ስለዚ ድማ፡ ምስ “ሓለቓ ኣጋንንቲ” ሕብረት ከም ዘለዎ ይዛረቡ ነበሩ። (ማርቆስ 3:22) ኣዝማድ የሱስ ብዛዕባ እቲ ህውከት ምስ ሰምዑ፡ ኪሕዝዎ መጹ። ስለምንታይ፧
ምኽንያቱ፡ ክሳዕ ሽዑ ኣሕዋት የሱስ፡ ንሱ ወዲ ኣምላኽ ከም ዝዀነ ኣይኣመኑን ነበሩ። (ዮሃንስ 7:5) እቲ ኣብ ህዝቢ ኽርክር ኣለዓዒሉ እተባህለ የሱስ ከኣ፡ ካብቲ ምሳታቶም ኣብ ናዝሬት ዝዓበየ የሱስ እተፈልየ እዩ ዀይንዎም። ስለዚ፡ ኣእምሮኡ ሓሚሙ ኪኸውን ኣለዎ ኢሎም ስለ ዝሓሰቡ፡ “ተጸሊሉ” በሉ።—ማርቆስ 3:21።
እቲ መርትዖ ግና እንታይ እዩ ዜረጋግጽ ነይሩ፧ የሱስ ነቲ ጋኔን ዝሓደሮ ምስ ኣሕወዮ፡ ኪርእን ኪዛረብን ክኢሉ እዩ። ነዚ ዝኸሓደ ሓደ እኳ ኣይነበረን። ጸሓፍትን ፈሪሳውያንን ብናይ ሓሶት ክሲ ገይሮም ነዚ ኼቈናጽብዎ ፈተኑ። “እዚ፡ ብዘይካ ብብኤል-ዜቡል እቲ ሓለቓ ኣጋንንቲ፡ ንኣጋንንቲ ኣየውጽኦምን እዩ” በሉ።—ማቴዎስ 12:24።
የሱስ ከኣ፡ እቶም ጸሓፍትን ፈሪሳውያንን ዚሓስብዎ ዚነበሩ ፈሊጡ፡ “ንሓድሕዳ እተኸፋፈለት ኵላ መንግስቲ ትጠፍእ፣ ንሓድሕዳ እተኸፋፈለት ኵላ ኸተማ ወይ ቤት እውን ኣይትቐውምን። ከምኡ ድማ፡ ሰይጣን ንሰይጣን ዜውጽኦ እንተ ዀይኑ፡ ንሓድሕዱ ተኸፋፊሉ ማለት እዩ፣ መንግስቱ ደኣ እሞ ኸመይ ኢላ ትቐውም፧” በሎም።—ማቴዎስ 12:25, 26።
ከመይ ዝበለ ሓያል ዘረባ ዀን እዩ! ገሊኦም ኣይሁድ ኣጋንንቲ የውጽኡ ምንባሮም፡ ፈሪሳውያን ይፈልጡ ነይሮም እዮም። (ግብሪ ሃዋርያት 19:13) ስለዚ፡ የሱስ፡ “ኣነ ንኣጋንንቲ ብብኤል-ዜቡል ዘውጽኦም እንተ ዀይነ፡ ደቅኹም ደኣ ብመን እዮም ዜውጽእዎም፧” ኢሉ ሓተቶም። ብኻልእ ኣዘራርባ፡ እቲ ንየሱስ ዘቕረብዎ ኽሲ፡ ንዓታቶም እውን ዚምልከት እዩ ነይሩ። የሱስ ቀጺሉ፡ “ኣነ ንኣጋንንቲ ብመንፈስ ኣምላኽ ዘውጽኦም እንተ ዀይነ ግና፡ መንግስቲ ኣምላኽ ደበኽ ኢላትኩም ኣላ” በሎም።—ማቴዎስ 12:27, 28።
የሱስ ንኣጋንንቲ ኼውጽእ ምኽኣሉ፡ መርትዖ እቲ ኣብ ልዕሊ ሰይጣን ዘለዎ ሓይሊ ምዃኑ ኼብርህ ከሎ፡ “ነቲ ሓያል ከይኣሰረ፡ ናብ ቤት ሓያል ኣትዩ ኣቕሑኡ ኺምንዝዕ ዚኽእል መን ኣሎ፧ ድሕሪኡ እዩ ቤቱ ዚብዝብዝ። እቲ ምሳይ ዘይኰነ ይጻረረኒ፣ እቲ ምሳይ ዘይእክብ ከኣ ይዘሩ” በሎም። (ማቴዎስ 12:29, 30) እቶም ጸሓፍትን ፈሪሳውያን ብርግጽ ኣንጻር የሱስ እዮም ነይሮም፣ እምበኣር፡ ልኡኻት ሰይጣን ምዃኖም እዮም ዜርእዩ ነይሮም። ንሰባት ካብቲ ደገፍ የሆዋ ዘለዎ ወዲ ኣምላኽ ይዘርውዎም ነበሩ።
የሱስ ነዞም ሰይጣናውያን ተጻረርቱ ኸምዚ ኢሉ ኣጠንቀቖም፦ “ንደቂ ሰብ ኵሉ ሓጢኣትን ዝጸረፍዎ ዘበለ ጸርፍን ኪሕደገሎም እዩ። ንመንፈስ ቅዱስ ዚጸርፍ ዘበለ ግና፡ ብናይ ዘለኣለም ሓጢኣት ተሓታቲ ይኸውን እምበር፡ ንዘለኣለም ሕድገት ኣይረክብን እዩ።” (ማርቆስ 3:28, 29) እዚ ዘረባ እዚ፡ ብንጹር ብናይ ኣምላኽ መንፈስ ቅዱስ ንእተፈጸመ ተግባር ናይ ሰይጣን እዩ ንዚብሉ እንታይ ማለት ምዃኑ እሞ ሕሰቦ!


text:
ሚእቲ ዓመት ኣብ ትሕቲ ግዝኣት መንግስቲ ኣምላኽ!
“ኣምላኽ ሰላም . . . ብሰናይ ግብሪ ዘበለ ፍቓዱ ኽትገብሩ የዕጥቕኩም።”—እብራውያን 13:20, 21።
መዝሙር፦ 40, 14
1. የሱስ ንዕዮ ስብከት ክሳዕ ክንደይ ይግደሰሉ ነይሩ፧ ግለጽ።
የሱስ ብዛዕባ መንግስቲ ኣምላኽ ምዝራብ ባህ ይብሎ ነይሩ እዩ። ብዛዕባ መንግስቲ ኣምላኽ ካብ ካልእ ጕዳይ ንላዕሊ ብዙሕ ከም እተዛረበ፡ ኣብ ኣገልግሎቱ ኸኣ ልዕሊ 100 ግዜ ኸም ዝጠቐሳ መጽሓፍ ቅዱስ ይገልጽ እዩ። እወ፡ ብዛዕባ መንግስቲ ኣምላኽ ብዙሕ ይግደስ ነይሩ እዩ።—ማቴዎስ 12:34 ኣንብብ።
2. እቲ ኣብ ማቴዎስ 28:19, 20 ዘሎ ትእዛዝ ኪውሃብ ከሎ፡ ኣብኡ ዝነበሩ ክንደይ ይዀኑ፧ ኣብዚ መደምደምታ እዚ ኽንበጽሕ እንኽእልከ ስለምንታይ ኢና፧
2 የሱስ ድሕሪ ምትንሳኡ፡ ምስቶም ኣወጅቲ መንግስቲ ኣምላኽ ኪዀኑ ተስፋ ዝገበረሎም 500 ሰባት ተራኸበ። (1 ቈረ. 15:6) መልእኽቲ መንግስቲ ኣምላኽ ን“ዅሎም ኣህዛብ” ኪሰብኩ ዝኣዘዞም ኣብቲ ግዜ እቲ ኪኸውን ይኽእል እዩ፣ እዚ ኸኣ፡ ኣብቲ እዋን እቲ ኸቢድ ዕዮ እዩ ነይሩ! * እዚ ዕዮ እዚ፡ “ክሳዕ መደምደምታ ስርዓት ዓለም” ከም ዚዕየ የሱስ ተነብዩ ነይሩ እዩ፣ እዚ ድማ ይፍጸም እዩ ዘሎ። ንስኻ እውን ኣብ ምፍጻም እዚ ትእዛዝን ትንቢትን እዚ እጃምካ ተበርክት ትህሉ ትኸውን።—ማቴ. 28:19, 20።
3. ነቲ ብስራት መንግስቲ ኣምላኽ ክንሰብኽ እተዋህበና ዕዮ ምእንቲ ኽንፍጽሞ፡ በየናይ ሰለሰተ መገድታት ኢና ኣጸቢቕና ተዓጢቕና፧
3 የሱስ ንሰዓብቱ፡ ኪሰብኩ ትእዛዝ ምስ ሃቦም፡ ‘ኣነ ምሳኻትኩም እየ’ ብምባል ቃል ኣትዩሎም እዩ። (ማቴ. 28:20) ስለዚ፡ እዚ ሰፊሕ ዕዮ ስብከት እዚ፡ ኣብ ትሕቲ መሪሕነቱ እዩ ዚካየድ። ኣምላኽና ድማ፡ ነዚ ዕዮ እዚ ምእንቲ ኽንፍጽሞ፡ ‘ብሰናይ ዘበለ’ ኣዕጢቑና እዩ። (እብ. 13:20, 21) ኣብዛ ዓንቀጽ እዚኣ፡ ካብቲ ሰናይ ዘበለ ነዚ ዚስዕብ ሰለስተ ነገራት ክንርኢ ኢና፦ (1) እቲ እተዋህበና ናውቲ፡ (2) እቲ እተጠቐምናሉ ሜላታት፡ (3) እቲ ዝረኸብናዮ ስልጠና። ፈለማ፡ ኣብ ዝሓለፈ 100 ዓመት እተጠቐምናሉ ናውቲ እስከ ንርአ።
እቲ ንጉስ ንኣገልገልቱ ኺሰብኩ የዕጥቖም
4. ኣብ ዕዮ ስብከትና እተፈላለየ ናውቲ እተጠቐምና ስለምንታይ ኢና፧
4 የሱስ ነቲ “ቓል መንግስቲ” ኣብ እተፈላለየ ዓይነት ሓመድ ምስ እተዘርአ ዘርኢ ኣመሳሲልዎ እዩ። (ማቴ. 13:18, 19) ሓደ ሓረስታይ ንግራቱ ኼዳልዋ ኸሎ እተፈላለየ ናውቲ እዩ ዚጥቀም። ብተመሳሳሊ፡ ኣብ ዝሓለፈ ዓመታት፡ ንጉስና ልቢ ሚልዮናት መልእኽቲ መንግስቲ ኣምላኽ ከም ዚቕበል ጌርና ንኸነዳልዎ ዚሕግዝና እተፈላለየ ናውቲ ሂቡና እዩ። ገሊኡ ናውቲ ንዓሰርተ ዓመት ወይ ካብኡ ንዚዛይድ እዋን ጠቓሚ ዀይኑ ጸኒሑ እዩ፣ ገሊኡ ድማ፡ ግዜ ዘይሓልፎ እዩ። ኰይኑ ግና፡ ኵሉ እዚ ናውቲ እዚ፡ ብእተፈላለየ መገዲ ኽእለትና ኸነመሓይሽ ሓጊዙና እዩ።
5. ካርድ ምስክርነት እንታይ እያ፧ ብኸመይከ ይጥቀሙላ ነይሮም፧
5 ንብዙሓት ኣገልግሎት ኪጅምሩ ዝሓገዘቶም ንዋት፡ እታ ኣስፋሕቲ መንግስቲ ኣምላኽ ካብ 1933 ኣትሒዞም ዚጥቀሙላ ዝነበሩ፡ ካርድ ምስክርነት እትብሃል ካርድ እያ። እታ ካርድ 7.6 ብ12.7 ሰንቲ ሜተር ኣቢላ እትኸውን እያ ነይራ፣ ሓጺር መልእኽቲ መጽሓፍ ቅዱስ ድማ ትሕዝ ነበረት። በብእዋኑ ኸኣ፡ ሓድሽ መልእኽቲ ዝሓዘት ሓዳስ ካርድ ትወጽእ ነበረት። እቲ መእተዊ ቐሊል እዩ ነይሩ! ቻርለስ አርለንመየር ዚብሃል ሓው ኣብዚ ኣገልግሎት እዚ ንፈለማ እዋን ኪካፈል ከሎ ወዲ ዓሰርተ ዓመት እዩ ነይሩ። ብዛዕባኣ ኺገልጽ ከሎ፡ “እቲ ልሙድ መእተዊ፡ ‘ነዛ ካርድ እዚኣዶ ኸተንብባ፧’ ዚብል እዩ ነይሩ። እቲ ብዓል ቤት ነታ ካርድ ምስ ኣንበባ ድማ፡ መጽሔት ሂብናዮ ንኸይድ ኔርና” በለ።
6. ካርድ ምስክርነት እንታይ ዕላማ እዩ ነይርዋ፧
6 ካርድ ምስክርነት ብእተፈላለየ መገዲ ጠቓሚት እያ ነይራ። ገሊኦም ኣስፋሕቲ ኣብ ዕዮ ስብከት ኪካፈሉ ሓያል ባህጊ እኳ እንተ ነበሮም፡ ሓፋራትን እንታይ ከም ዚብሉ ዘይፈልጡን እዮም ነይሮም። ካልኦት ከኣ ብዙሕ ይዛረቡ ነይሮም። ነቲ ብዓል ቤት ኣብ ውሽጢ ሒደት ደቓይቕ ኵሉ እቲ ዚፈልጥዎ ይነግርዎ ነበሩ፣ እቲ መእተዊኦም ድማ ኵሉ ሳዕ ብሜላ ኣይነበረን! እታ ካርድ ምስክርነት ግና፡ ብሒደት ምሩጻት ቃላት፡ ኣብ ክንዲ እቲ ኣስፋሒ “ትዛረብ” ነበረት።
7. ገሊኣቶም ነታ ካርድ ኪጥቀሙ ኸለዉ እንታይ ጸገማት ኣጋጢምዎም፧
7 ይኹን እምበር፡ ጸገማት እውን ነይሩ እዩ። ግሬስ ስቴፕ እትብሃል ንነዊሕ ዓመታት ናይ የሆዋ ምስክር ዝዀነት ሓብቲ ተዘክሮኣ ኽትገልጽ ከላ፡ “ሓድሓደ እዋን፡ ‘እንታይ እዩ ዚብል፧ ባዕልኻ ዘይትነግረኒ፧’ ኢሎም ይሓትቱና ነይሮም” በለት። ብዘይካዚ፡ ገሊኦም ሰብ ቤት ነታ ካርድ ኬንብብዋ ኣይክእሉን ነይሮም። ካልኦት ከኣ፡ እታ ካርድ ንዓታቶም ዝሃብናዮም ስለ ዚመስሎም፡ ካብ ኣስፋሒ ተቐቢሎም ቤቶም ይዓጽዉ ነይሮም። እቲ ብዓል ቤት ኣዝዩ ዚጻረር እንተ ዀይኑ ድማ፡ ነታ ካርድ ኪቐዳድዳ ይኽእል እዩ። ይኹን እምበር፡ ኣሕዋትና ንሰባት ኪሰብኩን ወኪላት መንግስቲ ኣምላኽ ከም ዝዀኑ ብግህዶ ኼፍልጡን ክኢሎም እዮም።
8. ከመይ ጌርና ብተንቀሳቓሲት ፎኖግራፍ ከም እተጠቐምና ግለጽ። (ኣብ ገጽ 26 ዘላ ስእሊ ርአ።)
8 ኣብ 1930ታትን ኣብ መጀመርታ 1940ታትን እንጥቀመላ ዝነበረት ካልእ መሳርሒት ከኣ፡ ተንቀሳቓሲት ፎኖግራፍ እያ ነይራ፣ እታ መሳርሒት እቲኣ፡ ኣብ ክንዳኦም ኰይና እትዛረብ ስለ ዝነበረት ድማ፡ ገሊኦም ኣሕዋት ኣሮን ኢሎም ሳጓ ኣውጽኡላ። (ዘጸኣት 4:14-16 ኣንብብ።) ሓደ ኣስፋሒ፡ ብዓል ቤት ምስ ፈቐደሉ፡ ናይ ኣርባዕተ ደቒቕን ፈረቓን መደረ መጽሓፍ ቅዱስ ወሊዑ የስምዕ ነበረ፣ ድሕሪኡ፡ ጽሑፋት የበርክት ነበረ። ሓድሓደ እዋን፡ እተቐድሐ መልእኽቲ መጽሓፍ ቅዱስ ኪሰምዑ ብምሉኦም ኣባላት ስድራ ቤት ይእከቡ ነበሩ! ብ1934 ማሕበር ግምቢ ዘብዐኛ ኣብ ኣገልግሎት ክንጥቀመላ ተባሂላ እተዳለወት ተንቀሳቓሲት ፎኖግራፍ ከተፍሪ ጀመረት። ድሕሪ ግዜ፡ 92 ኣርእስቲ ዚሽፍን ቅዳሓት ተዳለወ።
9. ብፎኖግራፍ ዚግበር ዝነበረ ዕዮ ኽሳዕ ክንደይ ውጽኢታዊ ነይሩ፧
9 ሂላሪ ጎስሊን ዝስሙ ብዓል ቤት፡ ሓደ ኻብቲ እተቐድሐ መደረ መጽሓፍ ቅዱስ ምስ ሰምዐ፡ ነቲ ዘስምዖ ኣስፋሒ ነታ ፎኖግራፍ ንሓደ ሰሙን ኬለቅሖ ሓተቶ፣ ከምኡ ዝገበረ፡ ንጐረባብቱ መልእኽቲ መንግስቲ ኣምላኽ ምእንቲ ኼስምዖም ኢሉ እዩ። እቲ ኣስፋሒ ተመሊሱ ኺበጽሖም ከሎ፡ ሓያሎ ተገዳስነት ዘሕደሩ ሓደስቲ ሰባት ኪጽበይዎ ረኸቦም። ድሕሪ ግዜ፡ ብዙሓት ካብዚኣቶም ርእሶም ንየሆዋ ወፈዩ፣ ክልተ ደቂ ሂላሪ ኸኣ፡ ኣብ ቤት ትምህርቲ ጊልዓድ ተማሂረን ኣብ ወጻኢ ሃገር ኣገልጊለን እየን። ፎኖግራፍ ከም ካርድ ምስክርነት፡ ብዙሓት ዕዮ ስብከት ኪጅምሩ ሓጊዛ እያ። ጸኒሑ ድማ፡ እቲ ንጉስ ብቤት ትምህርቲ ቲኦክራስያዊ ኣገልግሎት ኣቢሉ ኣብ ኣፍ ኣገልገልቱ ቓላት ኣንበረ።
እቲ መልእኽቲ ንሰባት ንምብጻሕ፡ ኵሉ ዓይነት ሜላ ምጥቃም
10, 11. ጋዜጣታትን ረድዮን ናይ መጽሓፍ ቅዱስ ሓቂ ንምዝርጋሕ እተጠቐምናሉ ብኸመይ ኢና፧ እዚ ሜላታት እዚ ውጽኢታዊ ዝነበረኸ ስለምንታይ እዩ፧
10 ህዝቢ ኣምላኽ ብእተኻእሎም መጠን ንብዙሓት እቲ ብስራት ምእንቲ ኺነግሩ፡ ኣብ ትሕቲ መሪሕነት እቲ ንጉስ ኰይኖም እተፈላለየ ሜላታት ተጠቒሞም እዮም። ‘ዓየይቲ ሒደት’ ስለ ዝዀኑ ኸኣ፡ ከምኡ ምግባር ኣዝዩ ኣገዳሲ እዩ ነይሩ። (ማቴዎስ 9:37 ኣንብብ።) ኣብ መጀመርታ 20 ዘመን፡ ኣብቲ ህዝቢ የሆዋ ሒደት ዝነበሩሉ ቦታታት ንዚርከቡ ብዙሓት ሰባት ንምብጻሕ ጋዜጣታት ንጥቀም ኔርና ኢና። ኣብ ሰሰሙን ሓውና ቻርለስ ቴዝ ራስል ሓደ ስብከት ብተሌግራፍ ገይሩ ናብ ጕጅለ ኣዳለውቲ ጋዜጣ ይልእኽ ነበረ። ንሳቶም ከኣ ነቲ ስብከት ኣብ ሕቡራት መንግስትታት ኣመሪካን ካናዳን ኤውሮጳን ናብ ዝነበራ ጋዜጣታት ብተሌግራፍ ይልእክዎ ነበሩ። ብ1913 ስብከታት ሓውና ራስል ኣብ 2,000 ጋዜጣታት ተሓቲሙ፡ ብገምጋም ንልዕሊ 15,000,000 ኣንበብቲ ይበጽሕ ነበረ።
11 ሓውና ራስል ምስ ሞተ፡ ካልእ ነቲ ብስራት ንምዝርጋሕ ዚሕግዝ ውጽኢታዊ ዝዀነ ሜላ ኽንጥቀም ጀመርና። ብ16 ሚያዝያ 1922፡ ሓውና ጆሴፍ ፍራንክሊን ራዘርፎርድ ንኣስታት 50,000 ሰባት ሓደ ኻብቲ ናይ መጀመርታኡ ዝዀነ ፈነወ ረድዮ ኣስምዐ። ብ24 ለካቲት 1924 ከኣ፡ እቲ ዳብልዩ.ቢ.ቢ.ኣር (WBBR) ዚብሃል ናይ መጀመርታ መደበር ረድዮ ውድብ ፈነወኡ ጀመረ። ናይ 1 ታሕሳስ 1924 ግምቢ ዘብዐኛ ብዛዕባ እዚ ንሰባት ንምብጻሕ ዜኽእል ሓድሽ ሜላ ኽትገልጽ ከላ፦ “ረድዮ ኻብቲ ኽሳዕ ሕጂ እንጥቀመሉ መገድታት፡ ነቲ መልእኽቲ ሓቂ ንምዝርጋሕ ብቝጠባን ብውጽኢታውነትን ዝያዳ ዅሉ እተዋጽእ መገዲ ምዃና ኢና እንኣምን” በለት። ረድዮ እውን ከም ጋዜጣ፡ ኣብቲ ሒደት ኣስፋሕቲ መንግስቲ ኣምላኽ ዘለዉሉ ቦታታት ነቲ መልእኽቲ ናብ ብዙሕ ህዝቢ ንምብጻሕ ጠቒማ እያ።
12. (ሀ) ካብ ሜላታት እቲ ብግህዶ ዚግበር ምስክርነት እትፈትዎ ኣየናይ እዩ፧ (ለ) ብዛዕባ እቲ ብግህዶ ዚግበር ምስክርነት ዘሎና ፍርሂ ኸነሰንፍ እንታይ ኪሕግዘና ይኽእል፧
12 ሕጂ ድማ ነቲ ኣብ መጸበይ ኣውቶቡስን መደበር ባቡርን ደው መበሊ ማካይንን ኣደባባያትን ዕዳጋታትን ብግህዶ ዚግበር ምስክርነት ብዙሕ ኣትኵሮ ተገይሩሉ ኣሎ። ኣብዚ ኣገልግሎት እዚ ምክፋል ዜፍርሃካ እንተ ዀይኑ፡ ነቲ ኣንጀሎ ማኔራ ዝስሙ ገዲም ገያሺ ሓላዊ ዝሃቦ ሓሳብ ብጸሎት ክትሓስበሉ ትኽእል ኢኻ፣ ንሱ ኸምዚ በለ፦ “ንዅሉ እቲ ሓደስቲ ሜላታት ኣገልግሎት ንየሆዋ ኸነገልግሎ እንኽእለሉ ኻልእ መገዲ፡ ንዕኡ ዘሎና ተኣማንነት ከነርኢ እንኽእለሉ ኻልእ መገዲ፡ ንጽህናና ዚፍትን ካልእ ፈተና ጌርና ኢና ርኢናዮ፣ በቲ ንሱ ዚሓትተና ዘበለ መገዲ ኸነገልግሎ ፍቓደኛታት ምዃንና ኸነርኢ ድማ ሃንቀው ንብል ኔርና።” ፍርህና ኣሰኒፍና ብሓድሽ ሜላ ምግልጋል፡ ነቲ ኣብ የሆዋ ዘሎና ትውክልትን እምነትን የደልድለልና፣ መንፈሳውነትና ድማ ይውስኽ።—2 ቈረንቶስ 12:9, 10 ኣንብብ።
13. እቲ jw.org ዚብሃል ወብ ሳይትና እንታይ ዕማም እዩ ዚዓምም ዘሎ፧ ሰባት ነዚ ወብ ሳይት እዚ ኺርእይዎ ኣብ ምግባር ዝረኸብካዮ ተመክሮ ኣሎዶ፧
13 ሓያሎ ኣስፋሕቲ ብዛዕባ እቲ ብ700 ቋንቋታት ኣብ መጽሓፍ ቅዱስ እተመስረተ ጽሑፋት ኬንብቡሉን ኬራግፉሉን ዚኽእሉ jw.org ዚብሃል ወብ ሳይት ንሰባት ይነግሩ እዮም። መዓልቲ መዓልቲ፡ 1.6 ሚልዮን ሰባት ንወብ ሳይትና ይርእይዎ እዮም። ወብ ሳይትና ኸምቲ ረድዮ ቐደም ዝገበሮ፡ ነቶም ኣብ ርሑቕ ቦታታት ዚርከቡ ሰባት እውን ከይተረፈ ነቲ ብስራት የብጽሓሎም ኣሎ።
ኣገልገልቲ እቲ ብስራት ምስልጣን
14. ኣስፋሕቲ መንግስቲ ኣምላኽ እንታይ ስልጠና የድልዮም ነይሩ፧ ውጽኢታውያን መምህራን ኪዀኑ ዝሓገዞም ቤት ትምህርቲኸ እንታይ እዩ፧
14 ገለ ኻብቲ ብስራት መንግስቲ ኣምላኽ ንምዝርጋሕ እተጠቐምናሉ ናውትን ሜላታትን ርኢና ኣለና። እቲ ዝረኸብናዮ ስልጠናኸ እንታይ እዩ፧ ንኣብነት፡ ሓደ ብዓል ቤት ነቲ ብፎኖግራፍ ዝሰምዖ መልእኽቲ እንተ ተጻሪርዎ ወይ በቲ ኣብ ካርድ ምስክርነት ዘንበቦ መልእኽቲ ተገዳስነት እንተ ኣሕዲሩ፡ እቲ ኣስፋሒ እንታይ እዩ ዚገብር፧ ኣስፋሕቲ ንዜጋጥሞም ምጽራር ብኸመይ ብሜላ ኺዋጽኡሉ ኸም ዚኽእሉን ነቶም ቅኑዕ ዝልቦም ሰባት ብኸመይ ብኽእለት ኪምህርዎም ከም ዚኽእሉን ኪፈልጡ የድልዮም ነይሩ። ናታን ኖር ብመንፈስ ኣምላኽ ተለዓዒሉ፡ ኣስፋሕቲ ኣብ ኣገልግሎት ብኸመይ ኪዛረቡ ኸም ዘለዎም ስልጠና ኺውሃቦም ከም ዜድሊ ተረድአ። እሞኸ እንታይ ፍታሕ ተረኽበ፧ ብ1943 ናይ መጀመርታ ቤት ትምህርቲ ቲኦክራስያዊ ኣገልግሎት ኣብ ጉባኤታት ኪውሃብ ጀመረ። እቲ ቤት ትምህርቲ እቲ ድማ፡ ውጽኢታውያን መምህራን ክንከውን ሓጊዙና እዩ።
15. (ሀ) ገሊኦም ኣብ ቤት ትምህርቲ ቲኦክራስያዊ ኣገልግሎት ክፍሊ ኬቕርቡ ኸለዉ እንታይ እዩ ኣጋጢምዎም፧ (ለ) እቲ ኣብ መዝሙር 32:8 እተጠቕሰ የሆዋ ዝሃቦ ተስፋ ኣባኻ እተፈጸመ ብኸመይ እዩ፧
15 ብዙሓት ኣብ ቅድሚ ሰማዕቲ ምዝራብ ይኸብዶም ነይሩ እዩ። ሁልዮ ራሙ ዝስሙ ሓው ነቲ ብ1944 ኣብቲ ቤት ትምህርቲ ዝሃቦ ናይ መጀመርታ መደረኡ ኣይረስዖን እዩ። ብዛዕባ እንታይ እዩ ኣቕሪቡ፧ ብዛዕባ እቲ ኣብ መጽሓፍ ቅዱስ ኣብ ሓሙሽተ ፍቕድታት ጥራይ እተጠቕሰ ዶኤግ እዩ ኣቕሪቡ። ሁልዮ ኣብተን ሓሙሽተ ጥቕስታት ተመስሪቱ ምሉእ መደረ ኺዳሎ ነበሮ፣ ብዛዕባኡ ኺገልጽ ከሎ ድማ፡ “ኣብራኸይ ንሓድሕዱ ይዋቓዕ፡ ኣእዳወይ የንቀጥቅጥ፡ ኣስናነይ ሓርቀምቀም ይብል ነበረ” በለ። ወሲኹ እውን፡ “ነታ መደረይ ኣብ ውሽጢ ሰለስተ ደቒቕ ኣቕረብኩዋ። እዚ ንመጀመርታ ግዜይ ኣብ መድረኽ ዘጋጠመኒ ናይ መጀመርታ ተመክሮ እኳ እንተ ዀነ፡ በዚ ተስፋ ቘሪጸ ኣይሓደግኩዎን” በለ። ቈልዑ እውን ኣብ ጉባኤ መደረ ምቕራብ ቀሊል እኳ እንተ ዘይኰነሎም፡ ኣብቲ ቤት ትምህርቲ ኺካፈሉ ጀሚሮም እዮም። እቲ ኣቐዲሙ እተጠቕሰ ኣንጀሎ ማኔራ ኣብ ህዝባዊ ቤት ትምህርቲ ገና ኺምሃር ንዝጀመረ ሓደ ቘልዓ ዘቕረቦ ናይ መጀመርታ መደረ ኣይርስዖን እዩ። ንሱ ብዛዕባ እዚ ኺገልጽ ከሎ፡ “ኣዝዩ ፈሪሁ ስለ ዝነበረ፡ ነታ መደረኡ ኪጅምር ከሎ፡ እናተነኽነኸ ኺበኪ ጀመረ። ኪውድኣ ስለ ዝቘረጸ ግና፡ ነታ መደረ እናተነኽነኸ ኣቕረባ” በለ። ንስኻኸ፡ ሓፋር ስለ ዝዀንካ ወይ ዓቕምኻ ድሩት ስለ ዝዀነ፡ ኣብ ኣኼባታት ሓሳብ ምሃብ ወይ ብኻልእ መገዲ ምክፋል ትፈርህ ዲኻ፧ ፍርህኻ ምእንቲ ኸተሰንፍ ንየሆዋ ኺሕግዘካ ሕተቶ። ከምቲ ነቶም ቅድሚ ሕጂ ዝነበሩ ተምሃሮ ቤት ትምህርቲ ቲኦክራስያዊ ኣገልግሎት ዝሓገዞም፡ ንዓኻ እውን ኪሕግዘካ እዩ።—መዝሙር 32:8 ኣንብብ።
16. ቤት ትምህርቲ ጊልዓድ፡ (ሀ) ቅድሚ ሕጂ እንታይ ዕላማ እዩ ፈጺሙ፧ (ለ) ካብ 2011 ኣትሒዙ እንታይ ዕላማ እዩ ዚፍጽም ዘሎ፧
16 ህዝቢ የሆዋ ብቤት ትምህርቲ ቲኦክራስያዊ ኣገልግሎት ኣቢሎም ጥራይ ኣይኰኑን ስልጠና ዚረኽቡ። ሚስዮናውያንን ካልኦትን ኣብ ቤት ትምህርቲ ጊልዓድ ብምክፋሎም ብዙሕ ተጠቒሞም እዮም። ሓደ ኻብቶም መምህራን ከም ዝገለጾ፡ ዕላማ እቲ ቤት ትምህርቲ፡ “ኣብቶም ተምሃሮ፡ ኣብ ዕዮ ወንጌላውነት ንምስታፍ ዝያዳ ሓያል ባህጊ ምሕዳር” እዩ። ጊልዓድ ብ1943 እዩ ጀሚሩ፣ ካብ ሽዑ ኣትሒዙ ድማ፡ ልዕሊ 8,500 ኣብቲ ቤት ትምህርቲ ሰልጢኖም እዮም። ኣብ ጊልዓድ ዝሰልጠኑ ሚስዮናውያን ኣብ ኣስታት 170 ሃገራት ኣገልጊሎም እዮም። ካብ 2011 ኣትሒዙ ድማ፡ እቶም ኣብ ፍሉይ ናይ ምሉእ ግዜ ኣገልግሎት ዘለዉ፡—ማለት ፍሉያት ፈለምቲ፡ ገየሽቲ ሓለውቲ፡ ቤት-ኤላውያን፡ ወይ ኣብ ጊልዓድ ዘይተኻፈሉ ሚስዮናውያን፡—ጥራይ እዮም ናብዚ ቤት ትምህርቲ እዚ ዚኣትዉ።
17. እቲ ኣብ ጊልዓድ ዚውሃብ ስልጠና ኽሳዕ ክንደይ ውጽኢታዊ እዩ፧
17 እዚ ተወሳኺ ስልጠና እዚ ኽሳዕ ክንደይ ውጽኢታዊ እዩ፧ ሓደ ኣብነት እስከ ንርአ። ኣብ ነሓሰ 1949፡ ኣብ ጃፓን ካብ ዓሰርተ ዚውሕዱ ደቂ እቲ ዓዲ ዝዀኑ ኣስፋሕቲ ጥራይ እዮም ነይሮም። ኣብ መወዳእታ እታ ዓመት እቲኣ ግና፡ ኣብ ጊልዓድ ዝሰልጠኑ 13 ሚስዮናውያን ኣብኡ ኣብ ዚግበር ዕዮ ስብከት ኪሳተፉ ጀመሩ። ሎሚ፡ ኣብ ጃፓን ልዕሊ 216,000 ኣስፋሕቲ መንግስቲ ኣምላኽ ኣለዉ፣ ዳርጋ 42 ሚእታዊት ካባታቶም ድማ ፈለምቲ እዮም!
18. ብቕዓት ዘለዎም ናይ የሆዋ መሰኻኽር ብመንፈስ ኪዓብዩ ዚሕግዝ ኣብያተ ትምህርቲ ጥቐስ።
18 ከም እኒ ቤት ትምህርቲ ኣገልግሎት መንግስቲ ኣምላኽ፡ ቤት ትምህርቲ ኣገልግሎት ፈለምቲ፡ ቤት ትምህርቲ ወንጌላውያን መንግስቲ ኣምላኽ፡ ቤት ትምህርቲ ሓለውቲ ወረዳን ኣንስቶምን፡ ቤት ትምህርቲ ኣባላት ኮሚተ ጨንፈርን ኣንስቶምን ዝኣመሰለ ኣብያተ ትምህርቲ እውን፡ ህዝቢ የሆዋ መንፈሳውነት ኪውስኹን ውጽኢታውያን ኪዀኑን ብዙሕ ኣበርክቶ ገይሩ እዩ። ብሓቂ፡ እቲ ንጉስ ንተገዛእቱ የሰልጥኖም እዩ ዘሎ!
19. ቻርለስ ቴዝ ራስል ብዛዕባ ዕዮ ስብከት እንታይ ምስትውዓል ዘለዎ ሓሳብ እዩ ሂቡ፧ እዚ እተፈጸመኸ ብኸመይ እዩ፧
19 መንግስቲ ኣምላኽ ካብ እትውለድ ልዕሊ 100 ዓመት ሓሊፉ ኣሎ። እቲ ንጉስና ዝዀነ የሱስ ክርስቶስ ድማ ብቐጻሊ የሰልጥነና ኣሎ። ቻርለስ ቴዝ ራስል ብ1916 ቀቅድሚ ሙማቱ፡ ዕዮ ስብከት ክሳዕ ክንደይ ብሰፊሕ ከም ዚዕየ ይፈልጥ ከም ዝነበረ ኣርእዩ እዩ። ንሓደ ዚቐርቦ ብጻዩ፡ “እቲ ዕዮ ብፍጥነት ይውስኽ ኣሎ፣ ‘ወንጌል መንግስቲ ኣምላኽ’ ኣብ ምስባኽ ዚዕየ ዓለምለኻዊ ዕዮ ስለ ዘሎ ድማ፡ ብቐጻሊ ኺውስኽ እዩ” በሎ። (ብኣሌክሳንደር ህዩ ማክሚላን እተጻሕፈት ፈይዝ ኦን ዘ ማርች ዘርእስታ መጽሓፍ፡ ገጽ 69) ሓቁ ድማ እዩ ነይሩ! ኣምላኽ ሰላም ነቲ ኻብ ኵሉ ንላዕሊ ባህ ዜብል ዕዮ ኽንዓዪ ብቐጻሊ የዕጥቐና ምህላዉስ ክሳዕ ክንደይ ኰን መማሰውቲ ኢና! እወ፡ ፍቓዱ ምእንቲ ኽንገብር ‘ሰናይ ዘበለ’ ሂቡና እዩ!
^ ሕ.ጽ. 2 ኣብቲ ግዜ እቲ ኣብኡ ዝነበሩ ሰባት ክርስትያን ከም ዝዀኑ ኸም እንኣምን ዚገብረና ብቑዕ ምኽንያት ኣሎና። ጳውሎስ ኣብታ ናብ ሰብ ቈረንቶስ ዝጸሓፋ መልእኽቱ፡ ‘500 ኣሕዋት’ ኢሉ ጠቒስዎም ኣሎ። ወሲኹ እውን፡ “መብዛሕትኦም ክሳዕ ሎሚ ኣለዉ፡ ገሊኣቶም ግና ዓሪፎም ኣለዉ” ኢሉ እዩ። ስለዚ፡ ጳውሎስን ካልኦት ኣብ ቀዳማይ ዘመን ዝነበሩ ክርስትያናትን ካብቶም ነቲ ትእዛዝ እቲ ብኣእዛኖም ዝሰምዕዎ ሰባት ንብዙሓት ዚፈልጡ ዝነበሩ እዩ ዚመስል።


text:
Lebewa wedi Vakaro, (Dr. Tewelde Tesfamariam)
Jesus
ካበይ ተበጊሱ?
ንምንታይከ ሕጂ?
መን እዩ'ኸ ሕዝቢ?
ዝኸበርኩም ኣንበብቲ እዚ ክጽሕፍ ዘገደደኒ ቅዱስ ሚኬኤልነት ናይ ዶክተር ተወልደ ቫካሮ ምስ ሰማዕኩ እመበር ከምቶም ካለኦት ነኤርትራ ክንሞተላ፤ ከነተሰእ፤ ሲንጋፖር ክንገብራ ክንደይ ዘይስማዕና ሸለልታዩ ዝምረጽ ምበልኩ።
ድሕሪ እዚ ኩሉ ምጽቃጥ ወዲ ቫካሮ ክዛረብዩ ምስ ሰመዕኩ፤ ሎምስ ብሱል ነገር ይመጸእ ይኸውን ኢለ ድማ ተጸብየ ምኽንያቱ መላውስቲ፤ መባኸዕቲ መጣጀቲ እከይን ጽቡቅን ዝነበረ ሰብ ብምንባሩ። ዋላካ ከምዛ ዝረኸበኒ ዘሎ ኮይኑ ተሰዑኒ ልበይ ወቂዓ ዕግርግር እንተበለኒ ጊዜይ ሰዊኤ ክሰመዖ መሪጸ፤ እንተኾነ ዝተጸበኽዎ ዘይኮነስ ፤ በጃ ዝኾነ ገንሸል፤ ኣብ ቀራንዮ መእንቲ ሕዝቢ ኤርትራ ዝተሰወእ፤ ካብ ሰማይ ዘረደ መሲህ ወዲ ቫካሮ ዛንታ ሰሚዐስ ገሪሙኒ ንሱ ድዩ ካእ ተጠራጢረ ብዙሕ ቀሪበ ዘይፈልጦካ እንተኾንኩ ከምቲ ብብዙሓት ዝንገረሉን ስሕት ኢለውን ንኽረእዮ ዕድል ዝረኸብኩልን እዋናት ፤ ብዙሕ ዘይዛረብ ምኻኑዩ።
ንመበገሲ ደኣ ኣለዒለዮመበር እዚ ኣኮነን ኣገዲሱኒ፤
ገለ ገለ ካብ ዶክቶር ተዎልደ፤ ዘውከን ቃላት ክጠቅስ
1. ኤርትራውያን መእሰያት ፓስፖርት ተዋሂብዎም ንቪዛ ዕድሎም ዘይረዩ ኢለ ይካታዕ ኔረ ኢሉና
ምናልባት ከምዚ ናተይ ናይ ዶክቶር እሙናት ምንጭታት እንትረኺብኩም ክሳብታ ምስ ኢሰያስ ክልቴኦም ጥራይ ዝፈልጥዋ ምስጢራዊት ናይ ባእሲ ሰነዶም ዝተገንጸለትላ መዓልቲ፤ ዶክቶር “ኩሉ መንሰይ ነዛ ዓዲ ሓዲግዋስ ምስ መን ክተርፍያ” ብምባል ዝካታዕ ሰብ ምንባሩ ዝተጻሕፈ መርተዖን ናይ ቤት ፍሪዲ ምስክርንካ ከቅርበሉ እንተዘይከኣልኩ ሕልነኡ ኣጥቢቁ ስለፈልጦስ ዝኽሕዶ ኣይመስለንን። ንሱ ከመኡ ክብል ከሎ ግን ዘርኢ ቫካሮን ኣንስቱን ኣበይ ኔሮም? ከም ሰብሞ ንሕሰብ፡ ዋላ ሕጂወን ንዋጋእ ክብል እንከሎ ።
2. ኩሎም ኣረቂ ሰትዮም እዮም ዝዛረቡ ኣነ ግን ማይ ሰትየ እየ ...
ናይቶም ዝጠቀሶም በደላት ኩሉ ሕዝቢ ስለፈልጦ ሓዲሽ ነገር ኣይነገረናን፤ ኣረቂ ሰትዩ ዝብድልሲ በደለኛ ኣይኮነን እካ እንተዘይተባህለ ሰትዩ ስለዝነበረ ተባሂሉ እቲ ፍርዲ ይቃለለሉ ማይ ሰትዩ ነቲ መጋብር ዝሓብሮኸ?
3. ብዛዕባ በዕልግና ናይ ኵሎም ሰበስልጣናት እውን ኣብ ብዙሕ ኣጋጣሚታቱ
4. ካብ በሃለኡስ ደጋሜኡ ስለዝኾነን ንውልቀ ሰባት ክትትንክፍ እትሃስዮ ጉዳይ ንሃገርን ሕዝብን ወን ዘጸይፍ ስለዝኾነ ከምቲ ናቱ ብዙሕ ዝርዝር እካ ከኣቱ እንተዘይመረጽኩ ኣነ ሓንቲ ካብተን ግዳያት ብምካነይ ርክቡ ምስኩሎም ቢዝነስ ምንባሩ ድሕሪ ሰዓት 6 ድማ ከምዘይፋለጡ ገሊጹ፡ ብርግጽ ነተን ብዘይድልየተን ተምሪጸን ዝመጻ ዝነበራ መሰኪን ደቂ ድሕሪ ሰዓት 6ዩ መፍትሕ ናይ ገዘኡን .... ዝልገሰሎም ኔሩ ነዚወን ሕልነኡ ይኽሕዶ ዩ ኣይብልን (እንተዘተዋሳእካ ክፉእ ሬኢኻውንኮ ዓገብ ይበሃልዩ እንተዘከኣልካ ድማ ነቲ እከይ ገዛካ ኣይተምጸኦን ግን እቲ ጥቅሚኸ???)። ንበዓል ሪታ ሓዲግካ ማለተየ። ንሱ’ኸ ናበይ ይኸይድ? ኣምላኽ ይሕተቶ።
5. ኤርትራ ናይ ህዝቢያ ፤ ሕጂ ድማ ኣጆኹም ናይ ኣባሓጎታትኩም እስትሕጋግ ኣሎሞ ....ክንማቀሎ ኢና ዛዓይነቱ ዘረባስ ዋላ ንባዕለይ ተቃዋሚት እንከለኹስ ኣስደሚሙኒ ኣልና እዛ ኤርትራስ ካን ኣኺሉዋዩ ክንግህጸኪ እምበር ክንሃንጸኪ ዚብል ዘየብላ።ትሩፍ ድሕሪ ደጊም፡ ንምኻኑ መንዩ እቲ እስትሕጋግ ዝወስድ? ወዲ ቫካሮ፡ ተቃወምቲ፡ ኢሰያስ፡ ስድራ ስወአት፤ ብሰንኪ ጥልያን ወለዶም ሰኢኖም ዘዓበዩ ኦርፋን ዋላስ መን?????????????????????????????????ንነብስና ንሕተት። ስለምንታዩ ኸ ዶክተር ሎሚ ምስ ከሰረን ኣንስቱን ደቁን ምስ ሰአነን እዚ ናይ ጥልያን ጽውጽዋይ ዘዕልለና ዘሎ? ሓንጎል ዘለዎ ሰብ ቅድሚ ምጥቀዑ ኣዝዊሩዩ ዝሓስብ ሞ ሓንጎልን ሕልናን ንግበር።
6. ምናልባት ኣንስቱ ክብል እንከለኹ ሓንቲ እንድያ ሰበይቱ ኢለ ካብ ዝካተዑ ዝነበሩ ሰባትየ ኔረ ቤላ ቤለው ሓዲግካ ማለተየ ብዙሕ ከየተዛረብኩ ግን በዛ ናይ እሙን ምንጪ ጥቅሲ ክሓድገኩም “ እዚ ኹሉ ዓመታት ምስ ወሽመኡ ኮይኑ ተኸኽ ኣቢልዋ ከያክልሲ ሕጂ ድማ እንቃዕ ደኣ ብሽጉጥ ከየጥፍኣ እንከሎ ተገላገለት ካብኡ መስክነይቲ ....፤ ዕድመ ንፖሊስ ኢታሊ ሕጂ ግን ቀዳመይቲ ሰበይቱ ነጻ ወጺአ ቤት ፍርዲ ኮለል ትብልን ናብራኣ ትገብር ኣላ። እንተ እታኻለአይኣቲሞ ብዙሕካ ወረ እንተዘየብለይ ንሳውን ብሽጉጥ ተጸጊዓ ትኸውን፤ ተጋግያ ናይ ክንድዚ ዓምታት ሓዳር ኣፍሪሳ ኣርባዕት ቆለዑት በታቲና ኣይግድን ....እቲ በደለኛ ባዕሉካ እንተኮነ...” ናይ እዚ ናይ ሓደ እሙን ቀረባኡ ምንጭዩ።
ኣነ ዕላማይ ኣብቲ ምቅዋም ደአ እምበር ውልቀ ሰባት ምህራም ኣይነበረን ግን ናይ ዶክተር መለአኽነት ምስ ሰማዕኩ ዘይሓልፈላ ዓዲ ሕጂኸ ናበዩ??? ኣገዲሱኒ ኪጽሕፍ ተገዲደ። ሓደ እዋን መንግስቱ ንዙንባቤ ምስ ሃደመ ዝገበሮ ቃለ መጠይቅ ክጠቅስ
ጋዜጠኛ፤ ክንደይ ሰብ ቀቲልካ?
መንግስቱ ፤ ናይ ነዕቀትን ምግራምን ሰይጣናዊ ሰሓቅ ድሕሪ ምስሓቅ፡ ይትረፍዶ ሰብ ሃመማውን ቀቲለ ኣይፈልጥን ክብል መለሰ
ሓቁዩ በኢዱ ክትኩስ ወይ ሓኒቁ ክቀትል ዝረዮ ሰብ ዘሎ ኣይመስለንን ስለዚ ድማዩ ነቶም ሰጣናዊ ስርሑ ከሳልጡሉ ዝመዘዞም ሃዋርያት እከይ ኣሕሊፉ ዝሃቦሞ ፤ዶክተር ድማ ኣብ ክንዲ ኩልና ንጋገ ኔርና ንህዝቢ ይቅሬታ ሓቲትና ግን ንኸሓሶ እስከ ንፈትን ኣብ ክንዲ ማለት የሱስ መጼ ኣልኹሞ ስገዱለይ፤ ገንዘብ ካብ ኦም ባዕዳውያን ከዝንበልኩሞ ፈርሙ፡ ዝወደቀ ሃብተይ ከለዕሎ ተሓበበሩኒ ኣነ ኩሉን ብኹሉንየ ምባልሲ ኣይዘርባን ከምቲ ዘንፈልጦ ወስ ዘበልካልና ሕጂከ ምስ ኣየናይ ማፍያ ኮን ኢካ ከተዋዓዕለና ወደይ!
እቶም ናይ ብሓቂ ተጋደልቲ ወይ ገበርቲ ንህዝቢ ጌርና ክብሉ ሰሚዓኢናይዮም ኣይንፈልጥን "ኣቦይ ፍቃዱ ባዕሎም ይነኣዱካ ዝብሉ ለባማት ኣቦታት።
እዝን ወድሓንኩም።
kihalfdiyu
- Guest
-
Nakfa
- Posts : 53
Join date : 10/11/2012
-


text:
1ዓይጎ ቢታንቶዋ ማዖም ዒንጊንታሢ ፆሲ ማሊሢና ማዔሢሮ ሓሢ ዓኣ ዎይሣ ዓሶዋ ዶኦሬሢ ፆሲ ማዔሢሮ ዓሲ ቢያ ዎይሣ ዓሲም ዓይሢንታንዳያ ኮይሳኔ። 2ዬያሮ ዓጮ ዎይሣ ዓሶም ዓይሢንቶ ዒጻሢ ቢያ ፆሲ ዓይሢጾዋ ዒጻያኬ፤ ዓይሢንቶ ዒፃሢ ፔ ቶኦካ ሜቶ ዔኪ ሙካንዳኔ። 3ዎይቲ ጌዔቴ ዓጮ ዎይሣ ዓሳ ዒጊቻሢ ፑርቶ ማዻዞንሢ ማዓንዳኣፓዓቴም ኮሺ ማዻዞንሢቱዋሴ፤ ዓጮ ዎይሣ ዓሶ “ዒጊጫዓ” ኔ ጋዓ? ሂዴያታቴ ኮሺ ባኣዚ ማዼ፤ ዎይሣ ዓሳ ኔና ጋላታንዳኔ። 4ዓጮ ዎይሣ ዓሳ ኔም ኮሺ ማዻንዳጉዲ ፆሲ ዶኦሬም ማዻያኬ፤ ዓጮ ዎይሣ ዓሳ ዓንጋሞ ዓርቃሢ ጉሪቱዋኣሢሮ ፑርታ ኔ ማዻያ ማዔቴ ዓጮ ዎይሣ ዓሶ ዒጊጬ፤ ዒዚ ፑርታ ማዻ ዓሶ ዓርቂ ሜቶ ሄሊሳንዳጉዲ ፆሲ ጌሤያ ዒዛኮ ዓንጋሞኬ። 5ዬያሮ ዓጮ ዎይሣ ዓሶም ዓይሢንታንዳያ ዒንሢ ኮይሳኔ፤ ዒንሢ ዓይሢንታንዳሢ ፆሲ ዒንሢዳ ዔኪ ሙካንዳ ጎሪንቶሮ ሌሊቱዋንቴ ዒና ዒንሢኮ ዬያይዶንዶሢ ዔራያታሢሮኬ። 6ዓካሪ ጊኢራ ዒንሢ ጪጋሢ ዬያሮኬ፤ ዓጮ ዎይሣ ዓሳ ዬያ ማዺሻንዳጉዲ ፆሲ ጌሤዞንሢኬ። 7ዬያሮ ዓጮ ዎይሣ ዓሶ ዛሎና ዒንሢዳፓ ኮይንታ ባኮ ቢያ ኩንሡዋቴ፤ ጊኢራ ኮይሳሢም ጊኢራ፥ ሻንቾ ባኮ ዛሎ ጪጎሢታቴያ ጪጉዋቴ፤ ዒጊጪንታኒ ኮይሳሢ ዒጊጩዋቴ፤ ቦንቻኒ ኮይሳሢያ ቦንቹዋቴ። 8ዒንሢ ዎሊ ሴካና ሃንጋና ናሽኩዋቴ፤ ዖ ጊዳኣ ዒንሢኮ ናሹሞ ጋሌ ባኣያ ማዖንጎ፤ ዓይጎሮ ጌዔቴ ዓሲ ናሽካሢ ዎጎ ኩንሤኔ ጌይሢኬ። 9“ማቾ ሃሣ ዓኒ ማዒ ባኣያና ላሂፖ፤ ዓሲ ዎዺፖ፤ ዉኡቂፖ፤ ዓሲሮ ማዔ ባኣዚ ዓይጎዋ ዛጊ ሱኡካዺፖ” ጋዓ ዓይሢፆንሢና ዓቴ ዓይሢጻ ቢያ “ዓሲ ቢያ ኔና ማሂ ናሽኬ” ጋዓ ሃኖ ፔቴ ዓይሢፆ ዎጌሎ ጋራ ማዓኔ። 10ዓሲ ናሽካሢ ቢያ: ዓሲም ፑርታ ባኣዚ ማዹዋሴ፤ ዬያሮ ዓሲ ናሽካሢ ዎጎ ቢያ ኩንሤኔ ጌይሢኬ። 11ዓካሪ ጊንዓስካፓ ዒንሢ ጴጫንዳ ዎዳ ሄሌሢ ዔሪጋፓ ዬያ ቢያ ማዹዋቴ፤ ዓይጎሮ ጌዔቴ ቤርታ ኑኡኒ ኪሪስቶሴ ጉሙርቄ ዎዶይዳፓ ባሼ ሃሢ ኑኡኮ ዻቂንቶ ኬላ ኑ ባንሢ ኮሺ ዑኬኔ። 12ዹማ ካራኒ ማዔሢሮ ዹሞ ማዾ ሃሺ፥ ፖዖኮ ዓኣ ዖሎ ዓንጋሞ ኑ ዓርቆም። 13ሮኦሪና ሃንታ ዓሲጉዲ ዔሪ፥ ኮይሳ ናንጊ ኑ ናንጎም፤ ኮይሱዋ ኮሢና ማሢንቲሢና፥ ማቾ ሃሣ ዓኒ ማዒባኣያና ላሂሢ፥ ላኣሊ ዓርቃኒ ኮዒ ዑሢ ዓርቂ ዓማሊሢ፥ ማርሞና ፑርታ ቂኢሩሞዋ ኑ ሃሾም። 14ዬያይዳፓ ጎዳ ዬሱስ ኪሪስቶሴና ዎላ ፔቴ ማዑዋቴ፤ ዒንሢኮ ጎሞ ማሊፆዋ ኩንሣኒ ማሊፖቴ።
Copyright
Learn More


text:
1ድኅርዙይ ኻልእ ብርቱዕ መልኣኽ ደመና ተወንዚፉ ኻብ ሰማይ ክወርድ እንተሎ ረአኹ። ኣብ ልዕሊ ርእሱ ኸዓ ቐስተ ደመና ነበረ፤ ገጹ ድማ ኸም ፀሓይ ብሩህ ነበረ፤ ኣእጋሩዉን ከም ኣዕማድ ሓዊ ነበራ። 2ኣብ ኢዱ ኸዓ ሓንቲ ንእሽተይ ቅልዕቲ መጽሓፍ ነበረቶ። የማነይቲ እግሩ ኣብ ባሕሪ ጸጋመይቲ እግሩ ድማ ኣብ ምድሪ ረገጸ። 3ከም ዘጓዘም ኣንበሳ ኸዓ ብብርቱዕ ድምፂ ጸርሐ። ምስ ጸርሐ ድማ እቶም ሸዉዓተ ነጐድጓዳት ድምፂ ኣስምዑ ። 4እቶም ሸዉዓተ ነጐድጓዳት ድምፆም ምሰስምዑ ኽጽሕፍ ደለኹ። እንተኾነ ኻብ ሰማይ ነቲ እቶም ሸዉዓተ ነጐድጓዳት ዘተዛረብዎስ ሕተሞ ደኣ እምበር ኣይትጽሓፎ ዘብል ድምፂ ሰማዕኹ። 5እቲ ኣብ ባሕርን ኣብ ምድርን ደዉ ኢሉ ዘረአኽዎ መልኣኽ ድማ የማነይቲ ኢዱ ናብ ሰማይ ኣልዓለ እሞ 6በቲ ንዘለዓለመ ዓለም ሕያዉ ዘኾነ ንሰማይን ኣብ ዉሽጡ ዘሎን ንምድሪን ኣብ ዉሽጡ ዘሎን ንባሕርን ኣብ ዉሽጡ ዘሎን ብዘፈጠረ እግዚኣብሔር መሓለ እሞ ደጊምስ ኣይድንጕን እዩ! 7እንተኾነ በተን እቲ ሻዉዓይ መልኣኽ ድምፂ መለኸት ዘስምዐለን መዓልትታት ከምቲ ነቶም ኣገልገልቱ ነቢያት ዘበሎም ሽዑ እቲ ምሥጢር እግዚኣብሔር ክፍጸም እዩ። 8እቲ ኻብ ሰማይ ዘሰማዕኽዎ ድምፂ ኸዓ ኪድ እሞ ነታ ኣብ ኢድ እቲ ኣብ ባሕርን ኣብ ምድርን ደዉ ኢሉ ዘሎ መልኣኽ ዘላ ቕልዕቲ መጽሓፍ ዉሰዳ ኢሉ ደጊሙ ተዛረበኒ። 9ናብቲ መልኣኽ ከይደ ድማ ነታ ንእሽተይ መጽሓፍ ሃበኒ በልክዎ። ንሱ ኸዓ ዉሰዳ እሞ ብልዓያ፤ ንኸብድኻ መራር ክትከዉን እያ፤ ኣብ ኣፍካ ግና ኸም መዓር ጥዕምቲ ኽትከዉን እያ በለኒ። 10ነታ ንእሽተይ መጽሓፍ ከዓ ካብ ኢድ እቲ መልኣኽ ወሲደ በላዕኽዋ፤ ኣብ ኣፈይ ከም መዓር ጠዓመትኒ፤ ምስ በላዕኽዋ ግና ንኸብደይ መረረታ እሞ 11ኣብ ልዕሊ ብዙኃት ሕዘብታትን ኣሕዛብን ዘተፈላለየ ቛንቋታት ንዘዛረቡ ሕዘብን ነገሥታትን ደጊምካ ኽትንበ ኣለካ በለኒ።
Copyright
Learn More


text:
ንልግሲ የሆዋ ሞሳ ኣርኢ
የሆዋ ለጋስ ኣምላኽ እዩ። (ያእ. 1:17) ፍጥረት የሆዋ ኻብቲ ብኸዋኽብቲ ዝመልአ ጸልማት ዝወሓጦ ሰማያት ክሳብ እቲ ብልሙዕ ኣትክልቲ እተሸፈነ ምድሪ ብዛዕባ ልግሱ ይዝምር እዩ።—መዝ. 65:12, 13፣ 147:7, 8፣ 148:3, 4።
እቲ ጸሓፍ መዝሙር ንፈጣሪኡ ዝነበሮ ሞሳ ኣዝዩ ዓሚቝ ካብ ምዃኑ እተላዕለ ንግብርታት ኣምላኽ ዚውድስ መዝሙር ኬዳሉ ተደሪኹ እዩ። ንመበል 104 መዝሙር እሞ ኣንብባ፡ ምስ ስምዒታቱ ኸም እትሰማማዕ ክትርኢ ኢኻ። ኣብኣ እቲ ጸሓፍ መዝሙር፡ “ብህይወተይ ከሎኹ፡ ንእግዚኣብሄር እዝምር፡ ክሳዕ ዘሎኹ ንኣምላኸይ ኤመስግን” ኢሉ ኣሎ። (መዝ. 104:33) ንስኻ እውን ከምኡ ዓይነት ባህጊ ድዩ ዘሎካ፧
ብሉጽ ኣብነት ልግሲ
የሆዋ ነቲ ኣብነት ልግሱ ኽንስዕብ እዩ ዚደልየና። ለጋሳት ክንኰነሉ ዚግባእ ጽቡቕ ምኽንያታት እውን ይህበና እዩ። ንሃዋርያ ጳውሎስ ከምዚ ኢሉ ኺጽሕፍ ብመንፈሱ ደሪኽዎ እዩ፦ “ነቶም ኣብዚ ስርዓት ዓለም እዚ ዘለዉ ሃብታማት ከይዕበዩ፡ በቲ ኽንሕጐስ ኢሉ ዅሉ ኣብዚሑ ዚህበና ኣምላኽ እምበር፡ በቲ ዘየተኣማምን ሃብቲ ተስፋ ኸይገብሩ ኣዝዞም። ሰናይ ኪገብሩ፡ ብሰናይ ግብሪ ኺህብትሙ፡ ለጋሳትን መማቐልትን ኪዀኑ፡ በዚ ኸምዚ ኸኣ ነታ ናይ ሓቂ ህይወት ኣጽኒዖም ምእንቲ ኺሕዝዋስ፡ ንመጻኢ ጽቡቕ መሰረት ንርእሶም ኪእክቡ ኣዝዞም።”—1 ጢሞ. 6:17-19።
ጳውሎስ ነታ ብመንፈስ ተደሪኹ ናብታ ኣብ ቈረንቶስ ዝነበረት ጉባኤ ዝጸሓፋ ኻልአይቲ መልእኽቱ ኺጽሕፍ ከሎ፡ ብዛዕባ ምሃብ ኪህሉ ዚግባእ ግቡእ ኣረኣእያ ኣጕሊሑ ኣሎ። ኣብኣ፡ “ኣምላኽ ሕጉስ ወሃቢ እዩ ዚፈቱ እሞ፡ ነፍሲ ወከፍ ብጓሂ ወይስ ብግዲ ዘይኰነስ፡ ከምቲ ብልቡ ዝሓለኖ ይሃብ” ኢሉ እዩ። (2 ቈረ. 9:7) ኣስዕብ ኣቢሉ ኸኣ፡ ብልግሲ ብምሃብ መነመን ከም ዚጥቀሙ ጠቒሱ ኣሎ፣ ንሳቶም ከኣ እቶም ዜድልዮም እተማልኣሎም ተቐበልትን እቶም በቲ መንፈሳዊ በረኸት ዚህብትሙ ወሃብትን እዮም።—2 ቈረ. 9:11-14።
ጳውሎስ ነዚ ኽፋል እዛ መልእኽቱ፡ ነቲ ዝሓየለ መርትዖ ልግሲ የሆዋ ብምጥቃስ እዩ ዛዚምዎ። “ስለቲ ኺግለጽ ዘይከኣል ውህበቱ፡ ንኣምላኽ ምስጋና ይኹኖ” ኢሉ ጽሒፉ ኣሎ። (2 ቈረ. 9:15) ውህበት የሆዋ ንዅሉ እቲ ኣምላኽ ብየሱስ ክርስቶስ ኣቢሉ ዝዘርግሖ ሰናይ የጠቓልል እዩ። እዚ ኣዝዩ ልዑል ብምዃኑ፡ ብቓላት ኪግለጽ ዚከኣል ኣይኰነን።
እሞኸ ስለቲ ዅሉ እቲ የሆዋን ወዱን ዝገበሩልናን ብሕጂ ዚገብሩልናን ነገራት ከመይ ጌርና ኢና ሞሳና ኽንገልጽ እንኽእል፧ ሓደ መገዲ፡ ግዜናን ጕልበትናን ጥሪትናን፡ ሒደት ይኹን ወይ ብዙሕ፡ ንምድንፋዕ ንጹህ ኣምልኾ የሆዋ ብልግሲ ብምሃብ እዩ።—1 ዜና 22:14፣ 29:3-5፣ ሉቃ. 21:1-4።


text:
በስመ አብ ወወልድ ወመንፈስ ቅዱስ አሐዱ አምላክ፤
እቲ ብዕለት ፳፭ ታኅሣሥ ፳፻፭ ዓ.ም ንዕቤት ቤተ ክርስቲያን ኣገደስቲ ውሳኔታት ዘኅለፈ ሥሙር ጉባኤ ቅዱስ ሲኖዶስን
ገዳማትን ኦርቶዶክሳዊት ተዋሕዶ ቤተ ክርስቲያን ሃገርና፣ ረቡዕ ዕለት ፲፭ ጥሪ ፳፻፭ ዓ.ም (23/01/2013 ዓ.ም.ፈ) ንሊቃውንተ
ቤተ ክርስቲያን፣ ሰበኽቲ ወንጌልን መንእሰያት ኣብያተ ትምህርቲ ሰንበትን ወሲኹ ዕዉት ጉባኤ ከም ዘካየደ ምንጭታትና ሓቢሮም። እዚ
ኣቐዲሙ ንዕለት ፲፬ ተቘጺሩ ዝነበረ እሞ፣ ብሰንኪ ሓደ ሓደ ጸገማት ሓደ መዓልቲ ዝተሰጋገረ ብዓይነቱ ፍሉይን ዓቢይን ጉባኤ ከም
ዝኾን ብዙኃን ሰባት ይዛረቡ።
እዚ ጉባኤ እዚ ኣብ ውሽጢ ቤተ ክርስቲያን ተሰግሲጎም ኣትዮም እኩይ ውጥን ለኣኽቶም ንዘተግብሩ ዘለዉ መናፍቃን ዘመንና
(ተሓድሶ) ኣጽኒዓ እተጽሪ ካብ ኵሉ ኣካላት ቅድስት ቤተ ክርስቲያን ማለት ካብ ቅዱስ ሲኖዶስ፣ ካብ ሊቃውንተ ቤተ ክርስቲያን፣
ካብ ካህናትን መንእሰያት ትምህርቲ ሰንበትን ዝተዋፅአት ፲፫ ዝኣባላታ ኮሚቴ ከም ዘቖመ ተፈሊጡ ኣሎ። ኣባላት እዛ ኮሚቴ እዚኣ
ብትምህርተ ሃይማኖት ዝበሰሉ፣ መንፈሳዊ ቅንኣት ቤተ ክርስቲያን ዘለዎምን ብዛዕባ ጉዳይ መናፍቓን ዓሚቝ ኣፍልጦን ናይ ነዊኅ ተመኵሮን
ዘለዎምን ምዃኖም ድማ ይስማዕ ኣሎ።
ብሓቂ ከም’ቲ ሓደ ሰባኺ ወንጌል ኣብ’ቲ ጉባኤ፣ “ማርታ ኃውቲ ኣልኣዛር ንጐይታናን መድኃኒናን ኢየሱስ ክርስቶስ፣
‘ንስኻ ኣብ’ዚ እንተትነብር ነይርካ፣ ኃወይ ኣይምሞተን ነይሩ!’ ዝበለቶ፣ እዚ ናይ ኃባር ጉባኤ እዚ እንተዝነብር ነይሩ፣ ቤተ
ክርስቲያንና ኣብ ከም’ዚ ደረጃ ኣይምበጽሐትን ነይራ” ኢሎም ዝተባህለ፣ ናይ ሎሚ “ኣመሓደርቲ” ቅድስት ቤተ ክርስቲያንና ነዚ ተኣኪብካ
ብሓደ ናይ ምምካርን ምዝታይን ባህሊ ስለዘጥፍእዎ፣ ቤት ጽሕፈት መንበረ ፓትርያርክ ከም’ዚ ዝኣመሰለ ጉባኤ እነሆ ኣብ ዓሠርተ ዓመቱ
ርእዩ።
እዚ ንብዙኃን ሓቀኛታት ኣገልገልትን ቡሩካን ምእመናንን ቤተ ክርስቲያን ዘሕጐሰ፣ ንምስሉያት “ኣገልገልት”ን ተረፈ መናፍቃንን
ግና ዓቢይ ራዕዲ ዝፈጠረ ሥሙር ጉባኤ እዚ፣ ነታ ኮሚቴ ንጉዳይ መናፍቕ ጥራይ ዘይኮነትስ፣ ንጉዳይ መናፍቓን ብሰፊሑ ኣብ ኵለን
አጉረ ስብከታት ናይ ኤርትራ ኦርቶዶክስ ተዋሕዶ ቤተ ክርስቲያን ከተጻሪ ሥልጣን ከም ዝሃባ ክፍለጥ ተኻኢሉ ኣሎ።
ዝተፈላለዩ ምንጭታትና ከም ዝሓበሩና ኣብ’ዛ ኮሚቴ እዚኣ ከም እኒ ብፁዕ አቡነ ሉቃስ ዝኣመሰሉ ቅድሚ ዓሠርተ ሓደ ዓመታት ኣብ ጉዳይ ምጽራይ መናፍቕነት መምህራንን ኣባላትን ቤት
ትምህርቲ ሰንበት መካነ ሕይወት መድኃኔ ዓለም ሆስፒታል ብትግሃት ዕዉት ሥራሕ ዝሠርሑ፤ ቅድሚ ሕጂ ነቲ ርእሰ ምንቅስቓስ ተሐድሶ
ምዃኑ ዝእመነሉ ሠመረአብ መርትዖታት ኣኪቦም ድኅሪ ብዙኅ ማዕዳ ዘውገዙ አበ ምኔት ገዳም ደብረ ቢዘን ዝርከቡዎም ተባዓት መነኮሳት፣ ከም እኒ መምህር ክነፈ ርግብ ማርቆስ ዝኣመሰሉ ስሙያትን ርቱዓትን ኦርቶዶክሳውያን መምህራን ቅዱሳት መጻሕፍት ዝበሉ ሊቃውንትን
ትጉሃትን ተባዓትን ካህናትን መንእሰያት ቤት ትምህርቲ ሰንበትን
ብኣባልነት ከም ዝርከቡ ፈሊጥና ኣሎና።
ብሓቂ እዛ ኮሚቴ እዚኣ እተን ብጉቦን ዓሌትን ዝተቐማጥዓ ነዋሕቲ ኣእዳው ኣካላት “ምምሕዳር ቤተ ክርስቲያን” እንተዘይዓናቒጸናኣስ፣
ትንሣኤ ቤተ ክርስቲያን ዝእውጅ ዓበይቲ ሥራሓት ክትሠርሕ ትኽእል እያ። እንተኾነ ግና ኣብ’ዘን ተንኮል ካብ ምሥራሕ ዘየዕርፋ ኣእዳው
እዚኣተን ዓቢይ ስኽፍታ ኣሎና። ምኽንያቱ ንብዙኅ ዓመታት ነዚኣ ዝመስላ ኮሚቴታት ኣብ ምፍራስን ምድስካልን ዓቢይ ተመኵሮ ዝደለባ
ኣእዳው ስለዝኾና።
በዚ ኮነ በቲ ግና ተወፋይነትን ትብዓትን እቶም ተመሪጾም ዘለዉ ኣብ ቦታኡ ኮይኑ፣ እቲ ዕዮ ሥሙርን ዕዉትክ ክኸውን
ግና ናይ ዝተረፍና ደቂ ቤተ ክርስቲያን ጸሎትን ሞራልን ኣዝዩ ኣገዳሲ እዩ።
ለበዋናን ምሕፅንታናን ንኣቦታትና ጳጳሳት ኣባላ ቅዱስ ሲኖዶስን ገዳማውያንን
ክቡራን ኣቦታትና ትወስዱዎ ዘለኹም ሥሙር ስጉምታት ንዓና ድኹማት ደቅኹም ዓቢይ ፍናንን ተስፋን እዩ እሞ፣ ቀጽልዎ ንብል።
ብተወሳኺ ድማ ነዛ ኮሚቴ እዚኣ ዘድልያ ኵሉ እናኣማላእኩምን ብዅሉ ነገር እናደገፍኩምን ከተሥርሑዋ እንተኽኢልኩም ንቤተ ክርስቲያን
ዘዕብ ዘስፍሕን፤ ንዓኻትኩምውን ዓቢይ ስምን ክብርን ዘውህብ ሥራሕ ክትሠርሕ እያ ዝብል እምነት ኣሎና። ብፍላይ ድማ ሎሚ ኣብ ኣሥመራ
ጥራይ ዘይኮነት’ሲ ኣብ መላእ ሃገር እናተዘዋወረት ግቡእ ሥርሓ እንተተካይድ፤ ካብኡ ኃሊፋ’ውን ኣብ’ዚ ንሕና ዘሎናዮ ተሓድሶ ኣስናኖም
ገይጾም ተሃንዲዶም ዝጓየዩሉ ዘለዉ ዓዲ ወፃኢ መጺኣ መጽናዕትታታን መርመራኣን እንተተካይድ ክንደይ ዝበለጸ ምኾነ ነይሩ።! ነዚ
ንኽገብሩ ኸኣ ኵሎም ኣባላታ ከካብ ሥራሓቶም (ዋላውን ኣብ መንግሥታዊ ሥራሓት ዘለዉ) ነዚ ዓቢይን ፍሉይን ሥራሕ ተባሂሉ ፍቓድ
እንተዝሕተተሎምን ብዅሉ ዘድልዮም ነገራት ቤተ ክርስቲያን እንተትኅግዞምን ዝያዳ ኣድማዒ ሥራሕ ምሠርሑ ነይሮም። እዚ ኸኣ ኣዝዩ
ዘሸግር ከም ዘይኮነ ንዅልና ርዱእ እዩ።
ብዝተረፈ፣ ነዛ ኮሚቴ ዓወትን ኣሳልጦ ሥራሕን ንምነየላ። ልዑል እግዚአብሔር
ቤቱ ክትጸሪ ቅዱስ ፍቓዱ ይኹን።


text:
ናይ የሆዋ መሰኻኽር ኣብ በቤት ብምስባኾም ድሕነት ከም ዚረኽቡ ዀይኑ ድዩ ዚስምዖም፧
ኣይፋልን። ኣዘውቲርና ኣብ በቤት እናኸድና ንሰብኽ እኳ እንተ ዀንና፡ በዚ ድሕነት ክንረክብ ከም ዚግብኣና ግና ኣይንኣምንን ኢና። (ኤፌሶን 2:8) ስለምንታይ፧
ነዚ ዚስዕብ ኣብነት እሞ ርአ፦ ሓደ ገባር ሰናይ ንሱ ዝመረጾ ሓደ ቦታን ሰዓትን ንዝመጸ ነፍሲ ወከፍ ሰብ ሓደ ኽቡር ህያብ ከም ዚህቦ ቃል ከም ዝኣተወ ጌርካ እሞ ሕሰብ። እቲ ገባር ሰናይ ንዝኣተዎ ቓል ከም ዚፍጽም ትኣምን እንተ ዄንካ፡ ንመምርሒኡ ኣይምሰዓብካዮንዶ፧ ከም እትስዕቦ ርዱእ እዩ። ፈተውትኻን ስድራ ቤትካን በቲ ኣጋጣሚ እቲ ምእንቲ ኺጥቀሙ ድማ ንዓታቶም እውን ከም እትነግሮም ፍሉጥ እዩ። ይኹን እምበር፡ ንመምርሒታት እቲ ሰብ ስለ ዝሰዓብካ ጥራይ፡ እቲ ህያብ ከም ዚግብኣካ ዀይኑ ኣይስምዓካን እዩ። ነቲ ህያብ እትረኽቦ፡ እቲ ገባር ሰናይ ኪህበካ ስለ ዝደለየ ጥራይ እዩ።
ናይ የሆዋ መሰኻኽር እውን፡ ኣምላኽ ንዅሎም እቶም ዚእዘዝዎ ናይ ዘለኣለም ህይወት ኪህቦም ከም ዘተስፈዎም ይኣምኑ እዮም። (ሮሜ 6:23) ንኻልኦት ብዛዕባ እምነትና እንነግሮም ከኣ፡ ካብቲ ኣምላኽ ዘተስፈዎ ተስፋ ምእንቲ ኺካፈሉ እዩ። ይኹን እምበር፡ ኣብ ዕዮ ስብከትና ስለ እተኻፈልና ጥራይ፡ ድሕንት ከም ዚግብኣና ኣይንኣምንን ኢና። (ሮሜ 1:17፣ 3:28) ነዚ በረኸት እዚ ብጻዕሩ ጥራይ ካብ ኣምላኽ ኪረኽቦ ዚኽእል የልቦን። እወ፡ ‘
ብዝገበርናዮ ግብሪ ጽድቂ ዘይኰነስ፡ ብምሕረቱ እዩ ኣድሒኑና።’—ቲቶስ 3:5።